
ELŐSZÓ 


Ez az új kiadás annak a gazdagon illusztrált kötetnek a zseb- 
könyvváltozata, melyet a Seuil jelentetett meg 2005-ben. 
Most is elmondom, mi volt a szándékom e könyv megírásá- 
val. Először is szerettem volna kiemelni, milyen szerepet ját- 
szik a képzeletvilág a történelemben, másfelől megmutatni, 
hogy a középkor által teremtett hősök és csodák, amelyek 
többnyire az adott korszak társadalmi és anyagi valóságát 
szublimálták -— katedrálisok, lovagok, szerelem ( Irisztán és 
Izolda), játékok és látványosságok (zsonglőrök, trubadúrok 
és trowvére-ek), kivételes nők, akik Isten és a Sátán között 
foglalnak helyet (Melusina, Johanna pápa, Izolda, a val- 
kűr) -, hosszú időn át fogva tartották az emberek képzele- 
tét. Kifejezetten arra törekedtem, hogy hosszú idő távlatá- 
ban kövessem e képzeletvilág alakváltozásait, elhalványuló 
és újjáéledő szakaszaival. Újjáéledése főleg a romantikához 
és még inkább a művészet új kifejezési formáihoz — a mozi- 


hoz és a képregényhez — kötődik. 


Végső célom az volt, hogy a képeken keresztül is hangsúlyoz- 
zam a középkor modernségét. 


BEVEZETÉS 


E könyv szövege és képei a történettudomány egy új, fellen- 
dülőben lévő területére kalauzolják az olvasót: a képzeletvi- 
lág területére. 

Évelyne Patlagean ezt így definiálja: , A képzeletvilág te- 
rülete az összes olyan reprezentációt magába foglalja, amely 
átlép a tapasztalati tények és a belőlük levonható logikai 
következtetések határán. Ez azt jelenti, hogy minden egyes 
kultúrának, tehát minden egyes társadalomnak, sőt egy 
többszörösen tagolt társadalomban minden egyes szintnek 
megvan a maga képzeletvilága. Másként fogalmazva, a való- 
ság és a képzeletvilág közötti határ elmozdulhat, de mindig 
ugyanazon a változatlan területen belül, mert ez utóbbi nem 
más, mint az emberi tapasztalatok teljessége, a legtágabb kö- 
zösségi és a legszűkebb személyes értelemben egyaránt." 

LImaginaire médiéval" (A középkor képzeletvilága) című 
könyvemben megpróbáltam pontosan kijelölni a képzeletvi- 
lág területét. Először is elkülönítettem a vele rokon fogalmak- 
tól. Mindenekelőtt a reprezentációtól. Évelyne Patlagean- 

nak igaza van, amikor azt mondja, hogy a képzeletvilág 
a reprezentációk együttesét jelenti, de ebbe a nagyon álta- 
lános kifejezésbe az észlelt külső valóság bármiféle mentális 
lefordítása beletartozik. , A képzeletvilág a reprezentációs 
mező része, de ezen belül a nem-reproduktív fordítást jelen- 
ti, vagyis nem egyszerűen mentális képekké alakítja a való- 
ságot, hanem kreatív, költői módon transzponálja, a poézis 
eredeti jelentése szerint." A képzeletvilág a szó szoros értel- 
mében vett fantázia sodrásában átlépi a reprezentáció hatá- 
rát. A képzeletvilág legendákat, mítoszokat teremt és táplál. 
Úgy jellemezhetnénk, mint egy társadalom, egy civilizáció 
álmainak rendszerét, mely a valóságot a szellem szenvedé- 
lyes látomásaivá formálja. Ezután azt is tisztáznunk kell, mi 
a különbség a képzeletvilág és a jelképek között. A középko- 
ri Nyugat jelképrendszerben gondolkodott, mindenekelőtt 
azáltal, hogy az Újtestamentumban folyton ótestamentumi 
utalásokat keresett, s az előbbit az utóbbi szimbolikus for- 
dításának tekintette. Példának vegyünk egy olyan csodát, 
amelyről a későbbiek során szó esik: amikor Victor Hugo 
azt mondja Cuasimodóról, hogy ,a székesegyház nemcsak 
a társadalmat jelentette számára, hanem a világegyetemet is, 
a nagy természetet is", ez a katedrális nemcsak jelképes, ha- 
nem a képzeletvilág része is, mert , az egész templom valami 
rémlátásos, természetfölötti, hátborzongató alakot öltött; itt 
is, ott is szemek és szájak nyíltak rajta". " Végül különbséget 
kell tennünk képzeletvilág és ideológia között. Az ideológia 
hátterében álló világnézet megpróbál egy adott jelentést rá- 
erőltetni a reprezentációra, s ez a jelentés ugyanúgy eltorzítja 

az ,anyagi" valóságot, mint azt a másik valóságot, amit 
a képzeletvilág jelent. A középkori gondolkodást, a közép- 
kori nyelvet ez az ideológia strukturálja, mely a hatékonyabb 
meggyőzés érdekében a képzeletvilágot is a szolgálatába ál- 
lítja: így például a két kard témáját, melyek közül az egyik 
az egyházi, a másik a világi hatalmat jelképezte, az egyházi 
ideológia úgy használta fel, hogy a világi kardot a spirituális 
kard alá rendelte, míg a kard vagy pallos önmagában a há- 
borús szenvedéllyel áthatott középkori képzeletvilág egyik 
meghatározó eleme volt. A képzeletvilág kifejezés termé- 
szetesen a képzelet szóra utal, de a képzeletvilág története 
nem azonos a hagyományos értelemben vett képzelet tör- 
ténetével; olyan képek megalkotásának és felhasználásának 
történetét jelenti, amelyek egy társadalom cselekedeteinek 
és eszméinek mozgatórugói, mert az őket átjáró, megeleve- 
nítő gondolkodásmódból, érzékenységből, kultúrából fa- 
kadnak. Ennek a történetnek a megírása azért vált lehető- 
vé, mert a történészek néhány évtized óta másként nyúlnak 
a képekhez. Jean-Claude Schmitt, azon történészek egyike, 
akik a legtöbbet tettek a képek újszerű történeti megköze- 
lítéséért és tudományos felhasználásáért, arra hívta fel a fi- 
gyelmet, hogy a történész számára az újszerűen értelmezett 
kép azokat a jelentéseket sűríti magába, mint a középkori 
imago. , Ez a fogalom ugyanis a világról és az emberről al- 
kotott középkori felfogás középpontjában áll. Nemcsak 
az ábrázolt tárgyakra vonatkozik, hanem a nyelvi sképek- 
rex is, a meditáció és az emlékezet, az álmok és látomások 
smentálisx képeire..." 

A kép fogalma végső soron az egész keresztény antropo- 
lógiát érinti, hiszen a Biblia első szavai az embert nevezik 
,képmásnak": , Jahve azt mondja, hogy ad imaginem et 
similitudinem nostrame teremti meg az embert (Ter 1,26)." 
Ez a könyv tehát szövegek és képek összefüggő együttesére 
épül, és a kiváló ikonográfus, Frédéric Mazuy felkészült- 
ségének és kutatómunkájának köszönhetően jött létre. 
Munkámnak nem célja, hogy átfogó képet adjon a közép- 
kori képzeletvilágról, csak ennek az együttesnek a jellegze- 
tességeit szeretné bemutatni néhány jól ismert alkotóelemén 
keresztül. Mint a kötet címe is jelzi, hősökről és csodákról 
lesz szó. A ,hős" kifejezés, mely az ókorban olyan embert 
jelentett, aki bátorságával és győzelmeivel kitűnt a többiek 
közül, ám nem tartozott az istenek és félistenek magasabb 
rendű kategóriájába, a középkor és a kereszténység eljövete- 
lével eltűnt a nyugati kultúrából és nyelvhasználatból. Ettől 
kezdve kétféle embert tekintettek hősnek, anélkül hogy 
a szót kimondták volna: egy új embertípust, a szentet és egy 
középponti szerephez jutó vezetőt, a királyt. Nemrég jelent 
meg egy munkám a középkori , hősök" e két kategóriájáról." 
A jelen kötetben szereplő hősök magas rangú vagy előkelő 
emberek, akik azonban nem szentek vagy királyok. Ehhez 
a kategóriához a középkori nyelvben a preux (vitéz) szó áll 
a legközelebb, mely a XII. századi ófranciában melléknév- 
ből főnévvé vált. A kifejezés, melyből a későbbi prozesse szó 
származik, a XII. században a hadi erényekhez és a bátor- 
sághoz kötődik, és általában a merész harcost, a jó lovagot 
jelenti. A XIII. században a szó jelentése az udvari, nemes, 

"dicső, becsületes felé tolódik el. A kötetben bemutatott 
hősök szorosan kötődnek a harci bátorsághoz és az udvari 
élethez. A szereplők egy része történelmi személy, akiknek 
alakja köré hamar legenda szövődött. Ilyen például Nagy 
Károly és a Cid. Mások félig-meddig legendás alakok, ho- 
mályos, olykor bizonytalan eredetükből emelkedtek fel 
a hős státuszába. Ezt példázza Artúr, Britannia királya, aki 
egy nagyon korai középkori krónikában bukkan elő, vagy 
Roland gróf, aki tényleg Nagy Károly unokaöccse volt, de 
szinte semmit nem lehet tudni róla. 

Megint mások kizárólag a legendák világába tartoznak. 
Ide sorolható egy állítólag női pápa, Johanna pápa, egy 
útonálló lovag, a gyengék védelmezője, Robin Hood, aki 
a XIV. századi krónikákban tűnik fel, de egyetlen történel- 
mi személlyel sem sikerült meggyőző módon azonosítani. 
Egyértelműen ez Melusina tündér és Merlin varázsló esete. 
Az iménti felsorolásból kiderül, hogy a középkori képzeletvi- 
lág történelem és legenda, valóság és képzelet elemeiből olyan 
összetett világot teremt, mely a valóság szövedékét a közép- 
kori emberek képzeletét fogva tartó, valószerűtlen lényekből 
szövi. Látható, hogy csak olyan alakokat szerepeltettünk 
a listán, akik köré vagy már a középkorban, vagy a későbbiek 
során legenda fonódott: Jeanne dArc például nem foglal- 
koztatta a középkori emberek képzeletét, és amikor többé- 
kevésbé legendás alakká vált, akkor sem vált le igazán a tör- 
ténelemről, legfeljebb annyiban, hogy egyesek valódi szentet 
láttak benne, mások számára pedig egy nacionalista ideoló- 
gia megszemélyesítője lett. Azt is láthatjuk, hogy az itt felso- 

rolt hősök listáján szinte kizárólag férfiak szerepelnek. Igen 
jellemző ez arra a korra, arra a civilizációra, amelyet Georges 
Duby , férfias középkornak" nevezett. Pedig a középkor so- 
rán a nők is előtérbe kerültek, részben a mítoszokon és legen- 
dákon keresztül: a kötetben négy igen különböző nőalakot 
találunk. Egyikük, egy regényes nőalak az udvari kultúra 
leglényegéhez tartozik, Izoldáról van szó, akit nem akartam 
elválasztani Irisztántól, s aki jelzi, hogy a középkor társadal- 
mi valóságában és képzeletvilágában mennyire jelen voltak 
a híres párok: Abélard és Héloise, Assisi Szent Ferenc és 
Szent Klára, Irisztán és Izolda. Tanulmányomban együtt 
szerepeltetem TIrisztánt és Izoldát, akiket a könyörtelen 
legenda el akart választani egymástól, szerencsére hiába. 
Egy másik nőalak a klerikusok agyrémeinek szüleménye. 
Világosan mutatja, hogy ezek a durva és esetlen harcosok 
mennyire féltek az új Évának tekintett nőtől, bájaitól, ron- 
tásaitól. Micsoda botrány, micsoda katasztrófa, ha egy nő ál- 
nok módon olyan alakot ölt és olyan tisztséget tölt be, mely 
csakis férfit illet. Ebből a félelemből, ebből a rémképből szü- 
letett Johanna pápa legendája. 

A kötetben szereplő két másik nőalak nem földi teremt- 
mény. Tündérek, és arról tanúskodnak, hogy a középkori 
kereszténységben jelen voltak azok az alakok és témák, me- 
lyeket a legyőzött, többé-kevésbé feledésbe merült vagy csak 
látszólag krisztianizált pogány hiedelmek örökítettek át. 
A germánok pogány hagyományából származik a Valhalla, 
vagyis a teuton paradicsom kapuját őrző harcias szűz, a val- 
kűr. A másik tündér, Melusina a keltákhoz és az alvilághoz 

kötődik. Már itt hangsúlyozni szeretném, milyen fontos 
szerepet játszik a középkori képzeletvilágban az, amit meg- 
lehetősen pontatlanul , populáris kultúrának" nevezünk. 
Ez a könyv alapvetően nem a , csodás" tárgyakról szól — bár 
hőseink oldalán viszontlátjuk őket -, így nem szólnak kü- 
lön fejezetek a középkori képzeletvilág szempontjából oly 
fontos tárgyakról: a kardokról, mint Nagy Károly Joyeuse-e, 
Roland Durandalja, Artúr Excaliburja; a kürtökről, melyek 
közül a leghíresebb Rolandé; a szerelmi bájitalról, mely oly 
jelentős szerepet játszik Trisztán és Izolda legendájában; 
s végül arról a titokzatos és misztikus tárgyról, mely a lovagi 
eszmény tetőpontját jelenti, a Grálról. 

Az egyéni alakok mellett a könyv olyan közösségi szerep- 
lőket is bemutat, akik folytonosan jelen vannak a középkor 
képzeletvilágában. Ahogy ezt már a vitézek kapcsán meg- 
jegyeztük, ezek vagy a harci bátorsághoz, vagy az udvari 
kultúrához tartoznak, vagy mindkettőhöz egyszerre. Ilyen 
a lovagi képzeletvilág középpontjában álló lovag és az udva- 
ri kultúra képzeletvilágának középpontjában álló trubadúr. 
Mellettük szerepeltettem a középkor nagyúri társadalmá- 
nak mulattatóját, a játékokat kieszelő, nevettető komédiást, 
a zsonglőrt. 

A kötetben nem esik szó azokról a királyokról és szen- 
tekről, akikről másutt beszéltem, és ugyanígy kimaradnak 
belőle más földöntúli lények is. Az eget és poklot benépe- 
sítő megszámlálhatatlan teremtmény, akik gyakran vegyül- 
nek a földi halandók közé, az angyalok és démonok, akik 


szüntelenül támadják vagy segítik az embereket, nem tar- 

toznak e kötetbe, melynek szereplői minden legendás vagy 
mitikus vonásuk ellenére lényegileg emberiek. Az egyedü- 
li kivétel a bűvös vadászat ((2 Mesnie Helleguin), melyet 
a németek , vad" vagy , üvöltő" vadászatnak (wilde, wütendes 
Heer) neveznek, mert a középkori ember képzeletvilágának 
éjszakáján átgázoló kísértetlovasok serege emberi lények- 
ből áll, visszajáró lelkek , csodás" csoportját alkotja. Nem 
szenteltem figyelmet azoknak az emberi külsővel megáldott 
fantasztikus lényeknek, melyek közül egyik sem vált olyan 
egyéniséggé, amelyet a középkor az utókorra hagyományo- 
zott volna. Az óriásokra és a törpékre gondolok. A közép- 
kori képzeletvilágban lépten-nyomon találkozunk velük, de 
ezek a különleges méretű teremtmények nem maradtak meg 
mint egyedi karakterek. A törpék közül egyedül egy rend- 
kívüli szépségű törpe, az Huon de Bordeaux című epikus 
hősköltemény (chanson de geste) Aubéronja hagyott nyomot 
a zenetörténetben bűvös kürtjével, Weber romantikus ope- 
rájának köszönhetően. Az óriások közül a Zrisztán és Izolda 
gonosz Morholtján kívül egy igazi hősről tudunk, a szentté 
avatott Kristófról, aki a korabeli képzeletvilágban a vállán 
hordozta a gyermek Jézust. 

A hősök és a csodák között viszont ott találjuk a csodás 
állatvilág két képviselőjét." Az állatok nemcsak a középkori 
férfiak és nők háza táját és a körötte vadon maradt természe- 
tet népesítették be, hanem képzeletük univerzumát is, me- 
lyet hol megszálltak, hol megvilágítottak. Itt egy legendás 
állat, az unikornis, és egy valódi állat, a róka képviseli őket, 
mely az irodalomnak köszönhetően bevonult a legendába. 

A középkori ember nem tett különbséget a kettő között, ami 
jelzi, hogy nem húzódott világos határvonal a puszta kép- 
zeletvilág és a fantáziájukkal átszínezett valódi világ között, 
nem vált el egymástól természeti és természetfeletti, e világ 
és túlvilág, valóság és fantázia. Kimarad viszont a kötetből 
a képzeletbeli állatok egyik fontos területe, a szörnyeké.? 
A szörnyek általában kizárólag ártó lények, a kötetben sze- 
replő hősök és csodák pedig vagy kifejezetten segítő jellegű- 
ek, vagy kétértelműek. A középkori képzeletvilág legjavát 
sorakoztattuk fel. A hősök mellett munkánk másik nagy 
fejezetét a csodák alkotják." A csodás kategóriáját az an- 
tikvitás, pontosabban a római tudomány hagyta a keresz- 
tény középkorra. A terminus, melyet főleg többes számban, 
mirabilia formában használtak, földrajzi és általában meg- 
lepő természeti képződményekre vonatkozott. A fogalom 
a vulgáris nyelvek közvetítésével elárasztja a középkori iro- 
dalmat és érzékenységet; a merveille (csoda) már a XIII. szá- 
zadi ófranciában megjelenik Szent Elek legendájában (Vie 
de saint Alexis) és a Roland-énekben (Cbanson de Roland); 
más, ugyanígy a latinból származó szavak jelennek meg az 
olaszban, a spanyolban és a portugálban; ugyanebben az 
időszakban a német a Wunder-t, az angol a wonder-t hasz- 
nálja, a szláv nyelvek pedig, például a lengyel, a cud szót. 
A merveilleux (csodás) a miraculeux-vel (csodás, mirákulus) 
és a magigue-kal (bűvös, varázslatos) alkot rendszert. 

A miraculeux Isten kiváltsága, és a természeti törvénye- 
ket meghazudtoló isteni tetten keresztül nyilvánul meg. 
A magigue (mágikus), bár van törvényes formája is, a fehér 

mágia, lényegében a kárhoztatott varázslathoz tartozik, 
amely vagy az emberi nem ellenségének, az ördögnek, vagy 
cimboráinak, a démonoknak és boszorkányoknak a számlá- 
jára írható. A merveilleux (csodás), bár meglepő és érthetet- 
len, a természet rendjébe tartozik. Otia imperialia (A csá- 
szár mulattatására) című enciklopédikus művében, melyet 
1210 körül írt IV. Ottó császár számára, az angol Gervase of 
Tilbury (Gervasius Tilburiensis) a következőképpen defini- 
álja a csodás elemet (merveilleux): , Ami meghaladja értel- 
münket, holott természetes." A csodás (merveilleux) kategó- 
riája a középkor során egyre szélesebb és szélesebb lett, mert 
az emberi tevékenység által a földi és az emberi hatókörébe 
vonta a mintegy Istentől elragadott szépségeket. 

A csodás (merveilleux) területéhez az tartozik, ami 
meglepetést váltott ki a középkori férfiakból és nőkből. 
Bámulatot kelt. A középkori ember leggyakorlottabb és 
legtöbbet dicsért érzékéhez, a látáshoz kötődik. A csodás 
(merveilleux) előtt a középkori férfiak és nők nagy szeme- 
ket meresztettek, és ezzel egy időben szellemük is tűzbe 
jött. A csoda (merveille) ebben a kötetben három épület 
formájában jelenik meg, közülük mindegyik a középkori 
társadalmat meghatározó és irányító három fő hatalom va- 
lamelyikéhez kötődik. Az első Isten és papjai, a csoda pedig 
a katedrális. A második a feudális főúr, a csoda pedig a vár. 
A harmadik a szerzetesi társadalom, a csoda a kolostor. Ezek 
az épületek kivétel nélkül csodás zárt terct öveznek. Vagyis 
a zárt kertre és a paradicsomra, a tér csodás szegmentumaira 
emlékeztetnek. 

Középkori képzeletvilágunk nyilvánvalóan térhez és 
időhöz kötődik. A tér szempontjából alapvetően európai. 
Bár bizonyos esetekben a hős vagy a csoda a kereszténység 
egy szűkebb közösségéhez tartozik, a határok könnyen át- 
járhatóak: Artúr és Robin Hood például főleg brit legenda, 
a Cid elsődlegesen spanyol, Melusina főleg Franciaországban 
ihlette meg az emberek képzeletét, és Cipruson, ahol 
a Lusignan-ház királyi koronához jutott, a valkűr germán és 
skandináv vidékeken terjedt el. 

Időrendi szempontból azt a képzeletvilágot szerettem 
volna bemutatni, amelyet a középkor teremtett meg és alakí- 
tott át. Eltekintettem tehát attól, ami egyrészt a görög-római 
ókorból, másrészt Keletről származik. , A lovag, a lovagság" 
című részben a vitézek kapcsán látni fogjuk, hogy a XIV. 
századi emberek — más híres középkori alakok mellett — ho- 
gyan alakítottak vitézzé három ókori szereplőt: Hektórt, 
Nagy Sándort és Caesart, illetve három bibliai hőst: Józsuét, 
Dávidot és Makkabeus Júdást. A kötet nem tárgyalja ezeket 
a középkor által csak kölcsönvett vitézeket. Némi tétovázás 
után Nagy Sándort is kizártam, mert bár rendkívüli népsze- 
rűségre tett szert a középkori képzeletvilágban, nem annak 
a szülötte. Ugyanígy nem tartottam meg a bibliai hősöket 
sem, mert egyrészt ezeket sem a középkor találta ki, más- 
részt a középkori klerikusok általában mást formáltak be- 
lőlük, mint hősöket vagy vitézeket, leszámítva a kilenc vitéz 
rendszerébe tartozó három bibliai vitézt. Dávid nagyon is 
jelen volt a középkorban, de mint király és zenész. Salamon 
igen rögös utat járt be a középkor során, gonosz varázslóból 

végül boldog bölcs lett belőle, de alakja nem tartozik a hő- 
sök és csodák problematikájába. Véleményem szerint egyet- 
lenegy ótestamentumi hős tartozik e világ határmezsgyéjé- 
hez, Jónás, akit a cet csodás módon elnyelt, majd kiköpött, 
meg azok a félelmetes csodák, amelyeket a kereszténység az 
Újtestamentumba foglalt, de amelyek vitathatatlan sikerük 
ellenére kilógnak belőle: az Apokalipszis hősei és szörnyű- 
séges csodái. A Kelet, különösképpen India a középkori 
képzeletvilág egyik leggazdagabb forrása volt." De csak egy 
indiai — egyébként keresztény — hős vált önálló személyiség- 
gé a középkori Nyugaton, János pap, a papkirály, aki a XII. 
században állítólag levelet küldött a nyugat-európaiaknak, 
amelyben leírta India csodáit. Ezt a szöveget azonban csak 
tudós körökben ismerték, így János pap nem lett elég nép- 
szerű ahhoz, hogy bekerüljön a középkori Nyugat hősei és 
csodái közé. A mítoszok sajátos elterjedése szorosan ösz- 
szefügg a civilizációk történetével. A jelen kötet horizontja 
a középkori keresztény kultúrára és örökségeire terjed ki: 
a Bibliát, a görög-római antikvitást, a kelta, germán és szláv 
területek pogány hagyományait foglalja magába. Ez a kul- 
túrkör széles körű társadalmi elterjedése folytán két részre 
osztható, tudós és , populáris" kultúrára. A későbbiek során 
gyakran alámerülünk tehát az európai és nemzetközi folklór 
mélységeibe, és távoli kulturális örökségeket és közösségeket 
idézünk fel, nevezetesen azt, amit indoeurópai rendszernek 
nevezünk (s amelyet például Artúr vagy Melusina kapcsán 
fogunk emlegetni). De anélkül, hogy tagadnánk ezeket a ro- 
kon, sőt összetartozó elemeket, mindenekelőtt azt hangsú- 

lyoztuk, micsoda teremtőerőt képviselt a középkori Nyugat 
a képzeletvilág területén, akárcsak a civilizáció egyéb terü- 
letein, és milyen eredeti műveket hozott létre. Jó példa erre 
Eszem-iszom ország (Cocagne) utópiája, melyről pontosan 
tudjuk, mikor keletkezett. Vagy ha a kollektív hősök közül 
az általunk vizsgált képzeletvilágban oly fontos szerepet 
játszó lovagra gondolunk, vajon a középkori lovagok tény- 
leg egy az egyben megfeleltethetőek a második indoeurópai 
funkciónak, a római egwituws-oknak, a japán szamurájok- 
nak, és a lovagi szellem nem az európai középkor alkotása 
és öröksége? 

Mivel a mítosz általában egy adott helyhez vagy térhez 
kapcsolódik, a középkor ugyanígy egy-egy adott helyhez is 
kötötte hőseit és csodáit, függetlenül attól, hogy tényleg ott 
születtek-e, és földrajzi szempontból is alaposan beágyazta 
őket — akár valódi, akár képzeletbeli volt ez a földrajz. 

Ez a képzeletvilág időrendi szempontból is az egész kö- 
zépkort átfogja, a IV.-től a XIV. századig. De igazi virágzá- 
sát, amikor lényegében már-már egységes univerzum lett be- 
lőle, aközépkori Nyugat nagy korszaka alatt élte: ekkoriban 
nem csak fellendülésnek indult, hanem - amint erre meg- 
próbáltam rámutatni — a túlvilági értékeket s velük együtt 
a képeket is leszállította a földre. A középkor hősei és csodái 
olyan fénylő példák, hőstettek, melyeket a földi világon le- 
telepedő keresztények mutattak fel, akik az e világit a ter- 
mészetfölötti dicsőségével és bájával felékesítették. Ahogy 
a mennyei Jeruzsálem leszállt az égből a földre, az emberek 
már itt a földön magukénak érezték és lelkesen ünnepelték 

az Isten által életre hívott, megalkotott hősöket és csodákat. 
A kötet azt szeretné bemutatni, milyen komoly e világi for- 
dulatot vett a középkori kereszténység a legendák és míto- 
szok kontextusában. "? 

Ennek a képzeletvilágnak a története ugyanakkor jelen- 
tős mértékben és lényegileg hosszú távú történet. A kötet 
aközépkor hőseit és csodáit mutatja be, úgy, ahogyaközépkor 
megalkotta, tisztelte, szerette, majd a kései századokra hagy- 
ta őket, amelyek során tovább éltek, folytonosan átalakulva, 
egyszerre utalva a múltra, alkalmazkodva a jelenhez, távlatot 
nyitva a jövő felé. Bizonyos értelemben a középkorhoz való 
viszonyulást is rekonstruálni lehet vele, a , középkor szerete- 
tét" — hogy Christian Amalvi szép könyvének címét idézzük. 

Jelen munka a képzeletvilág területén folytatja nem- 
régiben kiadott esszémet, mely ezen a címen jelent meg: 
LEurope est-elle née aa Moyen Áge? (Európa tényleg a közép- 
korban született?]" Látni fogjuk, hogy bár Európa alapjai 
lényegében a középkor óta megmaradtak, a mítoszok, hősök 
és csodák öröksége feledésbe merült, , elveszett" a XVII. és 
XVIII. század folyamán, amikor — a humanizmustól a fel- 
világosodásig — kialakult és egyre erőteljesebb lett a , sötét" 
középkor képe: a korszakot a tudatlanság, az elmaradottság 
világának, dark ages-nek látták. Néhány ritka kivételtől elte- 
kintve a középkori hősök és csodák megint , barbár" színben 
tűntek fel — jellegzetesen példázza ezt a katedrálishoz kö- 
tődő gótika fejlődése -—, vagy még gyakrabban a feledés ho- 
mályába merültek, valahogy úgy, ahogy a középkori freskók 
tűntek el a gipsz- vagy mészréteg alatt. 

A romantika viszont újjáéleszti a középkor legendáit és 
mítoszait, újrateremti őket a képzeletvilágban, arany legen- 
dát sző belőlük. Ez a könyv az emlékezetben lejátszódó vál- 
tozásokat szemlélteti, azt mutatja be, hogyan tűnik el és éled 
fel, alakul át az, ami egy civilizáció legragyogóbb vonása, az, 
ami a legragyogóbban fémjelzi. 

Ha napjainkig követjük a középkori képzeletvilág fent 
említett átváltozásait, megfigyelhetjük, hogy a hősök és cso- 
dák olyan fénnyel vannak megvilágítva, amely helyreállítja 
,igazságukat", de közben megőrzi körülöttük azt az aurát is, 
mely sikerük és történelmi szerepük kulcsa. A középkor ma 
divatban van, árny és fény között." Ez a munka az , új" kö- 
zépkor fellendülését szeretné elősegíteni, megmutatva, hon- 
nan származik, mit jelent, és milyen jövőbeli távlatokat nyit 
meg Európa vagy a világ előtt. 

Ez a kutatás nem végkövetkeztetéseket tár az olvasó 
elé, inkább csak irányokat jelöl ki, és arra is rámutat, hogy 
a múltfeltárás technikáit előhívó dokumentumokra épülő 
történettudomány maga is változik, átalakul az ember által 
feltalált kifejezésmódokkal és közlésformákkal együtt — ez 
történt a középkorban is, amikor az írott kultúra lépett a szó- 
beli kultúra helyébe. Látni fogjuk, hogy a romantika korában 
lejátszódó , reneszánsz" után napjainkban a XX. század két 
fő találmányának, a filmnek" és a képregénynek" köszönhe- 
tően a középkori képzeletvilág harmadik reneszánszát éljük. 
Ha van történet, amelyet alapjaiban újítottak meg a szöveg 
és a kép nagy fejlődési hullámai, hosszú folytatást biztosít- 
va a számára, az minden bizonnyal a képzeletvilág története. 

r király és a Kerekasztal lovagjai (metszet) 


Artú 


ARTUR 


Artúr a középkor egyik 
legismertebb hőse. 
Alakját valószínűleg 
történelmi személy ihlette, 
de ez utóbbiról szinte 


semmit nem tudunk. 


Artúr azoknak a középkori hősöknek a jellegzetes képvise- 
lője, akik valóság és képzelet, fikció és történelem között mi- 
tikus alakokká váltak, ugyanúgy, ahogy a tényleges történel- 
mi személyek a történelemtől eltávolodva mítosszá lettek, és 
a képzeletvilágban a fiktív hősökkel egy sorban kaptak he- 
lyet. Látni fogjuk, hogy a középkor két nagy hőse, Artúr és 
Nagy Károly hogyan fejlődik egymással párhuzamosan, oly- 
kor egymás útját keresztezve, történelem és mítosz között. 

Artúr a IX. században bukkan fel Nennius Historia 
Britonum (A britek története) című krónikájában. Nennius 
szerint amikor Nagy-Britanniát lerohanták a szászok, egy 
Artúr nevű hadvezér a brit király oldalán harcolt a megszál- 
lók ellen. Állítólag egymaga kilencszáz ellenséget ölt meg. 
Artúr tehát mindenekelőtt kivételes képességű harcosként, 
a britek védelmezőjeként lép be a történelembe, és a kora 
középkorban elmosódott alakja egyértelműen a kelta szájha- 
gyományhoz kötődik, különösen a walesi Mabinogion-hoz, 
amely a hős gyermekkorát meséli el. Artúrt összevetették 
más kultúrkörök hőseivel, főleg az indoeurópai népek há- 
romfunkciós hőseivel vagy az európai, sőt germán folklór 
alakjaival. De bármilyen legyen is a hős Artúr, az, akit a nyu- 
gati középkor megalkotott és ránk hagyományozott, kclta 
hős, és szorosan kötődik a brit nemzeti ideológiához. 

Artúr születéséről egy feltehetőleg walesi krónikás, 
Geoffrey of Monmouth (Galfredus Monmutensis) oxfor- 
di kanonok számol be Historia Regum Britanniae (A brit 
királyok története) című, 1135 és 1138 között írt művében. 
Geoffrey a rómaiakkal érkező Brutusszal, az első brit civi- 
lizáció megteremtőjével kezdi Britannia királyainak tör- 
ténetét. A rómaiak és a barbárok egyesüléséből született 
britek fölött királyok sora uralkodik egymás után, mígnem 
az utolsó, Uther Pendragon Merlin varázsereje segítségével 
megtermékenyíti szerelmét, Ingerne-t, aki egy Artúr nevű 
fiúnak ad életet. Artúr tizenöt évesen király lesz, és soroza- 
tos győzelmeket arat a rómaiak és a nyugat-európai népek 
fölött. Meghódítja egész Nagy-Britanniát, az északi szige- 
teket, majd a kontinenst is egészen a Pireneusokig, miután 
megölte az óriást, aki rettegésben tartotta a Saint-Michel- 
sziget környékét. Unokaöccse, Mondred azonban elveszi 
tőle feleségét és királyságát. A harcokból hazatérő Artúr vé- 
gez vele, de maga is halálos sebet kap, és a walesi partok kö- 
zelében található Avalon szigetére viszik, ahol vagy meg kell 
halnia, vagy meg kell várnia, míg meggyógyul, hogy vissza- 
szerezhesse királyságát és birodalmát. Artúr rövid időn belül 
központi hős lesz a középkori képzeletvilág egyik leggazda- 
gabb és legnagyobb hatású irodalmi szövegegyüttesében, az 
Artúr-legendában. 

Ennek az irodalmi alkotófolyamatnak lényegi mozza- 
natait jelentik Chrétien de Iroyes 116o és 1185 között szü- 
letett verses regényei, valamint a XIII. század első feléből 
származó, prózában írt Artúr-legenda. Láthatjuk, hogy 

a középkori irodalom teremtő képzelete milyen meghatá- 
rozó szerepet játszott a hősök és csodák képzeletvilágának 
megalkotásában. A képzeletvilág története lehetővé teszi, 
hogy megadjuk a középkori irodalomnak az őt megillető el- 
sődleges helyet a korszak kultúrájában, mentalitásában, ide- 
ológiájában és még inkább abban, ahogy mindez tovább él 
a későbbi századok során. Artúr a , kelta anyagnak" (matiére 
de Bretagne) nevezett nagy irodalmi terület központi f- 
gurája. Egész sor további hőst hívott életre vagy gyűjtött 
maga köré, akik közül a legdicsőóbbek Gawain, Launcelot 
és Perceval. Megteremtette a középkori keresztény Nyugat 
egyik ritka utópikus intézményét, a Kerekasztalt, amely- 
nek lovagjai kivételes hősök, ahogy ezt , A lovag, a lovagság" 
című fejezetben is látjuk majd. Artúr biztosítja a kapcsot az 
általa megtestesített hősi harcos és Merlin között, akinek 
jóslatai és segítsége születésétől haláláig elkísérik. Hozzá 
köthető az a rendkívüli csoda — a Grál -, mely nem kapott 
helyet ebben a könyvben, mert gyakorlatilag eltűnt a kép- 
zeletünkből. A Grál mágikus tárgy, mely az idők során va- 
lamiféle kehely formáját öltötte, s a keresztény lovagoknak, 
különösen a Kerekasztal lovagjainak kötelességük, hogy 
e tárgyat felkutassák és megszerezzék. Ebben a mítoszban ér 
a tetőpontjára az a középkori törekvés, mely a lovagi esz- 
ményt keresztény elemekkel színezi át. A Kerekasztal utó- 
piája arra is rávilágít, hogy a hősök és csodák világa a kö- 
zépkori társadalom és kultúra ellentmondásait is magában 
hordozza. A Kerekasztal az egyenlőség világáról szőtt álom, 
mely nem valósulhatott meg a középkori társadalomban, hi- 

James Archer: Artúr király balála 


szen ez utóbbi egyenlőtlenségre épült, és szigorú hierarchia 
jellemezte. A feudális ideológiában ugyanakkor érezhető 
a törekvés, hogy a társadalom felső rétegében, a nemesség 
és az arisztokrácia körében egyenlőségre alapuló intézmé- 
nyeket és viselkedésformát hozzon létre. Ezt jelképezi az 
a gesztus, amikor az úr és vazallusa szájon csókolják egymást. 
A Kerekasztal nemcsak a világegyetem egészére, a Föld tel- 
jességére utal, hanem egy olyan egyenlőség iránti álom meg- 
testesítője is, amelynek Artúr a biztosítéka, s amely társadal- 
mi szinten az arisztokrácia világában valósulhat meg. 

Csakhogy Artúr harcos- és lovagszerepénél is fontosabb, 
hogy a középkori politikai szerveződések első rangú vezető- 
jét jelképezi, a király mitikus megtestesítője. Jellemző, hogy 
Artúr igazi neve már nagyon korán Arthurus rex lesz — ezt 
láthatjuk például a dél-olaszországi Otranto székesegyházá- 
nak XI. századi padlómozaikján -, és az curópai költészet 
képzeletvilágában Artúr egy olyan király jelképe lesz, aki, 
bár mitikus vonásait elvesztette, szakrális jellegéből megőr- 
zött valamit. Artúr egyfelől jelenvaló és mitikus, másfelől 
millenárius király. A középkori férfiak és nők gyakran ál- 
modoztak arról, hogy a földön elérkezik a Hit és az Erény 
uralma, az az Apokalipszisben megjövendölt Millennium, 
melyet egy történelmi király irányít. Ez a téma Keleten na- 
gyon népszerű volt, ebből született a rejtőzködő emír alakja. 
Nyugaton olyan uralkodók töltöttek be hasonló szerepet, 
mint Rőtszakállú Frigyes, aki állítólag nem halt meg, csak 
alszik egy barlangban, és különösen Artúr, aki Avalonban 
várja, hogy visszaszerezze uralmát. Ez a Rex guondam, 
rexgue futurus, az egykori és majdani király témája. 

A Kerekasztal mint mitikus tárgy szorosan kötődik 
Artúr alakjához, de még jobban összefonódott a nevével az 
a különleges, személynevet viselő tárgy, mely a nagy harco- 
sokat és nagy lovagokat jellemzi: a kardja. Bűvös kard, mely 
olyan nehéz, hogy csak ő tudja forgatni, csodálatos módon 
győzi le vele ellenségeit, harcosokat és szörnyeket, főleg óri- 
ásokat, és amikor ez a kard egy tó mélyére süllyed, Artúr 
élete és hatalma véget ér. Ennek az Excalibur nevű kardnak 
az eltűnése jelenti az Artúr halálát elbeszélő alkonyi epizód 

tetőpontját, s ezt a kardot élesztette újjá a nagy brit rende- 
ző, John Boorman Excalibur című filmjében. Nagy Károly 
és Roland is rendelkeznek ilyen külön nevet viselő karddal: 
Joyeuse, Durandal, Excalibur a kivételes hősök csodás társai. 
Artúr mindenekelőtt a középkor által kidolgozott értékek 
egyesülését jelképezi. Bár tagadhatatlanul nyomot hagyott 
rajtuk a kereszténység, ezek alapvetően világi hősök világi 
értékei. Artúr magába foglalta a feudális értékek két egy- 
mást követő korszakát, a XII. századi vitézséget és a XIII. 
századi udvariasságot. Egyesítette magában az indoeurópai 
hagyomány királyainak hármas funkcióját: az első, vagyis 
szakrális funkciót, a második, hadvezéri funkciót és a har- 
madik, civilizációs funkciót. Tökéletesen megvalósítja azt 
a tervet, amelyet a középkor neves szakértője, Erich Köhler 
oly pontosan definiált: , A feudális világ lovagi-udvari kultú- 
rájának kettős terve a történelmi legitimáció és a mítoszok 
kidolgozása volt." 

Mint minden hős, különösen a középkorban, Artúr szo- 
rosan kötődik bizonyos helyszínekhez. Azokhoz, ahol csa- 
táit vívta, ahol uralkodott és ahol meghalt. Mindenekelőtt 
küzdelmeinek, hódításainak, győzelmeinek  helyszínei- 
hez: ilyenek a kelta vidékek, Írország, Wales, Cornwall, 
Armorica. Aztán a Cornwallban található Tintagel, ahol 
Artúr megfogant, és Camelot, Artúr birodalmának képze- 
letbeli fővárosa Cornwall és Wales határán." A csodás szige- 
tek, mint Avalon. A Glastonburyben, Wales határában ta- 
lálható angol kolostor, bencés apátság, ahol 1191-ben állítólag 
megtalálták Artúr és Ginevra királyné földi maradványait. 

Csakhogy a kelta világtól távol van egy különös hely is, mely 
az élet és halál között lebegő Artúrhoz, a várakozó királyhoz 
kötődik. Ez a hely az Etna, amelynek belsejében állítólag ott 
fekszik a szenvedésétől megszabadult Artúr, aki nyugodtan 
várja, hogy csodás módon visszatérjen a földre, vagy felemel- 
kedjen a paradicsomba, ahogy ezt egy angol szerző lebilin- 
cselő mesegyűjteményében, Gervase of Tilbury (Gervasius 
Tilburiensis) XIII. század elején született művében olvas- 
hatjuk. Artúr tehát ahhoz is kapcsolódik, amit én a purgató- 
rium születésének neveztem, egy olyan korszakhoz, amikor 
még nem tudták, hogy ezt a helyet Írországba vagy Szicíliába 
képzeljék-e, s így ez a kelta király egyik első lakosa lett ennek 
a kereszténység számára oly vonzó purgatóriumnak." 

A keresztény Európában azonban - és ez a vonás mind 
a mai napig megmaradt — nincs teljhatalmú hős, és minden 
csodának megvan az árnyoldala is. A hős is csak ember, min- 
den ember bűnös, és a feudális hűséggel szemben óhatatlanul 
megjelenik a gonoszok árulása. Másfelől pedig, bár a monar- 
chikus ideológia a király személyét hősnek állítja be, távol áll- 
nak tőle azok a reneszánsz vagy klasszikus korra jellemző tö- 
rekvések, melyek a királyt abszolutista vonásokkal próbálják 
meg felruházni. Artúr bűnös, Artúrt elárulják. A bujaságát 
legyőzni képtelen Artúr saját húgával egyesül, s e vérfertőző 
kapcsolat gyümölcse Mordred. A nagy személyiséghez nagy 
bűn illik, a királyok és a hősök (ezt példázza Nagy Károly is) 
gyakran követnek el vérfertőzést. A bűnben fogant Mordred 
az áruló, akinek a halála Artúr halálát is előidézi; s bár nem 
ez volt az egyetlen árulás, amelyet elszenvedett, hiszen fele- 

sége, Ginevra is megcsalta vazallusával, Launcelottal, Artúr 
rnaga is többször hűtlen volt Ginevrához. 

Geoffrey of Monmouth nyomán Artúr sikere egyre nőtt. 
A siker elsődleges záloga az angliai Plantagenet-ház politi- 
kája volt. A hősök politikai célra való felhasználása a fontos 
történelmi jelenségek egyike, főleg a középkorban és ezen 
belül az európai történelemben. Az angol királyok Artúrt 
magasztalták a németekkel és a franciákkal szemben, akik 
ebben a történelmi-mitikus rokonságért folytatott küzde- 
lemben egyre inkább kisajátították Nagy Károlyt. Így ját- 
szott szerepet az európai történelemben egy kétarcú páros, 
Artúr és Nagy Károly, akik hol erősítették egymást, hol el- 
lentétben álltak egymással. 

Artúr olyan nagy sikert aratott, hogy a XIII. század elején 
Heisterbachi Cézár ciszterci szerzetes Dialogus miraculorum 
című művében elmeséli, hogy a szerzetesek egyszer elbóbis- 
koltak az apát szentbeszéde alatt, mire a szónok felemelte 
a hangját, és ezt mondta: , Figyeljetek jól, testvéreim, nyis- 
sátok ki a fületeket, mert egy soha nem hallott, rendkívüli 
történetet fogok elmesélni nektek. Volt egyszer egy király, 
akit Artúrnak hívtak." Erre a szerzetesek felébrednek, és iz- 
gatottan várják a folytatást. Artúrból méga kolostorokban is 
hős lett. Azt, hogy Artúr népszerűsége a középkorban mesz- 
sze túllépett az arisztokrácia körein, meggyőzően bizonyít- 
ja az Artúr keresztnév sikere abban az időszakban, amikor 
a XIII-XIV. századi nyugati kereszténységben kialakul 
a névadás modern gyakorlata, vagyis — a városi lakosság kö- 
rében — elterjed a név és a keresztnév együttes használata. 

Perceval a kolostor előtt — illusztráció a Onéte du saint Graal 
(A szent Grál keresése) című XV. századi kódexben 


Michel Pastoureau meggyőzően mutatta ki, mennyire elter- 
jedt az Artúr és több más keresztnév, melyek a Kerekasztal 
legismertebb lovagjainak nevéből származtak, és arra is fel- 
hívta a figyelmet, hogy a keresztnév sohasem jelentés nélkü- 
li, ez ,az első társadalmi bélyeg, az első megkülönböztető 
jel, az első embléma". Közel negyvenezer, a XV. század vége 
előtt keletkezett francia pecsétfeliratot tanulmányozott 
abból a szempontból, hogy milyen gyakran szerepel rajtuk 
a Kerekasztal lovagjainak neve. Kutatásaiból kiderül, hogy 

az , Artúr király" -játékból valódi urbánus jelenség lett, egyes 
területeken ugyanis, például Németalföldön és Itáliában 
szenvedélyes lelkesedés övezte Artúr alakját egészen a XVI. 
század közepéig. Franciaországhoz visszatérve ebből az 
Artúr körül kialakult névadás-antropológiai vetélkedésből 
Trisztán került ki győztesen, 120 előfordulással, utána követ- 
kezik Launcelot, akinek 79-szer említik a nevét. De Artúr is 
ott van közvetlenül mögötte a maga 72 előfordulásával, jelen- 
tősen megelőzve Gawaint (46 példa) és Percevalt (44. példa). 

Ahogy ezt ebben a könyvben gyakran látni fogjuk, a kö- 
zépkori hősök presztízse, mely a XIV. században többnyire 
elenyészett, a XV. században újjáéled, ez a korszak ugyanis 
— amint erre Johan Huizinga mutatott rá nagyszerű könyvé- 
ben, A középkor alkonyá-ban — a legvadabb lovagi álmoknak 
adott életet. Egy angol költő, Malory éleszti fel Artúrt 1485- 
ös, Le morte dArthur (Artúr halála)? című költeményében. 
A XVI. századot pedig olyannyira fogva tartja e középkori 
hős varázslatos emléke, hogy egy másik költő, Spencer is- 
mét feleleveníti Artúr alakját The Fairy Oxeen (1590) című 
költeményében. A brit nacionalisták által dicsőített Artúr 
a XVII. századi képzeletvilágban is megőrzi pozícióját. Ezt 
főleg Purcellnek köszönheti, aki King Arthur címen operát 
komponál; a szövegkönyvet John Dryden írta, aki, bár elein- 
te élvezte II. Károly kegyét, csak 1691-ben állíthatta művét 
színpadra. 

Artúr végül részese lett annak az újjászületésnek, ame- 
lyet a romantika hozott el a középkori képzeletvilág számá- 
ra. Olyan szerencséje volt, hogy az egyik legnagyobb angol 

romantikus költő, Tennyson énekelte meg, aki 1842-ben 
kiadta Morte d Arthur című költeményét, és élete végéig dol- 
gozott 7he Idyils ofthe King című művén, melynek teljes szö- 
vege 1885-ben jelent meg. Körülbelül ugyanebben az időben 
Artúr új életre kelt a preraffaelita festők, főleg Dante Gabriel 
Rossetti (1828—1882) és Edward Burne-Jones (1833—1898) ké- 
pein. A zene területén Chausson, Wagner hatására, akinek — 
mint látni fogjuk — döntő hatása volt a középkori (főleg ger- 
mán) képzeletvilág hőseinek és csodáinak új életre keltésé- 
ben, 1886 és 1895 között komponálta egyetlen operáját, Le 
Roi Arthur (Artúr király) címen. 

Végül a mozi gondoskodott arról, hogy Artúr, a közép- 
kori hős és legvitézebb társai ismét régi fényükben ragyog- 
janak. Jean Cocteau először színpadra állította az Artúr- 
legendát Les Chevaliers de la Table ronde című darabjával 
(1937). A háború után a remekművek mellett olyan félresi- 
került alkotások is megjelentek a mozivásznakon, amelyek 
a közönség körében elterjedt hamis középkorképet tükröz- 
ték; ez utóbbiak közé tartoznak az olyan hollywoodi pro- 
dukciók, mint Richard Ihorpe 1953-as filmje, a Knigbts of 
the Round Table (A Kerekasztal lovagjai), és Joshua Logan 
1967-es musicaljc, a Camelot. A nagy műveket Bresson 
1974-es Lancelot, a Tó lovagja (Lancelot du Lac) című al- 
kotása, Éric Roehmer 1978-as Perceval lovag-ja (Perceval le 
Gallois) és John Boorman 1881-es Excalibur-ja jelenti. Steven 
Spielberg híres filmjében, az Ixdiana Jones és az utolsó ke- 
resztes lovag-ban (Indiana Jones and the Last Crusade, 1989) 
Harrison Ford a Grál keresésére indul. Artúr a paródiának 

is céltáblája lett, ami a népszerűség jele, így láthatjuk viszont 
a híres Monthy Python és a szent kebely-ben (Monthy Python 
and the Holy Grail, 1975) vagy az Egy jenki Artúr király 
udvarában című filmben," Tay Garnett alkotásában, Bing 
Crosbyval a főszerepben. Lehet, hogy a hős Artúr hamaro- 
san új alakot ölt, s ezúttal George W. Bush vonásait ölti ma- 
gára? Jerry Bruckheimer ultrakonzervatív hollywoodi pro- 
ducer nemrégiben pazar költségvetést biztosított Antoine 
Fugua Artúr király (King Arthur, 2004) című kalandfilm- 
jéhez, amelyben Artúr, Ginevra és a Kerekasztal lovagjai 
Anglia hőseiként szerepelnek, akik a római hódoltság után 
a szászok ellen küzdenek, hogy országuk töretlenül halad- 
hasson előre a fejlődés útján. Bruckheimer kijelenti: , Több 
hasonlóságot is találunk Artúr és az afganisztáni vagy ira- 
ki helyzet között, ha meggondoljuk, hogy Nagy-Britannia 
akkoriban római uralom alatt állt, s az ország azért szaba- 
dult meg a rómaiaktól, hogy betöltse civilizációs küldetését 
és harcoljon a barbárság ellen." Artúr még mindig tartogat 
meglepetést a számunkra. 


A KATEDRÁLIS 


A középkor , csodás" építményei közül 
főleg a katedrális és a vár hagyott 
mitikus képet maga után 


az európai képzeletvilágban. 


A katedrális a középkori indoeurópai társadalom három 
rendje közül az elsőre, a papokra utal; a várkastély pedig 
a másodikra, a katonákra. Hozzátehetnénk egy harmadik 
épületet vagy inkább épületegyüttest, mely a harmadik rend 
tevékenységéhez kötődik, a várost. De annak ellenére, hogy 
a középkori város igen eredeti képződmény akár az ókor, 
akár az ipari kor és a posztindusztriális korszak városaihoz 
képest, nincs olyan sajátos arculata, hogy szerepeljen a jelen 
kötetben bemutatott csodák között. Ettől függetlenül szem 
előtt kell tartanunk, hogy a legtöbb középkori ember a vá- 
rost csodálatosnak és szépnek látta. 

A katedrális szó először jelzői szerepben jelenik meg 
a középkorban, mint , katedrális templom", csak a XVII. 
században főnevesül, e főnevesült formában azonban rend- 
kívüli sikert arat, nemcsak a szóhasználat, hanem az ideo- 
lógia terén is. A katedrális a latin cathedra, szószék kifeje- 
zésből ered, amely a püspök számára fenntartott trónszerű 
emelvényt jelentette, ez a püspöki trónus egyébként a kated- 
rális belsejének egyik legfontosabb eleme volt. A katedrális 
tehát lényegében - és ez is hozzájárult a sikeréhez — a püs- 
pök temploma. Érdemes megjegyezni, hogy az európai nyel- 
vekben a , katedrális templomot" jelentő kifejezések nem 

egy, hanem két latin szóra vezethetőek vissza. Angliában, 
Spanyolországban, Franciaországban tehát a katedrális ki- 
fejezést használják, mely a püspöki szószékből származik. 
Németországban és Iráliában a katedrálisra egy olyan szót 
használnak, a domus-t, amely házat jelent, így született a né- 
met Dom és az olasz domo. Ebben a szóhasználatban erőseb- 
ben érezhető, hogy a püspöki katedrális elsősorban nem a 
püspök, hanem Isten háza. 

A katedrális kivételes presztízsét méretei biztosítják. 
A katedrális méretei lenyűgözőek, egyrészt azért, mert min- 
den egyházmegyében ez a legfontosabb templom, másrészt 
azért, mert az összes többi templomnál magasabb, tehát 
egyfelől a hívők minél szélesebb tömegét kívánja befogad- 
ni, másfelől látványában is meg kell jelenítenie tekintélyét. 
Az erőteljes képhez ugyanúgy hozzájárul az épület impo- 
záns külseje, mint grandiózus belseje. A katedrális ebből 
a szempontból a legtökéletesebb építészeti kifejezése a belső 
és a külső közti lényegi összetartozásnak, mely a középko- 
ri érzékenység és szellemiség központi eleme. Ezt a monu- 
mentális képet a XX. században újra megerősítette a légi 
fényképezés gyakorlata. Akár közelről, akár messziről, akár 
kívülről, akár belülről nézzük, a katedrális ma is rendkívüli 
épület. Méretüknél, különösen magasságuknál fogva egye- 
dül a telhőkarcolók tudnak versenyre kelni vele, de abennük 
rejlő szimbolikus jelentés nyilvánvalóan nem vetekedhet 
a katedrálisok spirituális dimenziójával, amely bárki számá- 
ra látható, legyen akár hitetlen, akár valamilyen más — nem 
keresztény — közösség tagja. 

A chartres-i Miasszonyunk-székesegyház 


A katedrális hosszú történelmi távlatba illeszkedik. A IV. 
században jelent meg, és még ma is kettős életet él, egyfe- 
lől templom, egy továbbra is élő kultusz színtere, másfelől 
a képzeletvilág mitikus szereplője. Örökkévalónak látszik, 
pedig kevés épület volt ennyire kitéve a történelmi fejlő- 
déssel együtt járó változásoknak. A IV. században született 
tehát, amikor a Római Birodalomban a kereszténység előbb 

elfogadott, majd hivatalos vallás lett, a püspök pedig a leg- 
hatalmasabb és legtekintélyesebb társadalmi szereplők közé 
emelkedett. 

A középkori katedrális, körülbelül az ezredévig, nemcsak 
az a nagy templom, amelyet ezzel a névvel illetnek, hanem 
város a városban, , püspöki negyednek" vagy ,katedrális- 
együttesnek" nevezett épületcsoport. Általában két temp- 
lomból és baptisztériumból, püspöki palotából, a kleriku- 
sok házából, ispotályból és iskolából állt. A későbbiek során 
a második templom eltűnt, a baptisztériumot szerényebb 
keresztelőkutak formájában beépítették a templomba, a fő- 
papi házból kanonoki lakrész lett, az ispotályok önállósul- 
tak, és fel kellett venniük a versenyt a XII-XIII. századtól 
egyre nagyobb számban elterjedő kórházakkal, az iskolák 
leváltak a katedrálisról. A Karoling-korszaknak témánk 
szempontjából az volt a legfontosabb hozadéka, hogy a ka- 
nonokok bekerültek a katedrális területére — kívül kano- 
noki lakrészt építettek, a templom belsejében pedig kórust 
a kanonokoknak fenntartott stallumokkal -, és általában 
megállapítható, hogy szakadás következett be a jelen lévő 
hívek és papság között. A hívek nem láthatták a kórust, 
a miséző pap ahelyett, hogy hozzájuk beszélt volna, hátat 
fordított nekik, és a katedrális egyre kevésbé tudta betölteni 
azt a hivatását, hogy a püspököt, a kanonokokat, a papságot 
és a hívek tömegét a szertartásban és a liturgia által egyesítse. 

A templomok és különösen a katedrálisok fejlődése rész- 
ben a történelmi fejlődés általános feltételeinek megfelelően 
alakult. E folyamatban két nagy tendenciát különböztethe- 

tünk meg. Az egyik a demográfiai fellendüléssel függ össze. 
A Nyugat lakossága valószínűleg megduplázódott az ezred- 
év és a XIII. század között. Másfelől a katedrálisban a hívek 
számára nyitott tér többé-kevésbé profán közösségi térré, 
a találkozók és a társadalmi érintkezés színhelyévé vált, 
vagyis a katedrálisok mintegy fedett fórumok lettek egy 
olyan korszakban, amikor a katedrálisokkal szorosan ösz- 
szefüggő urbanizáció látványos virágzásnak indult. Ennek 
ellenére úgy gondolom, hogy a másik történelmi tendencia 
gyakorolt döntő befolyást a katedrálisok méretére és alak- 
jára: nevezzük ezt egyszerűen építészeti divatnak. Azokkal 
szemben, akik úgy gondolják, hogy a történelmi fejlődés 
során a funkcionalitás az irányadó szempont, mindenkép- 
pen hangsúlyoznunk kell a divat szerepét, mely a XI-XII. 
századtól kezdve erőteljesen érezteti a hatását. A románból 
a gótikus stílusba való átmenet egyértelműen a megváltozott 
ízlést tükrözi. A gótika pedig lehetővé tette, hogy jobban ér- 
vényre jussanak azok az eredeti sajátosságok, melyek a kated- 
rálisokat a IV. századtól kezdve jellemezték. 

A magasság győzelmét, a nagy belső tereket kiemelő fény 
győzelmét, magasba törő tornyokat és ívboltokat, melyek 
a fent uralmát hirdetik a lent felett, a középkor szellemisé- 
gére jellemző, égbe törő lendületet — ezt mind a gótika adta 
a katedrálisoknak. Roland Recht a román és a gótikus stí- 
lus közti állítólagos folytonossággal szemben arra hívta fel 
a figyelmet, hogy a gótikus építészet szakítást és minden 
szempontból újat jelentett: , Első ízben szakított gyökeresen 
a római antikvitással és az őskeresztény korszakkal, míg a ro- 

Színes üvegablak a canterburyi székesegyházban 


mán stílusú építészet e hagyomány folytatója volt. Ez a sza- 
kítás technikai újdonságokra épül — feltalálták a boltozatot 
megtartani képes csúcsíves keresztboltozatot, a támpillére- 
ket, kidolgozták a kőkereteket és a vékony falat —, melyek 
fokozatosan lehetővé tették, hogy egyre magasabb, egyre 

könnyebb és egyre világosabb épületeket emeljenek. De ez 
még nem minden. A gótikus építészetnek köszönhetően 
egyre több díszítményt kapott a párkányzat, amely mögött 
egyre racionálisabb elgondolás húzódott meg, így minden 
egyes tartóelem meghatározott funkciót töltött be. A gaz- 
dag párkányzat olyan plasztikussá tette az épületet, hogy 
az árnyék és a fény igen erőteljes drámai párbeszédbe kez- 
dett egymással. Ez a látványeffektusok fölerősödéséhez 
vezet. Ezzel párhuzamosan egyre világosabban körvonala- 
zódik az az egyházi törekvés, mely az Inkarnációt kívánja 
a középpontba állítani." 

A gótika és a katedrális találkozására olyan történelmi je- 
lenségek is befolyással voltak, amelyek hatása mind a mai na- 
pig érezhető. Az első az volt, hogy VII. Gergely pápa reform- 
jának következtében újra megerősödött a püspökök szerepe, 
és az egyház a XII. század második felének feudális berendez- 
kedésében kikerült a világi hatalom égisze alól. A második 
fontos körülmény az volt, hogy a királyok egyre jelentősebb 
szerepet vállaltak a katedrálisok építésében. A katedrálisépí- 
téshez királyi engedélyre volt szükség. A XII. század végétől 
kezdve, amikor megkezdődött a modern állam kiépítése, 
a királyok jobban odafigyeltek erre az előjogukra. A kated- 
rálisok tehát a születőben lévő államokhoz és nemzetekhez 
kötődtek. A katedrális egy-egy város épületéből egy-egy ál- 
lam épületévé vált. A gótika a katedrálisok szerkezetében is 
az ésszerűség elvét juttatta érvényre. A nagy amerikai művé- 
szettörténész, Erwin Panofsky felhívta a figyelmet a gótikus 
katedrálisok és a skolasztikus filozófia közti párhuzamra. 

A katedrálisok ma is meggyőzően állítják elénk az európai 
szellem egyik legjellegzetesebb vonását, a hit és az értelem 
közti kapcsolatot. Azt is hozzá kell tennünk, hogy a kérdéses 
időszak a kereszténység szempontjából jelentős anyagi gya- 
rapodással járt, elsősorban a mezőgazdaság fejlődésének és 
a mezőgazdasági többlettermékek eladásának köszönhető- 
en. A Chartres-ot magasztaló Péguy nem véletlenül mondja 
a katedrálisról: , Ez az a búzacsíra, mely sohasem pusztul el." 
Henry Kraus amerikai művészettörténész pedig lerombolta 
a tévhitet, mely szerint a középkori hívek adományai és mun- 
kája lehetővé tették volna, hogy pénzforrás nélkül katedrá- 
lisokat emeljenek, és bebizonyítja, hogy — mint mondja — 
,gold was the morter" (az arany volt a malter). 

A gótika azt is lehetővé tette, hogy a katedrálisok nagyobb 
teret szenteljenek a fontos szimbolikus jelentést hordozó 
épületelemeknek. Jellegzetes példája ennek a kapu, különö- 
sen a nyugati homlokzat bejárata. A híveket befogadó fedett 
előcsarnok, a katedrálisok kapuja, melyre a XII. század- 
ban a Santiago de Compostela-i katedrális Dicsőségkapu- 
ja az első jelentős példa, a katedrálisok üdvözítő szerepét 
erősítette meg azáltal, hogy felidézte Krisztus kijelentését 
az evangéliumból: Ego sum janua, , Én vagyok az ajtó", ami 
azt jelenti, hogy az ő személye iránti odaadáson át vezet az 
út a mennybe. A katedrális eszkatológiai jellegét is kiemel- 
ték, erre szolgált többek között az az clem, amely a chartres-i 
katedrálist leszámítva sajnos mindenhonnan eltűnt a kö- 
zépkort követő századok papságának tudatlansága miatt: 
a labirintus. A kapuk azt is lehetővé tették, hogy a szobrok 

kikerüljenek az épület belsejéből. A katedrális bejáratán el- 
helyezett szobrok a hívek elkápráztatását és tanítását szol- 
gálták egyrészt Júda és Izrael királyainak bemutatásával — 
az Ótestamentumi királyokat a párizsi Notre-Dame-on 
könnyen össze lehetett téveszteni a francia királyokkal, így 
a forradalom alatt lenyakazott szobrok fejét csak 1977-ben 
találták meg egy párizsi lakásban -, másrészt a keresztény 
történelemszemlélet, vagyis az utolsó ítélet, a történelmi 
idők végének megjelenítésével. 

Mivel az utóbbi időben sok vita folyik erről a kérdésről, 
meg kell említenünk a katedrálisok színeinek problémáját. 
Alain Erlande-Brendenburg egyik kitűnő esszéjének címe, 
Ouand les cathédrvales étaient peintes (Amikor a katedrálisok 
festve voltak) felhívja a figyelmet a mai katedrálisok külse- 
jét és belsejét egyaránt jellemző anakronizmusra. Csakhogy 
a színekhez való visszatérés lázas híveinek, akik sokszor vitat- 
ható , hangokat és fényeket" dolgoznak ki, nem szabad elfe- 
lejteniük, hogy a szobrok és kárpitok színeit a katedrálisok 
a fehér isteni fénnyel egyesítették, melyet magukba fogadtak. 

A gótikus katedrálisok nagy korszakát Georges Duby írta 
le 4 katedrálisok kora című alapkönyvében, melyből nagyon 
szép tévéfilmet is készített. Az 1130 és 1280 közti időszakról 
van szó. Egy olyan időszakról, amelyben - Duby fordulatával 
élve — , az európai civilizáció horizontja alapvetően megvál- 
tozott".?" Ebben a korszakban elképesztő versengés alakult ki 
a katedrálisépítés területén, egyre nagyobb, egyre magasabb 
épületeket emeltek. Ezt nevezte Jean Gimpel a , világrekord 
szellemiségének". A középkori katedrálisok példája elő- 

re jelzi, mit jelent majd a , világrekord szellemisége" a XX. 
században a felhőkarcolók terén. A legnagyobb a 7700 m? 
alapterületű amiens-i katedrális volt, amelyet 1220 és 1269 
között építettek. A párizsi Notre-Dame, amelynek mun- 
kálatai 1163-ban kezdődtek, 35 méter magasra emelkedett, 
a chartres-i Notre-Dame, melyet 1195-ben kezdtek építeni, 
36,5 méter magas. A reimsi Notre-Dame legmagasabb pont- 
ja 1212-ben már elérte a 38 métert; az amiens-i Notre-Dame 
1221-ben a 42 métert. Ezek a túlzások katasztrófákhoz vezet- 
tek. A troyes-i katedrálisnak 1228-ban beomlott a boltozata. 
1267-ben ledőlt a sensi katedrális tornya, a beauvais-i kated- 
rális kórusa pedig, amely minden korábbi rekordot meg- 
döntve elérte a 48 méteres magasságot, 1284-ben leomlott, 
és ennek a katasztrófának jelképes értelmet tulajdonítottak. 

A kérdéses időszakban különösen sok gótikus katedrális 
épült Franciaországban, pontosabban Íle-de-France-on, oly- 
annyira, hogy e művészetet néha , francia művészetnek" ne- 
vezték. Egyes francia katedrálisok mintaként szolgáltak Dél- 
Franciaország vagy más európai régiók számára. ÁZ 1174-es 
tűzvész után Canterbury székesegyháza a sensi katedrális 
alapján készült; a burgosi katedrális 1220-tól kezdve az öt- 
hajós bourges-i katedrális mintáját követte; a kölni dóm pe- 
dig 1248 után az amiens-i és a beauvais-i katedrális példáját 
követte. Narbonne-ban IV. Kelemen pápa, a város egykori 
érseke 1268-ban nyilvánosan is megfogalmazza kívánságát, 
hogy a majdani katedrális a francia királyság északi katedrá- 
wait , utánózza", De a legfontosabb az, hogy a katedrálisok 
hamayosan egész Európában elterjednek. Bár Skandinávi- 


ában a XII. században épült Lund még mindig Svédország 
román katedrálisa, Dániában a roskildei katedrális, mely 
románból gótikus stílusba vált át, egyfajta nemzeti katedrá- 
lis lesz, és ugyanez történik Prágában is a XIV. században 
IV. Károly uralkodása alatt, aki francia építőmestert hívat 
a városba, Gnieznót a XIV. században gótikus stílusban épí- 
tik újjá, így lesz belőle lengyel nemzeti székesegyház, Dél- 
Spanyolországban pedig a spanyol keresztények a sevillai ka- 
tedrálishoz csatolják a Giralda csodálatos muzulmán tornyát. 

A XIV. századi válság következtében a katedrálisépítés 
pénzügyi forrásai elapadnak, és az Európa-szerte befejezetle- 
nül maradt katedrálisok — a nosztalgia romjai — a megvalósu- 
latlan nagy álmokat jelképezik. Ilyen a narbonne-i, a sienai, 
a milánói katedrális. Ez utóbbit a milánóiak a XIV. század 
közepén szeretnék befejezni, és a terv körül nagy vita bonta- 
kozik ki, amelyben a katedrálisépítők két iskolájának hívei 
csapnak össze egymással, az egyik a lombard mesterek tech- 
nikai tudása, a másik a francia mesterek matematikatudo- 
mánya mellett tör lándzsát. A kőművesmesterek hagyomá- 
nyával a magas tudományt állítják szembe. A milánói kated- 
rálist csak a XIX. században fejezik be, de a méltán híres vita 
jelzi, milyen problémákat vetettek fel e kivételes épületek, 
a katedrálisok." 

Mielőtt rátérnénk a katedrálisok X V. század utáni fejlődé- 
sére, jegyezzük meg, hogy a katedrális szó ma már olyan köz- 
névnek számít, amelyet bármilyen nagy és rendkívül jelentős 
konstrukcióra alkalmazni lehet. Erwin Panofsky skolasz- 
tikus katedrálisnak nevezte Aguinói Szent Iamás Summa 

theologicá-ját, Georges Duby szerint pedig az ,, Isteni színjáték- 
ot úgy is felfoghatjuk, mint egy katedrálist, a legutolsót". 

Bár a XVI. században abbamaradnak az építkezések, és 
a katedrálisok a protestáns vandalizmus áldozatává válnak, 
a gótikus modell továbbra is fönnmarad. Az orléans-i kated- 
rálist például, amelyet a protestánsok 1588-ban leromboltak, 
gótikus stílusban építik újjá. Ezzel egy időben a tridenti 
zsinat olyan mozgalmat indít útjára, amely helyre akarja 
állítani a világiak szabad mozgását az egész katedrálisban, 
ezért lerombolják azokat az utólagos betoldásokat és külső 
épületrészeket, amelyek a híveket a templomhajó hátsó ré- 
szébe kényszerítették. Az ellenreformáció katedrálisa a tér és 
a szerkezet szintjén is kifejezi az épület alapvető társadalmi 
és szimbolikus hivatását, azt, hogy a vallási kultusz és az áhí- 
tat helye legyen mindenki számára, a püspöktől a legutolsó 
hívőig. Így aztán egészen a XIX. század elejéig folytatódott 
a keresztgalériák lebontása, ezek csak Auchban és Albiban 
maradtak meg. Mint már említettük, a XVIII. század ne- 
héz időszak volt a katedrálisok számára, a , racionalista" 
püspökök és káplánok ugyanis teljesen közönyösek voltak 
a szóban forgó épületek képzeletvilágával szemben. A színes 
falfestményekre fehér mészréteg került, a sokszínű üvegab- 
lakokat matt üveglapokkal helyettesítették, a labirintust 
megszüntették. De a legnagyobb próbatételt a forradalom 
jelentette a katedrálisok számára. A katedrálisok a forradal- 
márok céltáblái lettek a királysághoz való kötődésük, a fel- 
halmozott relikviák, valamint a hit és az ész közti kapcsolat 
lerombolása miatt. A párizsi katedrális az Ész, a strasbourgi 

Út a Kálváriára - Felipe Bigarny domborműve 
a burgosi székesegyházban 


a Természet temploma lett. De néhány ritka kivételtől elte- 
kintve a katedrálisokat nem rombolták le. 

A francia forradalom átvette azt az elvet, amelyet Konstan- 
tin császár a IV. században alkalmazott, vagyis egyesítette 
a közigazgatási és az egyházi körzeteket. Az egyházmegyéket 
az új megyerendszerhez igazították. A katedrálisok számát 
83-ra csökkentették. Napóleon az egyházmegyék számát 52-re 
korlátozta. Így könnyebben felügyelhette a püspököket, akik- 
ben magas beosztású állami hivatalnokokat szeretett volna 
látni, akik mindenben neki engedelmeskednek, neki, aki szí- 
vesen hangoztatta: , tábornokaim, prefektusaim, püspökeim". 

A Restauráció visszaállította a 83 püspökséget. A katedrá- 
list már a forradalom végén új lendület ragadta magával, szim- 
bolikus jelentése átértelmeződött. A katedrálisból a roman- 
tikaegyik nagy mítosza lesz, melyet Chateaubriand alapozott 
meg, aki a katedrálisok szerkezetében a kő helyett az ősi fa 
szerepét hangsúlyozta, s így a katedrális eredetét Gallia szent 
erdeihez kötötte. Ettől kezdve meghonosul a katedrális mint 
erdő romantikus metaforája. Baudelaire felkiált: , Erdő! fé- 
lelmetes vagy, mint nagy régi dómnak zúgása, orgonák!" 

A katedrálisok újjáélesztésének nagy pillanatát Victor 
Hugo A párizsi Notre-Dame című regénye jelenti. Francia- 
országban a XIX. század végén, a romantika nyomában ki- 
teljesedik a katedrális mítosza. Verlaine-t is megihleti: 


, mint akit a Kereszt egyetlen vágya von 
kőpárkányodra föl, ó roppant Katedrális!" 


Huysmans La Catbhédrale (A katedrális, 1898) című, Ruskin 
hatását mutató művében szimbolista katedrálist emel. A ro- 
mantikus katedrálisokat festő Constable és Friedrich után 
Monet megfesti a maga impresszionista katedrálisait, ezer- 
nyi megvilágításban és színárnyalatban ábrázolja a roueni 
Notre-Dame-ot a napszakok változásait követve, Claude 
Debussy pedig La Cathédrale engloutie című kompozíciójá- 
ban zeneileg idézi meg az , elsüllyedt katedrálist". 

A XIX. században két másik fontos szellemi áramlat 
is növeli a katedrálisok tekintélyét. Németországban a ro- 
mantika egyre szorosabb kapcsolatot teremt a germán ha- 

gyomány, a politikai hatalom és a katedrálisok gótikus mű- 
vészete között. Ennek legjelentősebb állomása, amikor az 
1824 és 1880 között befejezett kölni katedrálist II. Vilmos 
császár ünnepélyes keretek között felavatja. A másik lénye- 
ges áramlat a történelem iránti új, szenvedélyes érdeklődés- 
ből következik, a múlt teljes felélesztése iránti törekvésből, 
amelyről Michelet beszél — ez vezet a katedrálisok , tudomá- 
nyos" alapokra helyezett restaurálásához. Ez a szellemiség 
és gyakorlat jellemzi a párizsi Notre-Dame felújítási mun- 
kálatait. Ez utóbbiakat egy építész-előfutár, Vitet készítet- 
te elő, aki Monograpbie de léglise Notre-Dame de Noyon 
(A noyoni Miasszonyunk-templom monográfiája, 1847) 
című munkájában a gótikus katedrálisok kapcsán hangsú- 
lyozza , az új építészet eredete, fejlődése és a XII. század tár- 
sadalmi átalakulása" közti összefüggéseket. Viollet-le-Duc, 
a párizsi Notre-Dame nagy restaurátora Vitet koncepcióját 
visszhangozza, amikor 1856-ban, Dictionnaire raisonné de 
[ architecture frangaise (A francia építészet rendszerező szó- 
tára) című művében így ír: , A XII. század végén a kated- 
rálisépítés szükségletként jelent meg, mert ez volt a feudális 
rendszer elleni tiltakozás legragyogóbb formája." Viollet-le- 
Duc ezt is leszögezi: , Véleményem szerint a XII. és XIII. szá- 
zadi katedrálisok a francia nemzetet jelképezik, és bennük 
fejeződik ki legerőteljesebben az egység iránti vágy." 

A katedrális kulcsfontosságú műemlék a történelem 
iránti szenvedélyéről ismert, nacionalista eszméktől fűtött, 
demokratikus vágyaktól forrongó XIX. század számára. 
A XIX. század végén és a XX. század elején az egyház és az 

állam szétválasztása körüli viták a nagy írók és művészek ka- 
tedrálisokkal kapcsolatos állásfoglalásaiban is megjelennek. 
Rodin 1914-es, Les Cathédrales de France (Franciaország ka- 
tedrálisai) című munkájában kijelenti: , a katedrális az ország 
szintézise, a katedrálisokban egész Franciaországunk benne 
van", tehát örökkévalónak véli őket, az , eltűnt idő nyomát" 
kereső Marcel Proust úgy gondolja, a katedrálisoknak is az 
elmúlás a sorsuk. Ez a gondolat járja át szomorú hangvételű 
cikkét, mely a Figaro 1904. augusztus 1-jei számában jelent 
meg, , Lamortdes cathédrales" (A katedrálisok halála) címen. 

A XX. század távolról sem a katedrálisok eltűnését hoz- 
ta, sőt hanyatlás helyett az újjászületés korszakát jelenti. 
Egyfajta egyensúly alakult ki a katedrálist vallási kultusz- 
helynek tekintő hívek és a lenyűgöző épületet felkereső turis- 
ták között. Fényes színpadi siker tanúsítja, hogy a katedrális 
ma is kivételes, mitikus helynek számít. Ihomas Becketet, 
Canterbury érsekét 1170-ben a saját katedrálisában gyilkol- 
ták meg II. Henrik angol király parancsára. 1935-ben az ame- 
rikai származású nagy angol költő, I. S. Eliot ezt a témát 
dolgozta fel Gyilkosság a katedrálisban című drámájában, 
amely egész Nyugaton diadalt aratott. 

A II. vatikáni zsinat igen józanul definiálta a katedrálist, 
amely ismét számos új presztízzsel és jelentéssel gazdagodott. 
, Emlékhellyé" vált, ahogy a Pierre Nora kifejezését átvevő 
André Vauchez mondta róla, a hit és a látás közti összefüg- 
géseket vizsgáló Roland Recht pedig , vizuális rendszernek" 
nevezi. A katedrális továbbra is bűvös és elbűvölő hely. 


NAGY KÁROLY 


Nagy Károly történelmi személyiség. 
A középkori történelem és képzeletvilág 
nagy tanújaként már életében 


fokozatosan mítosszá vált. 


Nagy Károly személyének (742-—814) és uralkodásának 
(771—814) jellegzetességei közül a következők változtatták 
a királyt mitikus hőssé: trónra kerülése, háborúi és győzel- 
mei, császárrá koronázása, az egész birodalma szempontjá- 
ból fontos intézmények és szövegek, valamint azok a ragyo- 
gó kulturális intézkedések, amelyek együttesen , Karoling- 
reneszánsz" néven vonultak be a történelembe. 

Károly először is egy új frank dinasztia örököse, akit — 
apjával, Kis Pipinnel és annak bátyjával, a 771-ben fiatalon 
elhunyt Karlmannal — a frankok közül elsőként szentelnek 
kétszer is uralkodóvá; a második szertartást, amelyre 754- 
ben kerül sor, II. István pápa végezte. 

Nagy Károly mindenekelőtt harcos, mint a középkori 
hősök általában; kora embereit nagyszámú és jelentős hadjá- 
ratával, győzelmeivel és hódításaival kápráztatja el. Legfőbb 
ellenségei aszászoknak nevezett germánok, akikkel szemben 
igen kegyetlenül lép fel, például sok foglyot kivégeztet, ami 
a korban még legnagyobb csodálóiból is felháborodást vált 
ki. Keleten folytatott háborúi során legyőzi még a bajorokat, 
az avarokat, Itáliában pedig a lombardokat, s ez által a pápa- 
ság védelmezőjének szerepében lép fel. Nagy kiterjedésű ki- 
rálysága határain ütközőövezeteket alakított ki, ezeket a vo- 
nalként nem értelmezhető határokat a germánok Markf-nak, 

a frankok marche-nak hívták. A legfontosabb őrgrófságok 
a skandinávoktól, a szlávoktól, a britektől és a Hispánia 
északi részén élő népektől védik a birodalmat. Nagy Károly 
III. Leó pápától kapja a császári koronát 800 karácsonyán, 
ami az V. század vége óta nem fordult elő Nyugaton; a szer- 
tartást a Szent Péter-bazilikában végzik, nem pedig a Late- 
ráni Szent János-bazilikában, amely a pápák mint római 
püspökök székesegyháza volt. Az így előállt helyzet az cgész 
középkor során beárnyékolta Nagy Károly képét. Nagy 
Károly, akárcsak Artúr, alapvetően király, a frankok kirá- 
lya, de a császári címnek és a római koronázási szertartás- 
nak köszönhetően különleges jelentőségre tett szert, és az 
antikvitáshoz meg a Római Birodalomhoz való visszaté- 
résből presztízst kovácsolva megpróbált a többi keresztény 
uralkodó fölébe helyezkedni. A királyi és császári címekből 
fakadó kétértelműség egyszerre erősítette és gyengítette. Bár 
lehetővé tette, hogy Nagy Károly - és ez, bár szerényebb 
mértékben, más középkori császárokra is vonatkozott — 
a királyok fölé helyezze magát, el is távolította attól a királyi 
státusztól, amely a középkori politikai hatalom legsajátosabb 
és legmagasabb rendű formája volt. Nem kis részben ennek 
a királyi és császári funkciók közti játéknak tudható be, hogy 
a Karoling-állam nem tudott hosszabb ideig fennmaradni. 
Európa fejlődése a nemzetállamok, nem pedig a birodalmi 
berendezkedés felé haladt. Nagy Károly égisze alatt a császá- 
rok kénytelenek voltak egy torz politikai egységet létrehoz- 
ni: a megalapított Német-római Birodalom egyszerre hang- 
súlyozta a germán jelleget és a római koronázás presztízsét. 

De Nagy Károly mítosza egészen a legutóbbi időkig fő- 
leg az egykori birodalom örököseinek tekinthető nemzetek 
körében éreztette a hatását. Nagy Károly korában három te- 
rületen indult el a király alakját övező mitizálódás: térben, 
tekintettel a birodalom rendkívüli kiterjedésére; az intéz- 
mények szintjén, mindenekelőtt azért, mert kapituláréival 
az egész birodalomra érvényes törvényeket alkotott, más- 
felől megteremtette a zissi dominici-t, vagyis az uralkodó 
közigazgatási egységről közigazgatási egységre vándorló 
képviselőit; a kultúrában pedig egy másodlagos elem, a leen- 
dő szerzeteseknek és az arisztokraták fiainak szánt iskolák 
alapítása jóval később a szó szoros értelmében mitikus jelen- 
tőséget nyer. Az uralkodó csak halála után, igaz, elég hamar, 
a IX. században kapja meg a nagy — , magnus" — jelzőt, et- 
től kezdve egyszer s mindenkorra Nagy Károly lesz belőle. 
Valahol történelem és mítosz közé ékelődik az a 840 körül 
született, Nagy Károlyról szóló életrajz (Vita Karoli Magni), 
amelynek szerzője, egy Einhard nevű frank arisztokrata jól 
ismerte a királyt, főleg uralkodása utolsó éveiben. Einhard 
megpróbál hűséges képet festeni hőséről, de művén egy- 
részt érezhetően nyomot hagy a követett irodalmi minta, 
a római Suetonius Caesarok élete című munkája, másrészt 
további csúsztatásokhoz vezet, hogy a szerző elkötelezett 
frank hazafi. Az antik modellt követő Einhard olyan leírást 
ad Nagy Károly külsejéről, amelyet később a király mitikus 
képében is viszontlátunk. Nagy Károly lehengerlő jelenség, 
már külső megjelenésében is, és ez a későbbiek során csak 
fokozódni fog. A daliás termetű császár majdnem két méter 

magas, , feje búbja kerek, szeme nagy, tekintete élénk, orra 
az átlagosnál valamivel nagyobb, szép fehér haja van, arca vi- 
dám és eleven". Einhard ugyanakkor azt mondja, hogy Nagy 
Károlynak rövid, vaskos nyaka van, túlságosan nagy a hasa, 
és erőtlen a hangja. A felvázolt portréból csak a császár ha- 
talmas termete maradt meg a köztudatban, ami egyébként 
igazolódott is holtteste többszöri exhumálása során. 
Claudio Leonardi kitűnő elemzése szerint Einhard Vitá- 
ja kezdettől fogva érthetővé teszi, hogy bár Károly germán 
identitású, és a római hagyomány örökösének tekinti magát, 
Vinay fordulatával élve, ,ez a király tetőtől talpig frank". 
Mint a hősök általában, különösen a középkorban, Nagy 
Károly szorosan kötődik egyfelől bizonyos helyszínek- 
hez, másfelől a sírjához -— a legismertebb középkori hősök, 
a szentek és királyok kultusza többnyire a sírjuk körül bon- 
takozik ki, vagy abban gyökerezik. Nagy Károly kultikus 
helyei közül az első a 800-as koronázási szertartás óta Róma. 
Később, amikor ez a folyton úton lévő király megpróbál 
fővárost találni magának, miután többször is járt a meghó- 
dított Szászországban, főleg Paderbornban, Aachenre esik 
a választása. Aachen az a nagy építkezési terület, amelyet 
Nagy Károly még életében a saját képére szeretne formál- 
ni, halála után pedig mítoszát táplálja. A nagy díszterem és 
a nagy, nyolcszög alapú kápolna két hosszú folyosóból nyílik, 
amelyek a kettős — családi és kormányzati -— funkciót betöltő 
királyi és császári palotát fogják közre. Aachen az egyetlen 
főváros, amelyet egy középkori hős építtetett. Ez a főváros 
azonban gyorsan hanyatlásnak indul. Már nem a legfon- 

Ary Scheffer: 
Nagy Károly Paderbornban fogadja Widukind hódolatát 


tosabb császári székhely; csak azoknak az új császároknak 
a megkoronázására szolgál, akikből német király lesz, és ez 
a funkciója is megszűnik a XVI. század elején. V. Károly 
1520-as és I. Ferdinánd 1531-es megkoronázása után Frank- 
furt tölti be ezt a szerepet. Aachenre nemrégiben új rene- 
szánsz köszöntött. Nagy Károly sírjának kalandos utóéle- 
téről Olaf B. Rader Grab und Herrschaft (Sír és uralkodás, 
2003) című szép könyvében olvashatunk. Nagy Károly teste 
olyan mágikus erővel hatott a képzeletre, hogy azt hitték, 
különleges hatalommal ruházza fel azt, aki előássa, így az- 
tán a sírt többször is felnyitották, talán már 1000-ben is, de 
1165-ben biztosan, a XX. század folyamán pedig többször 

is, legutóbb 1998-ban. 1000-ben III. Ottó császár parancsá- 
ra nyitották fel a sírt, aki ünnepélyes keretek között akarta 
a világ tudtára adni, hogy dinasztiája Nagy Károly védnök- 
sége alatt áll. Az exhumálás biztosan nem úgy történt, ahogy 
azt a novalesei krónikás meséli el 1030 körül: 


, Beléptünk és megjelentünk Károly előtt. Nem feküdt a sír- 
jában, mint a többi halott, hanem egy emelvényen ült, akár- 
csak életében. Fejét aranykorona díszítette. Jogarát kezében 
tartotta, melyen a kesztyűt átszakította a lenőtt köröm. Feje 
fölött kőből és márványból készült baldachin volt, amelyet 
át kellett törnünk, hogy bejuthassunk. 

Amikor beléptünk, nagyon erős volt a szag. Iérdet haj- 
tottunk előtte, és imádtuk. Ottó császár azonnal fehér ru- 
hába öltöztette, levágta a körmét, és elrendezte körülötte 
a sírt. A test nem indult oszlásnak, egyedül Károly orrából 
hiányzott egy darab, erre Ottó császár rögtön aranylevelet 
tétetett. Kivett egy fogat Károly szájából, aztán helyreállít- 
tatta a baldachint, és elment." 


A mítoszokhoz vonzódó Ottót és az ezredév érzékenységét 
ismerve elképzelhető, hogy a sírt tényleg felnyitották, az 
viszont biztos, hogy Nagy Károly nem ülhetett a sírjában. 
Az egyház ebbe soha nem egyezett volna bele, és az idézett fik- 
ció mindenekelőtt arra hívja fel a figyelmünket, hogy a kirá- 
lyi hősök szempontjából milyen fontosak voltak a koronázá- 
si jelvények (regalia). A kard mellett — Nagy Károly esetében 
ez a Joyeuse — ilyen a korona, és itt a trón is. Csakhogy — bár 

Nagy Károly holttestét azért ássák elő, hogy megerősítsék 
a hős képének presztízsét — a halál és a csontváz mindenek- 
előtt azt bizonyítják, hogy még a hősök is halandók. Nagy 
Károly exhumálásakor a csontváz azt tanúsítja, hogy a ki- 
rályi hősnek ugyanúgy meg kell várnia az idők végezetével 
bekövetkező feltámadást, mint bárki másnak. Egyébként 
akárcsak Artúrnál, Nagy Károlynál is megtaláljuk a kirá- 
lyi hősök egy másik jellegzetes sajátosságát: vannak hibáik; 
nem szentek. Halála után rövid idővel szárnyra keltek a hí- 
rek Nagy Károly bűnéről. Nagy Károlynak az egyház segít- 
ségével sikerült eltitkolnia, hogy több feleségét is elűzte, ami 
jelzi, hogy ez a frank király többnejű maradt. A lányai iránt 
érzett túlzott szeretet miatt a császárt hamar elérte a vérfer- 
tőzés vádja, és mivel — mint láthattuk — ez a gyanú gyakran 
vetül a királyi hősökre, Nagy Károlynak az a bűne, hogy 
szerelmi viszonyt folytatott tulajdon nővérével, és e vérfer- 
tőző kapcsolat gyümölcse Roland. Nagy Károly esetében is 
megfigyelhetjük tehát azt a középkori szokást, hogy a királyi 
hősöket családtagjaik és nagyérdemű lovagok veszik körül. 
Ebben a mitikus együttesben Nagy Károly mellett ott van 
unokaöccse, Roland, a pairek és a vitézek; a középkor lovagi 
hőse egyszerre magányos és egy jól szervezett közösség — csa- 
lád, udvar — tagja. 

Az I. (Rőtszakállú) Frigyes által elrendelt 1165-ös aacheni 
exhumálásnak olyan visszhangja volt, amelyre mindenkép- 
pen ki kell térnünk. Egy 1166. január 8-án kelt császári okle- 
vél így számol be az eseményről: 

al:..] Ezért aztán hitünket a szent császár dicsőséges tettei- 
be és érdemeibe helyezve, kedves barátunk, Henrik, Anglia 
királya lépésétől felbátorodva, Paszkál őszentsége egyetér- 
tésével és engedélyével, az összes egyházi és világi fejedelem 
tanácsát követve a szent császár oltárra emelése, magasztalá- 
sa és kanonizálása érdekében karácsonykor ünnepi gyűlést 
tartottunk Aachenban, ahol szentséges testét ellenségeitől 
tartva elrejtették, s ahol isteni revelációnak köszönhetően 
megtaláltuk. December 29-én számos fejedelem, valamint 
a papság és a nép köréből kikerülő megszámlálhatatlan je- 
lenlévő előtt egyházi himnuszok és kantáták felcsendülése 
közben kiemeltük sírjából és magasztaltuk Krisztus dicsé- 
retére és dicsőségére, a birodalom megszilárdítására, szere- 
tett hitvesünk, Beatrix császárné, valamint fiaink, Frigyes és 


Henrik üdvözülésére."? 


Nagy Károly mítosza szempontjából az 1165-ös aacheni szer- 
tartássorozat legfontosabb hozadéka az, hogy a császárt ek- 
kor próbálják meg először szentnek feltüntetni. Az idézett 
részletben Rőtszakállú Frigyes világosan kifejti, milyen kö- 
rülmények között hozta meg döntéseit. II. Henrik angol ki- 
rályra azért hivatkozik, mert ez utóbbi III. Sándor pápánál 
lépéseket tett Hitvalló Edward angol király kanonizálására. 
[I. Paszkál elvileg az a pápa volt, aki Nagy Károlyt kano- 
nizálhatta volna, de Rőtszakállú Frigyes egyfelől ki akarta 
nyilvánítani, hogy hatalma őt is feljogosítja a kanonizálásra, 
másfelől azt is tudta, hogy II. Paszkálnak, akit az ő közben- 
járásával választottak pápának, nincs kellő tekintélye ahhoz, 

hogy bátkit is hivatalosan szentté avasson. Sejtése egyébként 
beigazolódott. Mivel II. Paszkál ellenpápa maradt, az egyház 
pedig egyre inkább arra törekedett, hogy a pápasághoz von- 
ja a szentté avatás jogát, Nagy Károlyt nem kanonizálták. 
A szentség képzete furcsa módon megmaradt a Nagy Károly 
mítoszához kapcsolódó néphagyományban: mint látni fog- 
juk, a XIX. század végére Nagy Károlyból a diákok védő- 
szentje lett, akinek névnapját (la Saint-Charlemagne) még 
a világi iskolákban is megünnepelték, különösen Francia- 
országban, ahol január 28-án (e napot az egyházi naptártól 
függetlenül Nagy Károly ünnepének tekintették) rendsze- 
resen vacsorát adtak az országos versenyvizsga győzteseinek 
tiszteletére. 

Nagy Károly mítoszának fejlődése az egész középkor so- 
rán nyomon követhető. Elterjedése és felvirágzása különö- 
sen három régióhoz, Franciaországhoz, Németországhoz és 
Itáliához, vagyis a történelmi Karoling-birodalom három 
fő területéhez köthető. A nemzeti érzések felerősödésével 
a franciák és a németek valóságos párbajt folytattak Nagy 
Károly védnökségének megszerzéséért. Nagy Károly míto- 
sza azonban nem korlátozódott a kereszténység e központi 
térségére. A szláv népek körében való elterjedése a krat, korol, 
král, król alakokon keresztül a szókincsben is tetten érhető: 
például az oroszban és a lengyelben a Károly névből a király 
általános megnevezése lett, ami jelzi, hogy Nagy Károlyt 
inkább királynak, mintsem császárnak tekintették. A mí- 
tosz különös nyúlványának tekinthető, hogy Nagy Károlyt 
a keresztesekkel is összefüggésbe hozták. A XI. század 

végétől a XIII. századig Nagy Károlyban látták a keresztesek 
vállalkozásának egyik vezérét, biztosítékát. Ebben nyilván 
komoly szerepet játszottak az olyan sikeres irodalmi mű- 
vek, mint a Roland-ének és a Le Pelerinage de Charlemagne 
a Jérusalem et a Constantinople (Nagy Károly jeruzsálemi 
és konstantinápolyi zarándoklata). Nagy Károly egy olyan 
mitikus kereszténység hőse volt, amely átlépte a keresztény- 
ség szoros értelemben vett határait: eljutott Hispániába, 
a bizánci világba és a muzulmán Palesztinába is. 

Nagy Károly mítoszát még a skandináv világban is meg- 
találjuk. Valamikor a XII. és a XIII. század között született 
az a Nagy Károlyról szóló ónorvég saga, amely valószínűleg 
az 1217 és 1263 között uralkodó IV. Haakon Haakonsson 
norvég király megrendelésére készült. Ez a Karlamagnús 
saga tíz ágból áll, melyek közül az első Nagy Károly életét 
eleveníti fel; a harmadik kitér a dán Ogier történetére is; 
a hetedik Nagy Károly jeruzsálemi és konstantinápolyi útját 
beszéli el; a nyolcadik a roncevaux-i csatáról szól; a tizedik és 
egyben utolsó pedig a Nagy Károllyal és halálával kapcsola- 
tos különféle csodákat és jeleket gyűjti össze. 

Mindeközben Nagy Károly külseje megváltozott. Bár 
Einhard főleg Nagy Károly utolsó éveit idézi fel, simára 
borotvált és életerős hőst fest elénk. Nehéz megmondani, 
hogy Nagy Károly mikor változott , virágos szakállú csá- 
szárrá". Az Einhard leírásában szereplő fehér haj a divat 
változásával bizonyára maga után vonta a fehér szakáll 
megjelenését — minden bizonnyal hasonló fejlődési ívet 
mutat Krisztus arcának ábrázolása. Ez a fehér szakáll éke- 

síti Nagy Károly állát a Roland-ének-ben, ahol gyakran lát- 
juk a szomorú és csüggedt, síró és fehér szakállát tépdeső 
császárt. Németországban a császár mitikus ábrázolásának 
csúcspontját jelenti az a nagyszabású Dürer-portré, amelyet 
a festő 1512-ben készített a német koronázási jelvényeket és 
a császári ereklyegyűjteményt befogadó nürnbergi kincses- 
kamra számára, s amely végleg szentesíti a fehér szakállas 
uralkodó képét. Ezek után Nagy Károly mítosza egy időre 
elhalványul, aztán a romantika korában és a poroszok XIX. 
századi politikai vállalkozásai kapcsán ismét fontos szere- 
pet kap. 

Robert Morrissey segítségével Franciaországban kö- 
vethetjük legkönnyebben a fehér szakállú császár mítoszá- 
nak fejlődését. A XII. században Nagy Károly megjelenik 
a feltételezett szerzője alapján Pseudo-Turpin (Ál-Turpin) 
néven emlegetett krónikában, mert a Capeting-dinasztia 
megpróbálja a mitikus király és császár leszármazottjaként 
feltüntetni magát. Ezt jelenti a redditus ad stirpem Karoli, 
a Károly nemzedékéhez való visszatérés. Ez a célkitűzés 
Fülöp Ágosttal (Augustusszal) valósul meg. Egyrészt a király 
feleségül veszi Hainaut-i Izabellát, akinek apja, V. Baldvin, 
Flandria grófja Karoling-leszármazottnak tekintette ma- 
gát, másrészt Gilles de Paris (Egidius Parisiensis), a Szent 
Marcell-apátság kanonokja 1195—1196-ban írt hosszú költe- 
ményében, a Carolinus-ban Nagy Károlyt állítja követendő 
példának Fülöp Ágost fia, a leendő VIII. Lajos elé. 

Nagy Károly képe a XV. és a XX. század között olykor 


elhalványul, de sohasem tűnik el, és mítosza egyes idősza- 

Nagy Károly lovas szobra a vatikáni Szent Péter-székesegyházban — 
Agostino Cornacchini alkotása 


kokban nagy erővel éled újjá. A XV. században Villon tanú- 
sítja, hogy Nagy Károly tovább él a francia képzeletvilágban. 
A , tűnt idők lovagjairól" szóló balladában ez a refrén hang- 
zik fel: , És hős Nagy-Károly hova lett?!" Jó Fülöp burgun- 
di herceg udvarában, mely a kordivat szempontjából meg- 
határozó szerepet játszik, lelkesen olvassák David Aubert 
Cbronigues et Conguestes de Charlemagne (Nagy Károly 

uralkodásának és hódításainak története) című művét. 
A Nagy Károly-kultusz egyik fénykorát jelenti VIII. Károly 
uralma (1483-—1498), a király ugyanis új Nagy Károlynak 
szeretné láttatni magát, és itáliai vállalkozásait a , nagy" 
Károly védnöksége alá helyezi. A humanista történetírás ár- 
nyalt képet fest Nagy Károlyról, és egyre erősödik az a ten- 
dencia, amely később a francia forradalom időszakában ér 
csúcspontjára, és amely az antikvitás, pontosabban a ró- 
mai antikvitás történelmi hőseit állítja példának a franciák 
elé. Étienne Pasguier Recbercbes de la France (Kutatások 
Franciaországról) című, 1560-as művében deszakralizálja 
Nagy Károlyt. A klasszicista korszak különösebb meggyő- 
ződés nélkül megpróbálja felvázolni egy, a Napkirályt elő- 
legező, abszolutista Nagy Károly képét. Voltaire ellenhőst 
lát Nagy Károlyban, és a francia királyok mitológiájában 
IV. Henrikkel váltja föl. 

Nagy Károly újjáéledésének egyik nagy pillanata termé- 
szetesen a napóleoni korszakra esik. Napóleon személyesen 
is részt vesz a kultusz felélesztésében, elmegy Aachenbe, és 
koronázási szertartásához Nagy Károlyéból merít ihletet, de 
a pápa szerepét még tovább korlátozza, a szertartást ugyanis 
nem Rómában tartják, hanem a párizsi Notre-Dame-ban, és 
a franciák császára saját kezével teszi fejére a koronát, míg 
Nagy Károly valószínűleg beleegyezett, hogy azt III. Leó he- 
lyezze a fejére. Nagy Károly a forrongó romantikát is megih- 
leti: Victor Hugo a hősök mitológiájának részét képező sír 
jelképes értelméhez talál vissza az Hernani-ban (1830), ami- 
kor a leendő V. Károly térdre borul Nagy Károly sírja előtt: 

, Ő, Nagy Károly, te léssz! 
Ha Isten, ki előtt nincs semmi akadály itt, 
kettőnket megragad, és szemtől szembe állít, 
koporsód mélyiből áraszd szívembe át 
minden nagyságodat s fönséged sugarát! 
Mindent mindenfelől, add meg, hogy látva lássak, 
mutasd meg, hogy e zord világ is egy parány csak, 
s megfoghatom. 
mondd el a győzelem s uralom titkait, 
s taníts meg: kegyelem vagy büntetés javít? 


es) 


s mondd, tenni mit lehet itt Nagy Károly után még?" 


A XIX. század második felétől kezdve Nagy Károly mítosza 
elhalványul, egyetlen területet kivéve, ahol viszont meglepő 
jelentőségre tesz szert: bár Nagy Károly már nem a diákok 
védőszentje, ő lesz világi patrónusuk. Ellátogat az iskolákba; 
olyan, mint a Közoktatási Hivatal figyelmes tanfelügyelője; 
Jules Ferry középkori alakmása. Végül a második világhá- 
ború után Nagy Károly ismét újjászületik az európai egye- 
sülési folyamatnak köszönhetően. Miközben a történészek 
szenvedélyes vitákat folytatnak arról, tekinthetjük-e Nagy 
Károlyt az első nagy európainak, a televízióban és a mozi- 
vásznakon ritkán szereplő király és császár a francia-német 
megbékélés jelképe és Európa védnöke lett. Az ügyes aacheni 
városvezetés a második világháború után Nagy Károly-díjat 
alapított, amelyet ugyanúgy megkaphatnak az európai egy- 


va 


ség nagy alakjai, Jean Monnet-tól Robert Schumanig, mint 
a vasfüggöny mögül érkező nagy európaiak, így a cseh Václav 
Havel és a lengyel Geremek, vagy az Európa mellett kiálló 
nagy amerikaiak, például Bill Clinton. Nagy Károly jel- 
legzetesen példázza, hogyan halványulnak el és élednek fel 
újra meg újra a mitikus hőssé vált történelmi személyiségek, 
a képzeletvilág történetének folytonosságáról tanúskodva. 


S sine du coste! dune 
(deli Ville Vis aVis. 

A caeni vár — Louis Boudan rajza alapján 


A VÁR 


A vártípusok közül a cháteau fort emelkedett 
mitikus alak rangjára a középkori 
társadalomban és az európai civilizációban. 

A cbáteau fort kifejezés csak 1835-ben jelenik meg, 
amikor a romantika új életre kelti 


a középkor képzeletvilágát. 


A középkor óta a várat időnként összetévesztik a palotával, 
pedig fontos különbség van a kettő között valóságos és mi- 
tikus történetük szempontjából egyaránt. A palotának alap- 
vetően két olyan sajátossága van, amely megkülönbözteti 
a vártól. Először is a palota lényegében királyi vagy legalább- 
is tartományúri lakhely, míg vára bármilyen hűbérúrnak 
lehetett, függetlenül attól, hogy a királyok mint hűbérurak 
maguk is építtethettek várakat; másfelől pedig a vár két fő 
funkciója közül — egyszerre katonai építmény és lakhely — 
a palotát főleg a második jellemzi, míg a vár elsősorban vé- 
delmi célokat szolgált. 

A hűbériséghez szorosan kötődő vár rendkívül gyakran 
jelenik meg az európai képzeletvilágban, ami jelzi, hogy 
a korszak és a X. századtól a francia forradalomig tartó feu- 
dális rendszer alapvető réteget jelent Európa anyagi, társa- 
dalmi valóságában és jelképrendszerében. Általánosságban 
elmondható, hogy a vár lassú, dc folyamatos fejlődésen ke- 
resztül alakult erődből lakhellyé. Mivel a vár elválaszthatat- 
lan a katonai tevékenységtől, figyelemre méltó, hogy átala- 
kulására döntő befolyást gyakorolt egy, a XIV-XV. század- 
ban bekövetkező technikai változás, a tüzérség megjelenése. 
A vár falai az ágyúnak nem tudnak ellenállni, így a várból 
relikvia, jelkép, rom és sokak számára nosztalgia tárgya lesz. 

A középkor hosszú időszaka alatt azonban, és most alapve- 
tően ez érdekel minket, a várra tökéletesen illik a következő 
meghatározás: lakott erőd. 

A vár a X. és XII. század között jelenik meg először, és 
két típusát különböztethetjük meg: Európa északi és közép- 
ső területein természetes vagy mesterségesen emelt dom- 
bokra építettek tornyokat és szerény, védőfalakkal megerő- 
sített lakhelyeket, ezeket nevezzük várdombnak (motte); 
a Földközi-tenger európai partvidékén ezeket az első várakat 
inkább természetes, sziklás magaslatokra építették (rogues). 

Bár erről olykor mást lehet olvasni, a dombra vagy sáncra 
épített várak elsődleges anyaga nem a fa volt, hanem a kő, 
így ezek az épületek a katedrálisokhoz hasonlóan a kőhöz 
való visszatérésről és a kő középkori jelentőségéről tanús- 
kodnak. A vár, akárcsak a kolostor, általában belesimul az 
adott természeti környezetbe. A vár fémjelezte feudalizmus 
a földben gyökerezik. Szembeállítható a katedrálissal, amely 
a városba illeszkedik, bár egyben fölé is magasodik, és csak 
akkor emlékeztet a természetre, amikor — mint láthattuk — 
a romantikus képzeletvilág erdőnek látja. A várról ennek ép- 
pen az ellenkezője mondható el: bár bizonyos európai térsé- 
gekben, például Normandiában (Caen), Flandriában (Gent) 
vagy főleg Itáliában városokba építették őket, alapvetően 
a vidékhez és még inkább a természethez kötődnek. A vár az 
európai valóságban és képzeletvilágban a feudalizmus által 
kialakított lakótérhálózat alapeleme. 

A XI. és XII. század folyamán a dombra épült várak fcj- 
lődésével kialakult egy olyan erődtípus, amely az európai 

képzeletvilágban a vár egyik leglátványosabb formájaként 
maradt meg. Az öregtoronyról (donjon) van szó, a kifejezés 
a ,várúri hely" jelentésű dominionem-ből származik, és az 
etimológia világosan jelzi, hogy a vár alapvetően parancsnoki 
központ volt. Az erődítmények, következésképpen a várak 
építése királyi előjognak számított. De a feudális korszak 
egyik jellegzetes vonása, hogy a hűbérurak megpróbálják 
megfosztani a királyt kiváltságaitól. A várurak hamarosan 
a Sajátjuknak tekintették az uralkodó által rájuk bízott 
várakat. A királyok és tartományurak pedig csak hosszú 
idő után tudták visszaszerezni őket; ez a folyamat a feudá- 
lis korszak egyik jelentős epizódja lesz, miután lezárul az 
a XI. század kezdetétől a XII. század közepéig tartó szakasz, 
amelyet Georges Duby a , független váruradalmak" korsza- 
kának nevezett. Normandia hercegei, vagyis az angol kirá- 
lyok, Barcelona grófjai, vagyis Aragónia királyai elég köny- 
nyen visszaszerezték váraikat az arisztokratáktól, de az első 
Capeting-uralkodóknak hosszú és kemény harcot kellett vív- 
niuk az ile-de-france-i várurakkal. 

A várak elsőként a határvidékeken jelentek meg, ahol 
gyakoriak voltak az összetűzések, de később a keresztények 
lakta területeken mindenütt elterjedtek. Az Ibériai-félsziget 
iszlám fennhatóság alatt álló részével határos Katalóniában 
már a X. században több tucat vár épült; Kasztíliának a neve 
is a vár szóból származik. A feudális rendszer fejlődésével az 
uradalmakban megerősítik a falvakat, vagy olyan várakat 
építenek, amelyek részben vagy teljes egészében befogadják 
az uradalom lakosságát. Pierre Toubert, aki a Latiumban 

tanulmányozta ezt a folyamatot, a középkori hűbériség 
tudományos szókincsének egyik gyöngyszemét megalkot- 
va incastellamentó-nak nevezte el a jelenséget. Bár a XI. és 
a XVI. század között mindenütt építettek várakat, egyes 
területeken különösen felgyorsult ez a tevékenység, részben 
a katonai konfliktusok, részben az ott letelepedő hűbérurak 
miatt. Így például a XIII. században sorra épültek a várak 
Walesben, amelyre az angolok fenték a fogukat. Hispániát 
valósággal elborították a várak, a Reconguista keresztény 
uralkodói ugyanis vagy meglévő, vagy később megépítendő 
várakat ígértek a harcosoknak, akik segítenek nekik e terü- 
letek és várak visszaszerzésében. Ekkor született a , cháteaux 
en Espagne" (légvárak) kifejezés, amely a várat végképp be- 
emelte a keresztény Európa álomvilágába. 

Egyes várak igen nagy tekintélyre tettek szert, hol már 
saját korukban, hol a modern idők és napjaink képzeletvi- 
lágában. Bár nincs olyan spirituális kisugárzása, mint a ka- 
tedrálisnak, a vár komoly szimbolikus jelentést hordoz: az 
erő és a hatalom imágója. A keresztény nemzetek közti egyik 
első nagy összecsapás, az Angliát és Franciaországot a XII. 
századtól kezdve szembeállító konfliktus vezetett például 
annak a Cháteau-Gaillard erődnek a megépítéséhez, ame- 
lyet Oroszlánszívű Richárd angol király parancsára emeltek 
a XII. század végén, az angolok által vitatott francia terület 
kellős közepén. A Szajna egyik kanyarulatában álló erőd jel- 
zi, hogy a vár milyen látványosan illeszkedik környezetéhez. 

II. Frigyes, a Német-római Birodalom császára és Szicília 
királya 1240 körül Apuliában felépítteti Castel del Montét. 

Giambattista Piranesi: A bíd és az Angyalvár 


Ezzel a nyolcszögletes alaprajzú várral olyan remekművet 
hozott létre, amely szerkezetében és ornamentikájában a kor 
legkiválóbb keresztény és muzulmán építészeti hagyomá- 
nyait követi. 

A középkori várkastély példás darabjának szokás tekin- 
teni a coucyi várat, amelyet III. Enguerrand, Roucy grófja 
építtetett újjá 1225 és 1245 között. Egy régész a következő 
leírást adta róla:! , A kor jellegzetes erődjéről van szó, még- 
hozzá a legtekintélyesebbek közül, trapéz alakú alaprajzával, 
négy saroktornyával, a leghosszabb homlokzat fölött maga- 
sodó, hatalmas öregtoronnyal, amely egyáltalán nincs össze- 
kötve a bástyafallal, sőt még a bástyaköpenytől is mély árok 
választja el. Méreteinél fogva — 6 méteres falaival, 40 méter 

magas tornyaival, 55 méter magas öregtornyával, 31 méteres 
átmérőjével - kiváló erődítmény." 

Bár a természeti környezetbe illeszkedő vár testesíti meg 
legtökéletesebben a feudális várat, a városokban épített várak 
közül is maradt ránk pár figyelemre méltó példa. Párizsban 
a Palais de la Cité mellett, amely — mint neve is jelzi — palota, 
a Capeting királyok erődítmény jellegű rezidenciát emeltek, 
ez a Louvre; a Fülöp Ágost (Augustus) által kiépíttetett erő- 
dítményrendszer egyik megerősített kapuját — a Bastille-t? — 
pedig börtönnek használták, és a zsarnoki vár jelképe lett. 
A francia forradalom egy vár bevételével és lerombolásával 
kezdődött. 

Normandia hercegei — egyben Anglia királyai — nem- 
csak normandiai székhelyükön, Caenban építtettek vá- 
rat — ahol a Michel de Boüard vezette példaszerű ásatások 
a XX. század második felében megalapozták a várkutatás 
(,kasztellológia") kortárs tudományát -, hanem az angol fő- 
városban is, ahol a Tower, amelyet Hódító Vilmos alapított 
a XI. század végén, a városban emelt vár egyik neves példája. 
Itáliában a legnevesebb uralkodó, a pápa - akinek tekintélyét 
nem mindig tartják tiszteletben — hozott anyagból dolgozik, 
és egy ókori műemléket, Hadrianus császár monumentális 
sírját alakíttatja erődítmény- és rezidenciaszerepet egyaránt 
betöltő várrá: ebből lesz a Castel SantAngelo. Amikor 
a pápák a XIV. században elhagyják Rómát és Avignonban 
telepednek le, a városban felépíttetik az egyik legimpozán- 
sabb várkastélyt, azt a pápai rezidenciát, amely csak nevé- 
ben palota (Palais des Papes), valójában erődre emlékeztet. 

A nagy firenzei családok a Mediciektől kezdve inkább palo- 
tákat, mint várakat emeltek, Milánóban viszont a Sforzák 
a XV. században erőd jellegű rezidenciát építtettek: a Cas- 
tello Sforzesco vár — mind külsejét, mind szerepét tekintve. 

Eközben a vár maga is fejlődik. Pierre Bonnassie ponto- 
san jellemzi ezt a fejlődést: , Az első öregtornyok igen szűkö- 
sek és kényelmetlenek voltak, többnyire csak egy nappaliból 
vagy fogadószobából (24/a) és egy hálóteremből (camara) 
álltak, ahol együtt aludt a várúr és egész háza népe (a család 
és a vazallusok), de a hűbérúri életkeret hamarosan kitágul 
a gazdasági növekedésnek köszönhető vagyonosodással. 
A várúr a XII. és XIII. században bőségesen gyakorolhatja 
a kor fő erényét, a nagylelkűséget Ívagy inkább adományo- 
zást], az ünnep megjelenik az erődben, amely az élet élve- 
zetének kiváltságos helye lesz: a vár ettől kezdve az udvari 
civilizációnak ad keretet." 

Ekkoriban bontakozik ki az, amit , várbeli életnek" ne- 
veztek: hatalmi és védelmi szerepe mellett a várbeli élet 
ezentúl egy adott szokásrendet, kultúrát, életformát szolgál, 
a bőség és az öröm jegyében. 

A XIV. században mindenütt elterjednek a felvonóhi- 
dak, a falak felső peremén körbefutó fapalánkokat konzolra 
helyezett, kőből épített talprésekkel helyettesítik," megsza- 
porodnak a kettős körfalak és a rondellák, a fejedelmek által 
újonnan építtetett nagy erődökön pedig a védelem a tornyok 
és bástyafalak tetejére is kiterjed, széles ágyúterasz formájá- 
ban, ezt példázza a párizsi Bastille vagy Tarasconban René 
király vára. Bár a várak belsejében továbbra is kevés a bútor, 

A pierrefonds-i vár 


a termeket egyre több szövettel -— takarókkal, párnákkal, 
függönyökkel, falikárpitokkal — díszítik. 

Jean-Marie Pesez szavait idézve, , a vár a középkor végén 
jobban megnyílik a külvilág előtt, a termeket nappal igazi 
ablakok világítják meg, amelyek olykor egyszerű vasráccsal 
vannak ellátva, de egyes helyeken üvegtáblákat vagy leg- 
alábbis papírt vagy olajos vásznat foglalnak keretbe; az ab- 
lakmélyedésekben és a falbeugrókban kialakított kőpadok 
bensőségesebb teret szolgáltatnak a társas érintkezéshez, 
mint a hatalmas termek". A talprések és egyéb fantáziadús 
formák tovább erősítik a vár mitikus képét. 

A vár fokról fokra az összes keresztények lakta terüle- 
ten elterjed. Jó példa erre Lengyelország. Marienburgban 

(Malborkban) erődöt építenek a Német Lovagrend szá- 
mára, a lengyel királyok meg a városokban emeltetnek új 
várkastélyokat. A XV. században a Krakkó fölé emelkedő 
várdombon a székesegyház oldalában felépül az új királyi 
palota. 1611-ig kell várni arra, hogy — miután a lengyel király 
Krakkóból Varsóba helyezte át székhelyét — Varsóban kirá- 
lyi palotát építsenek, amely — bár érezhetően rezidenciának 
készült — külsejét és szerepet tekintve egyaránt erődre emlé- 
keztet. Mivel a második világháború alatt a németek lerom- 
bolták a varsói királyi palotát, a lengyelek végül az újjáépítés 
mellett döntöttek; a kommunista rezsim ezzel akarta meg- 
nyerni magának a lengyel lakosságot, a vállalkozás azonban 
mindenekelőtt a lengyel nemzet újjászületését jelezte. A res- 
taurálás irányítását a nagy lengyel történészre, Aleksander 
Gieysztorra bízták. A XX. század végére tehát a vár olyan 
utat járt be a képzeletvilág történetében, hogy a katedrális- 
hoz hasonló nemzeti jelképpé vált. 

A XV. században a vár, amely már hosszú ideje összefo- 
nódott az ünneppel, igazi színpadi térré, az élet vagy a világ 
színpadává (theatrum vitae vagy theatrum mundi) változott. 
Itt is láthatjuk, hogy a csak lassan és nagy nehézségek árán 
újjáéledő színház helyét az antikvitás és a modern világ közé 
ékelődő köztes térben a katedrális és a vár tölti be. A késő 
középkor legtökéletesebb, legkifinomultabb főúri várkasté- 
lya kétségkívül a mehun-sur-yévre-i, amelyből mára szinte 
csak romok maradtak, de mitizált képét megismerhetjük 
a XV. század elejéről származó Les Trés Riches Heures du 
duc de Berry?" miniatúráiból: , Alsó részei, a bástyák rézsűje, 

az ellenerődre hasonlító építmények, a komor falak, a szé- 
les vizesárkok várra emlékeztetnek; felül viszont megtalálni 
rajta a kifinomult késő gótika összes elemét: üvegablako- 
kat, tornyocskákkal díszített ormokat, falkiszögelléseket, 
a fogadóterem, vagyis a tinel oromzatán hatalmas, hat méter 
magas kőlovaggal, és mindenfelé szobrokat, zománcozott 
csempéket látni, melyeken ott vannak Jánosnak, Berry her- 
cegének jelképei, a liliom, a medve és a megsebzett hattyú." 
A mehun-sur-yévre-i várkastély mintha tündérmeséből lé- 
pett volna elénk: az a várról szőtt álom ölt testet benne, ame- 
lyet a XI. század óta táplál a képzelet. 

A XVII-XVIII. század folyamán a vár mintegy álom- 
kórba süpped: részben lakói hagyják magára, mert nem 
tud ellenállni a tüzérségi fegyvereknek, vagy nem elég ké- 
nyelmes, részben a feudális rendszer felszámolására törekvő 
XIII. Lajos és Richelieu rombolják le. Ha a vár szó előfordu- 
lásait tanulmányozzuk a XVIII. századi szótárakban, kide- 
rül, hogy a vár a felvilágosodás korában a maradi és parlagias 
feudalizmus jelképe lett." 

A romantika természetesen újjáélesztette a várat. Rajna- 
vidéki utazása során Victor Hugót mélyen megérinti a rég- 
múltat idéző várak árnyalakja, miközben a romantika ko- 
rabeli német nacionalizmus szellemében útnak indított 
restaurációs mozgalom felújítja, illetve befejezi a kölni szé- 
kesegyházat, és sokszor meglehetősen anakronisztikus mó- 
don újjáépíti a Rajna középső szakaszát szegélyező várakat. 
Többek között így építették újjá az Arnold von Isenburg 


püspök (1241-1259) által emelt stolzenfelsi várat, amelyet 

XIV. Lajos csapatai romboltak le 1688-ban. Koblenz városa 
1802-ben felajánlotta a várromot a porosz trónörökösnek, 
a későbbi IV. Frigyes Vilmosnak. A hercegegy Karl Friedrich 
Schinkel nevű építészt bízott meg a rekonstrukcióval, aki 
1836-ban el is kezdte a munkát. Az eredmény egyszerre ta- 
núskodik a romantika középkorkultuszáról és a XIX. száza- 
di biedermeier ízlésről. A rekonstrukció érezhetően a szín- 
padi hatást állította előtérbe: a várat egyébként tényleg arra 
szánták, hogy a természetet és az építészetet ötvöző színházi 
előadásoknak adjon keretet. A belső díszletek a történelmi 
tárgyú festmények, fegyverek segítségével a középkori lovag- 
ságot magasztalják." 

A XIX. század második felében további látványos vár- 
rekonstrukciókat végeznek uralkodói megrendelésre. Fran- 
ciaországban erre példa a pierrefonds-i várkastély, amelyet 
Orléans hercege építtetett a XV. század elején, a romos 
épületet később Viollet-le-Duc építette újjá III. Napóleon 
és Eugénia császárné kérésére. A restaurált Pierrefonds is 
a középkori érzékenység és jelképrendszer újjászületéséről 
tanúskodik, többek között a ,kilenc vitéz" dicsőítésével. 
Nem véletlen, hogy ugyanaz a nagy építész irányította a pá- 
rizsi Notre-Dame és Pierrefonds újjáépítését. A másik, ennél 
is látványosabb példa az a szédítően , középkorias" várak- 
ból álló sorozat, amelyet Bajorország őrült királya, II. Lajos 
(1864—1886) építtetett. A legfontosabbak Neuschwanstein, 
Linderhof, Herrenchiemsee, Hohenschwangau. A királyt 
később egyik várába, a bergibe záratták be, és a környező 
mocsárba fulladt. 

A romantikával a vár a katedrálishoz hasonló metafora 
lett. Gérard de Nerval, akinek képzeletét megigézték a vár- 
kastélyok, a , lélek várkastélyáról"? beszél, ami valószínűleg 
Rimbaudt-t is megihlette: 


, Ő kastélyok, ó nyarak! 


p10 


Mely lélekben nincs salak 


A monsi várban raboskodó Verlaine pedig a , lélek várává" 
változtatja börtönét: 


, Vár, bűvös vár, 
hol lelkem megjavult" 


A vár azonban a zsarnokság vára is lehet. Victor Hugo 1793 
című regényében erre a fougéres-i erdőben álló La Iourgues 
vár a példa. Itt a vár és a természet kapcsolata félelmet kelt: 
A kőszörnyeteg szembenézett a faszörnyeteggel."" Hugo 
így foglalja össze a zsarnokság várának jelképes értelmét: 


, lourgue vára a múlt fatális alkotása volt, olyan, mint a Bas- 
tille Párizsban, a Tower Londonban, a Spielberg Németor- 
szágban, az Escurial Spanyolországban, a Kreml Moszkvában, 
az Angyalvár Rómában. 

Tourgue várában tizenöt évszázad története sűrűsödött; 
benne volt a középkor, a vazallusi kötöttségekkel, a feudális 


rend robotjával, a tizeddel." 

1 8 
81 aa aal 


A linderhofi vár 


Lengyelországban viszont a XIX. század nacionalista irodal- 
mában a romos vár a helyreállítandó dicsőség jelképe lesz. 
Ezt látjuk Mickiewicz híres Pan Tadeus-ában és a nowo- 
gródeki várat felidéző litván mesében, a Grazyná-ban, vala- 
mint Seweryn Goszczyáski Król zamczyska (A vár királya) 
című regényében. A Poznan mellett található kórniki vár — 
trófeatermével és más ékességeivel — a lovagi dicsőség álom- 
várát testesíti meg. 

A feudalizmus által megteremtett és továbbhagyomá- 
nyozott vár a XX. században, sőt napjainkban is jelen van 
az európai képzeletvilágban. A középkorban a keresztesek 
mint a kereszténység egyik alapelemét honosították meg 
Palesztinában. Látványos példája ennek a szíriai keresztes vár 
(franciául Krak des Cbevatiers, arab neve Kalaat al-Hoszn). 

Érdekes adalék, hogy a XX. századi kalandorok egyik legen- 
dás képviselője, Arábiai Lawrence fiatalkorában Oxfordban 
benyújtott doktori értekezésében kommentárokkal kiegé- 
szítve lerajzolta azokat a várakat, amelyek romjainál később 
az arabok oldalán harcolt. 

A nyugati képzeletvilágban meggyökerezett vár általános 
értelemben arra utal, hogy a középkorban a háború minde- 
nütt jelen van, és az elsődleges hős — a szent mellett, akit Isten 
kegyelme választott ki — a harcos, aki hadi győzelmei előtt 
már háborút idéző lakhelyével is dicsőséget szerez magának. 

A vár erősen megmozgatja a gyerekek fantáziáját, ami 
megint csak azt bizonyítja, hogy ez az építészeti emlék 
szüntelenül jelen van az európai képzeletvilágban. Gyakran 
előkerül az iskolai feladatokban, rajzokban. Láthatjuk rajz- 
filmekben, moziban, televízióban, hang-fény játékokban. 
A középkor csodái közül a vár különösen nagy hatást tudott 
elérni a gyerekek szellemének és érzékenységének meghódí- 


tásával. 


A LOVAG, 
A LOVAGSÁG 


Pierre Bonnassie pontosan megragadta 
a középkori lovagság tanulmányozásának 
alapproblémáját. Ezt írja: , A lovagság fogalmában 


nehéz elkülöníteni a mítoszt és a valóságot." 


A köztudatban - a legendának, az irodalomnak és végül 
a filmnek köszönhetően - a mítosz maradt meg: az eszmé- 
nyért hevülő, az elnyomottakért bosszút álló lovagé. Vagyis 
az, amit ma általában a középkori lovagról képzelünk, való- 
jában eszményi kép: ilyennek szerette volna láttatni magát 
a lovagi kaszt, és a frowvére-eknek köszönhetően ez a kép ter- 
jedt el a köztudatban. 

Ha a szókincset vizsgáljuk, ami mindig tanulságos, kide- 
rül, hogy a chevalier (lovag) szó csak a késő középkorban je- 
lenik meg, az eredeti kifejezés a miles volt, amely a klasszikus 
latinban katonát, a kora középkorban pedig szabad harcost 
jelentett. A , lovag" szó természetesen a ,ló"-ból származik: 
a lovag eredetileg olyan férfi, akinek legalább egy lova van, és 
lovon harcol. Mivel a lovagság ideológiájában a chevaleresgue 
(lovagi, lovagias) melléknév nagy jelentőségre tett szert, nem 
árt megjegyeznünk, hogy a szó az olasz cavallerescó-val jele- 
nik meg a XIV. században, és csak a XVII. században for- 
dítják franciára. A ma semleges vagy egyértelműen pozitív 
stílusértékű kifejezésnek korábban inkább kritikus, sőt gú- 
nyos felhangja volt. Don Ouijotéra emlékeztet. A lovag lova 
természetesen különleges fajból származik, erős, de képes 
a gyors vágtára, vadászni és harcolni is lehet vele, nagyon 
más, mint azok a nehéz testű munkalovak, amelyek lassan- 

ként elterjednek a középkori Nyugaton. Ezt nevezzük pari- 
pának. 

Mivel a lovag mindenekelőtt harcos, és nagyrészt ennek 
köszönheti tekintélyét egy olyan társadalomban, ahol az 
időnként megszólaló békevágy ellenére a háború mindenütt 
jelen van, rögtön ki kell térnünk hadi felszerelésére is. Fő 
fegyverei a hosszú, kétélű kard, a kőris- vagy bükkfa nyelű 
lándzsa, amelynek vashegye széles lángnyelvre hasonlított, 
a fából készült, bőrrel bevont pajzs, amely több -— kerek, 
hosszúkás vagy ovális — formában is létezett. A rómaiak 
merev mellvértjét olyan bőrzubbony váltja fel, amelyet fém- 
pikkelyekkel varrnak ki, az egymást részlegesen átfedő te- 
tőcserepek mintájára. A sisak többnyire egyszerű vassapka, 
a fémszerkezetet időnként bőrrel vonják be. A hadi öltözék 
középkori fejlődése szempontjából a legjelentősebb lépés az 
volt, hogy a fémpikkelyekkel kivarrt zubbonyt a páncéling 
váltotta fel, amely válltól térdig az egész testet beborította, 
alul pedig fel volt hasítva, hogy ne akadályozza a lovaglást, 
ahogy ez már a XI. század végén készült bayeux-i falikárpi- 
ton is látható. Ezek az ingvértek vagy páncélingek nagyon 
hatékonyak a kardcsapások ellen, de nem biztosítanak meg- 
felelő védelmet a lándzsaszúrásokkal szemben, mert ezt 
a fegyvert a középkori hadviselés fejlődése következtében 
újfajta technikával használják. Mint ezt Jean Flori hangsú- 
lyozta, a középkori lovas katonának komoly jövedelemre van 
szüksége ahhoz, hogy egy vagy több lovát és nehéz fegyver- 
zetét megfizesse, emellett időre is, mert a rendszeres edzések 
mellett ünnepi viadalokon, lovagi tornákon is részt kell ven- 

nie, ezenkívül többnyire a vadászat is az előjogai közé tar- 
tozik, azokat a területeket leszámítva, melyeket a királyok 
a középkortól kezdve lefoglaltak maguknak. Ami jelzi, hogy 
a lovagság már katonai téren is egyre inkább egy arisztokrata 
elitre korlátozódik. 

A lovagsága XI. században jelenik meg. A zi/les-ek (a népi 
latinban caballarii) kategóriája jelentősen kiszélesedik az 
ezredév körül, eleinte Közép- és Észak-Franciaországban, 

majd a XI. században a mediterrán vidékeken, végül a ke- 
resztény világ többi területén is elterjed. Ezek a miles-ek egy- 
felől tekintélyesebb hűbérurak szolgálatában álló harcosok, 
akik másfelől uruk várát is őrzik, mert a XI. és a XII. század 
folyamán sok várúr önállósult és maga is független lovaggá 
lépett elő. 

A miles-ek megjelenését az egyház bizalmatlansága miatt 
a gyanakvás légköre övezte, és nem tettek mindig világos kü- 
lönbséget harcosok és útonállók között. A bizalmatlanságot 
az ezredév körül kibontakozó békemozgalom szülte, mely 
arra törekedett, hogy a kegyetlen harcosokat megszelídít- 
se, és a kereszténység meg az egyház irányelveinek vesse alá. 
A lovagokra így azt a küldetést bízták, hogy az özvegyek és 
árvák, tágabb értelemben a szegények és elesettek védelme- 
zője legyen, a fegyvertelen férfiakat, vagyis az első kereske- 
dőket is beleértve. 

Csakhogy a XI. század során felgyorsult az a folyamat, 
amely az egyházat és a középkori kereszténységet eltávolítot- 
ta az őskereszténység pacifista szellemiségétől. Az egyház el- 
fogadta, hogy a háború bizonyos körülmények között szük- 
séges, sőt hasznos. A döntő fordulatot az jelentette, amikor 
a XI. század végén az egyház maga is szerepet vállalt a szent 
háborúban, a keresztes hadjáratban. Az Istenért és az eleset- 
tekért indított harcot új rítusokkal szentesítették, amelyek 
egyfajta lovagi keresztelőt írtak elő a lovagok számára: a lo- 
vaggá ütést. Dominigue Barthélemy nemrégiben kifejtett 
álláspontja szerint a lovagi és a keresztény eszmények közti 
rokonság jelenti a hűbéri társadalom alapját." 

E keresztény lovagság fejlődését egy konkrét földrajzi tér, 
az Ibériai-félsziget segítette elő. A lovagok főszerepet ját- 
szottak a Reconguistá-ban, amelynek során a keresztények 
lényegében katonai eszközökkel visszaszerezték a félszigetet 
a muzulmánoktól, s ettől kezdve nemcsak az ibériai lakos- 
ság, hanem az egész keresztény világ példaképnek tekintet- 
te őket. Martin de Rigucr figyelemre méltó portrét rajzolt 
ezekről a ,spanyol kóbor lovagokról" (caballeros andantes 
espajoles). 

Bár a keresztény királyok mindenekelőtt az igazság és a jó- 
lét letéteményesei voltak, a lovagi példát nekik is követniük 
kellett. A középkori uralkodók közül minden bizonnyal az 
angol Oroszlánszívű Richárd (1189—I199) testesítette meg 
legtökéletesebben a lovagkirály eszményképét. Sok történész 
hangsúlyozta, hogy a francia IX. Lajos (Szent Lajos) nem 
töltötte be a lovagkirály szerepét; valójában azonban saját 
korában nemcsak az a békéltető király volt, akinek ma lát- 
juk, hanem lovagkirály is, aki részt vett az angolok ellen foly- 
tatott harcban és — főleg -— a keresztes hadjáratban. Joinville 
meglepő képet hagyott ránk az egyiptomi gáton kezében 
karddal vágtató Szent Lajosról. 

A lovagok krisztianizálása abban is megmutatkozik, 
hogy különös hangsúlyt kaptak a számukra patrónusként 
kijelölt szentek, akik igen előkelő helyet foglaltak el a kö- 
zépkori hagiográfiában. Közép- és Kelet-Európában a fekete 
szent lovag, Szent Móric lett a fehér lovagság különös patró- 
nusa, dc rajta is túltesz a Keletről származó nagy lovagszent, 
Szent György, akinek kultusza a kereszténység egész terüle- 

tén elterjedt. Szent lovagnak nevezhetnénk, akinek vallási és 
társadalmi szerepe abban a gyakran ábrázolt epizódban nyil- 
vánul meg, amelyben megöli a sárkányt, hogy kiszabadítsa 
a királylányt. Szent György annak az udvarias lovagnak lett 
a mintaképe, aki erejét, bátorságát és szent természetét az el- 
esettek szolgálatába állítja. 

Az egyház és a lovagok kapcsolata a középkorban fe- 
szültségekkel terhes maradt, s ezen a keresztes hadjárat és az 
igazságos háború teóriája sem tudott változtatni. Ez a lova- 
gi tornák történetéből is kiderül. Ezek a viadalok napjaink 
nagyszabású sporteseményeihez hasonlíthatóak, és nemcsak 
a lovagságot hozták lázba, hanem a tömegeket is. Egyszerre 
jelentettek hadgyakorlatot és szórakozást, és — mint az 
Georges Duby Le Dimanche de Bowvines (A bouvines-i va- 
sárnap)" című lebilincselő könyvéből kiderül — gazdasági 
szempontból is rendkívül fontos vállalkozásnak számítot- 
tak. Az egyház viszont az erőszak leplezetlen dicsőítését 
látta bennük, úgy ítélte meg, hogy ezek az izgató látványos- 
ságok eltorzítják az igazságos háború eszméjét, és túlságo- 
san nyilvánvaló az összecsapások profán, sőt pogány jellege. 
Megpróbálta tehát betiltatni a lovagi tornákat. 1215-ben 
a negyedik lateráni zsinat száműzi őket a kereszténység terü- 
letéről. Sikertelenül. Az egyház által 1139-ben és 1199-ben is 
elítélt lovagi tornák Angliában folytatódtak Oroszlánszívű 
Richárd alatt (1194), aki engedélyezte, de felügyelte is a vi- 
adalokat, aztán némi hanyatlás után újrakezdődtek a XIII. 
században, majd - miután az egyház 1316-ban feloldotta 
a tilalmat — rendkívüli felvirágzást éltek meg a XIV-XV., 

A szíriai keresztes vár 


sőt még a XVI. században is. A fejlődőben lévő királyságok 
megpróbálták kisajátítani őket, keretet s mindenekelőtt ren- 
dezőket adva nekik, ez utóbbiakat nevezték címerkirályok- 
nak (heroldoknak). A lovagi tornák visszatérése az egyik leg- 
látványosabb jele volt annak a XV. századi kiteljesedésnek, 
amelyet Johan Huizinga , a középkor alkonyának" nevezett. 
A késő középkori lovagi tornák egyik nagyvállalkozója 
Anjou René - Provence grófja és Nápoly királya — volt, aki 
nemcsak viadalokat szervezett országaiban, hanem terjedel- 
mes, illusztrációkkal ellátott könyvet is írt Zraité de la forme 
et devis d un tournois (Értekezés a lovagi tornáról) címmel 
(1460 körül). 

A lovagság volt a hűbéri társadalom legjellegzetesebb 
kifejezési formája. És, mint láthattuk, arisztokratikus jel- 
legével végső soron elég könnyen alkalmazkodott a vallá- 
si rítusokhoz és a monarchikus intézményekhez. Georges 
Duby elemzéséből egyértelműen kiderül, hogy Guillaume 
le Maréchal (1147-—1219), akit a maga idejében ,a világ leg- 
jobb lovagjának" tartottak, társadalmi sikerét és tekintélyét 
a lovagi becsület szabályainak maradéktalan tiszteletben 
tartása mellett annak is köszönhette, hogy élvezte az angol 
király támogatását. Georges Duby ha nem is a legjobb, de 
a tökéletes lovagot látta benne, és ezt írja róla: , Nincstelen 
másodszülött. Vagyonos ember és báró lett belőle, de csak 
azért, mert védelmezte feleségét és az asszony fiait. Királyi 
hatalommal ruházták fel, de csak azért, mert védelmezte 
akiskorú királyt. Soha nem képzelte volna, hogy ilyen magas- 
ra jut. Nem készítették fel a hatalom gyakorlására, és nem is 
jogosította fel erre sem a származása, sem a papok liturgiája. 
Nem volt semmilyen más erénye — és azok, akik helyette be- 
széltek, az ő szavait idézve, azt hangoztatva, amiről ő maga is 
meg volt győződve, soha nem is állítottak mást — mint hogy 
őt tartják a világ legjobb lovagjának. Egyes-egyedül ennek 
a jeles tulajdonságának köszönhette, hogy olyan magasra 
emelkedett. Iermetes, fáradhatatlan, erőtől duzzadó testé- 
nek, amellyel kitűnt a lovagi gyakorlatokban, szűkre mére- 
tezett agyának, amely nem akadályozta felesleges okosko- 
dással testi ereje természetes kibontakozását: a fejében nagy 
ritkán megtelepedő gondolatok nem szárnyaltak messzire, 
korlátolt elméjével és erős testével makacsul ragaszkodott 

a katonák igen egyszerű etikájához, amelynek értékei három 
szóban foglalhatók össze: vitézség, nagylelkűség, hűség. És 
főleg annak, hogy hihetetlenül hosszú életet élt." 

A Kerekasztal lovagjai jól mutatják, hogyan változott 
a lovagról alkotott kép. Ezek a XII. században vitézségük- 
kel kitűnő férfiak a XII-XIII. század során az udvari szere- 
lem hősei lesznek. Megint csak Georges Duby mutatott rá, 
hogy a főszerepet mind a két korszakban a fiatalok játsszák. 
Fiatalok, akik várak, földek vagy nők nyomába szegődnek — 
függetlenül attól, hogy az utóbbiakat illetően Georges Duby 
álláspontját megdöntik Christiane Marchello-Nizia kuta- 
tásai, amelyek szerint az udvari szerelem nőalakja gyakran 
fiatalembert rejt: , Ebben a katonai társadalomban az udvari 
szerelem valójában nem férfiak közti szerelmet jelentett?" 
Christiane Marchello-Nizia Jacgues Lacant idézi, aki sze- 
rint a homoszexualitás szempontjából ,az udvari szerelem 
megőrizte titkát". 

Mindenesetre akár álombeli, akár valóban megélt, akár 
eszményi, akár testi szerelemről volt szó, az udvari szerelem 
tovább erősítette a képzeletvilág szerepét, amely kezdettől 
fogva összefonódott a lovagsággal. Georges Duby arra is fel- 
hívta a figyelmünket, hogy a lovagság nemcsak társadalmi, 
hanem kulturális modellnek is számított. A vitéz és udvarias 
lovag három fő célja a kaland, a becsület és a dicsőség. Erich 
Köhler találóan leírta, miben állt a lovagi kaland. 

Minden civilizáció többé-kevésbé szorosan kötődik a tér- 
hez. A középkori kereszténység megszervezte és felügyelte 
az európai teret. Forró pontokat (templomokat, zarándok- 

helyeket, várakat) összekötő hálózatokat teremtett, de ami 
ennél is fontosabb, ellenőrzése alá vonta a kóborlás terét, 
amelyben az erdő még mindig egyszerre volt álom és valóság. 
Ebből a szempontból a lovag alapvetően olyan, mint a kö- 
zépkori lovagok általában: kóbor lovag. A keresztes hadjárat 
a legtébolyultabb kóborlás. 

A középkori lovag kalandor természetű, és nem örökíthe- 
ti át a címét, tehát más, mint a nemes. Jean Flori pontosan 
definiálta: , A nemesség és a lovagság sorsa az egész középkor 
folyamán összefonódott, de a két terminusból nem lett szi- 
nonima, ahogy a fogalmak sem azonosak; a lovagság fénye 
egyre nőtt, így a nemesség, amely kezdettől fogva ott volt 
vezetői sorában, megpróbálta hatókörébe vonni, felügyelni, 
majd jelentős mértékben kisajátítani. Az elit harcosok ne- 
mes stestületébőlx így a XIII. században nemes lovagok 
elitista testülete lett, míg a középkor végén át nem alakultak 
tiszteletbeli nemesekből álló társasággá." 

Ahogy ez gyakran megesik, a lovagságnak is meg kellett 
fizetnie a siker árát, vagyis a gúny céltáblája lett. Romaine 
Wolf-Bonvin 1990-ben két jellegzetes XIII. századi elbe- 
szélést jelentetett meg La Chevalerie des sots ( Tökfilkók lo- 
vagsága) címmel. Az egyik, a Le Roman de Fergus (Fergus 
regénye) az udvari regényt parodizálja; a másik — a Irubert — 
erotikus fabliau. A jámbor és tudatlan (ófrancia kifejezéssel 
nices) hősök feltűnően hasonlítanak arra az ifjú Percevalra, 
akivel Chrétien de Iroyes regényének elején találkozunk. 
Az árva fiú, akit édesanyja a világtól távol nevel fel, vajon 
nem azt példázza, hogyan érik egy gyermek a kalandokon 

át lovaggá? A keresztény mezbe bújtatott történet tanulsága 
mindenesetre fontos eleme az európai mentalitásnak és ide- 
ológiának. Az ártatlanságból kilépő lovag — ott, ahol a cso- 
dás hősök olykor a tündérvilághoz tartoznak, mint ahogy 
ezt Melusina esetében látni fogjuk — maga is tündéralakot 
ölthet; vannak , tündér" (/z2e) lovagok. 

A XII. és a X V. század között két fontos változás követke- 
zett be a lovagság történetében. Az első a katonai szerzetes- 
rendek, , Krisztus lovagjainak" megjelenése. Létrejöttükkel 
a kereszténység végképp csatlakozott a háborúhoz. A XI. 
századig elképzelhetetlen volt, hogy valaki egyszerre legyen 
szerzetes és harcos — a fordulat a XI. század második felé- 
ben, a keresztes hadjáratokkal következett be, amikor VII. 
Gergely pápa konkrét katonai jelentést adott a miles cbristi 
(Krisztus lovagja) kifejezésnek. Ezek az új rendek azért ala- 
kulnak, hogy védelmezzék a Szentföldet, védelmezzék az ott 
élő keresztényeket és a zarándokokat. 1113-ban megalapítot- 
ták Jeruzsálemi Szent János rendjét; 1120-ban a templomos 
rendet. A másik terület, ahol katonai rendek szerveződtek, 
a Reconguista korszakát élő Ibériai-félsziget volt: 1158 és 1175 
között alakult meg a Calatravai Lovagrend és a Santiago- 
rend, Portugáliában pedig az Évorai Konfraternitás, a későb- 
bi Avis Rend. A németek a szentföldi Akkóban ispotályt ala- 
pítanak, amelyből 1198-ban katonai rendet szerveznek. A ka- 
tonai rendek végül egy harmadik területen is megjelennek: 
a pogányok uralta Északkelet-Európában. Izo2 és 1204 között 
Livóniában megalakul a Kardtestvérek rendje, 1230-ban a te- 
utonok letelepednek Poroszföldön, majd 1237-ben a két rend 

Alphonse de Neuville: Lovaggá ütés 


egyesül. Akkó eleste után a keresztény lovagrendek, Krisztus 
lovagjai Ciprusra húzódnak vissza. Csakhogy az Európában 
fokozatosan kiépülő keresztény monarchiák egyre kevésbé 
tudnak mit kezdeni a szerzetes lovagok felemás testületeivel. 
Szép Fülöp francia király ösztönzésére VII. Kelemen pápa 
1308-ban elrendeli, hogy a kereszténység egész területén tar- 
tóztassák le a templomosokat, és a vienne-i zsinat 1312-ben 

feloszlatja a rendet. Lengyelországban, ahol a teuton lovagok 
Marienburgban telepedtek le, folytonosak az összetűzések 
a rend és a lengyel királyok között, mígnem a lengyelek és 
a litvánok 1410-ben Grünwaldnál (Tannenbergnél) látvá- 
nyos győzelmet aratnak a Német Lovagrend fölött. Egyedül 
Jeruzsálemi Szent János rendje marad meg, amely 1530-ban 
Máltára húzódik vissza, és Máltai Lovagrend néven kizárólag 
humanitárius tevékenységet folytat, akárcsak napjainkban. 

A lovagság történetének másik fontos változása a XIV- 
XV. században következett be, amikor a királyok és feje- 
delmek kényük-kedvük szerint kitüntettek olyan világi 
személyeket, akiket így akartak megjutalmazni vagy ma- 
gukhoz kötni. Kasztíliai Alfonz 1330-ban megalapítja az 
első világi lovagrendet; Angliában III. Eduárd 1348-ban 
létrehozza a híres térdszalagrendet; Jó János francia király 
1351-ben bevezeti a Csillag-rendet. XV. századi társaik kö- 
zül leghíresebb az Aranygyapjú-rend, amelyet Jó Fülöp, 
Burgundia hercege alapított 1430-ban. Ezek a rendek közel 
állnak a konfraternitásokhoz, ezért egyszerű lovagok is lét- 
rehozhatják őket. Így például Boucicaut a XV. század elején 
megalapítja a , DP Escu vert a la Dame blanche" (zöld pajzs 
fehér hölggyel) rendet, mely arra hivatott, hogy védelmezze 
a százéves háború erőszakos cselekményeitől szenvedő höl- 
gyek és kisasszonyok becsületét, és értekezést ír, amelyben 
a régi lovagi erényeket dicsőíti. E lovagrendek a múlt iránti 
nosztalgiáról, az artúri misztika újjáéledéséről tanúskodnak. 
Megpróbálják fenntartani , a hősiesség dicsőítését, a becsü- 
let, a bőkezűség és a lelki nagyság iránti elkötelezettséget". 

Ebben a kontextusban születik meg és terjed el egy új 
téma a középkori lovagság csodás hőseinek világában. A ki- 
lenc vitézről van szó. A téma jellegzetes példája annak a kö- 
zépkori írástudókra jellemző koncepciónak, amely folytono- 
san megtalálja ugyanazt az eszményt a középkori civilizációt 
tápláló három civilizációban: a zsidó civilizációban és az 
Ószövetségben, az ókori pogány civilizációban és a közép- 
kori keresztény civilizációban. Ennek jegyében választották 
ki a kilenc vitézből álló csoportot. Köztük van három zsidó 
az Ótestamentumból: Józsué, Júdás Makkabeus és Dávid; 
három pogány az ókorból: a trójai Hektór, Nagy Sándor és 
Julius Caesar; három keresztény a középkorból: Artúr, Nagy 
Károly és Bouillon Gottfried," aki 1099-ben Jeruzsálem első 
latin királya lett, de a mitikus történelem nem emlékezik 
meg róla. A kilenc vitézről először Jacgues de Longuyon 
Les Vaux du paon (A páva kívánságai) című 1312-es érte- 
kezésében esik szó. A XIV-XV. században a faliszőnyegek 
divatjának és a kártyajátékok XV. századi megjelenésének 
köszönhetően a vitézek nagy népszerűségnek örvendtek. 
Nagy Károly például szív király lett a tarot-ban és más kár- 
tyajátékokban. A vitézek olyan sikert arattak, hogy a téma 
a lovagság férfias világán túl is elterjedt. A XVI. században 
megjelennek a vitéznők (preuses), s ezáltal a lovagvilágban 
aktív szerepet kapnak a nők, akiknek az udvari szerelemben 
csak passzív szerep jutott. A XV. és XVI. században tehát 
rendkívül pezsgő volt a lovagi élet. Jól mutatja ezt a valenci- 
ai Joanot Martorell Tirant lo Blanch című, katalán nyelven 
írt regénye, amely 1490-ben, a szerző halála után jelent meg. 

Ez a képzeletbeli lovag fontos mérföldkő szerepét tölti be 
a Launcelottól Don Ouijotéig vezető úton. Cervantes , a Vi- 
lág legjobb könyvének" tartotta; a szerző pedig, mint mond- 
ja, arra törekedett, hogy , újra felkeltse az érdeklődést a régi 
és igen erényes lovagok dicső hírneve és hőstettei iránt. 
A Tirant lo Blanch új francia kiadásához írt előszóban a nagy 
perui regényíró, Mario Vargas Llosa azt állítja, hogy kevés 
könyv érdemli megannyira az , európai" jelzőt, mint ez a becs- 
vágyó regény: , Fél Európa és az egész mediterrán térség képe- 
zi a díszletet, amelyben otthonosan mozog a történet főhőse, 
aki ugyanúgy hazájának érzi Angliát vagy Bretagne-t, mint 
Görög- vagy Spanyolországot, és nem ismer más határt, amely 
az embereket elválaszthatja egymástól, mint azt, amelyik be- 
csület és becstelenség, szépség és rútság, bátorság és gyávaság 
között húzódik." 

Eközben a XIV. és XV. században új lovagok tartották 
fogva az európaiak képzeletét, például a XIV. században fel- 
bukkanó Amadiís de Gaula, akiből az itáliai Montalvo 1558- 
as regényének hőse lett, és fergeteges sikert aratott. A spa- 
nyol és portugál konkvisztádorok, akik a X VI. század elején 
meghódították az amerikai kontinens egy részét, két mene- 
telés, két csata között ezt a lovagi irodalmat falták. Az iroda- 
lom pedig lassanként eljutott ahhoz a remekműhöz, amely 
egyszerre jelenti a lovagság dicsőítésének és sikerének tető- 
pontját és egy örökre letűnt eszmény kritikáját. Ez a remek- 
mű természetesen Cervantes Don Ouijoté-ja (1605—1615). 

A lovagok a XVIII. és a XIX. században többnyire csak 


a történetírók munkáiban bukkannak fel, a műveltséganyag 

részeként. A belle épogue idején megjelenik egy tudományos 
munka, amely széles olvasótáborra talál, és divatba hozza 
a lovagságot: Léon Gautier La Cbevalerie (A lovagság) című 
1894-es könyvéről van szó. Pedig a lovagi eszmény nagy ha- 
tással volt Bonapartéra, aki megalapította a — mint tudjuk — 
nagy sikerű becsületrendet. Ezen belül az első a lovagi cím. 
A lovagot olykor összevetették azzal az új társadalmi hőssel, 
akit az angolok találtak ki a XIX. században, s aki egyesí- 
ti magában a nemesi udvariasságot és a polgári jó modort: 
a gentleman-nel. A lovagokat a Kerekasztal hősein keresztül 
viszontlátjuk a XX. századi mozi képzeletvilágában. Jean- 
Marie Poiré Les Visiteurs (A látogatók) című filmsorozatá- 
nak sikerc nemrégiben bizonyította, hogy a lovagok tovább- 
ra is megmozgatják az emberek fantáziáját, még akkor is, ha 
kissé ironikus mosollyal tekintünk rájuk. 


A CID 


A Cid azt példázza, 
hogyan válik egy történelmi személy 


már a középkorban mitikus hőssé. 


A Cid alakja azért különleges, mert megújulva egészen nap- 
jainkig fennmaradt. Rodrigo Diaz de Vivar (1043—1099) 
a spanyol Reconguista, a muzulmánok ellen indított keresz- 
tes háborúk példás személyisége, akiből a XII. században — 
egy irodalmi műnek köszönhetően, amely később legen- 
dák és szájhagyomány útján is fönnmaradt — a mórok elleni 
küzdelem keresztény hőse lett, majd végül, a XVII. századi 
színháznak köszönhetően egy nagy szerelmi történet hőse 
is — ez utóbbit a XX. század második felében bekövetkező 
színházi megújulás és Avignon keltette új életre. 

Rodrigo Diaz Kasztíliában, a Burgos melletti Vivar nevű 
kisvárosban született; a középnemességhez tartozó lovag- 
ként hadi tehetségét és hűbérúri hatalmát hol a kasztíliai 
királyok, hol a muzulmán emírek szolgálatába állította. 
Először León és Kasztília királya, VI. Alfonz szolgálatá- 
ban harcolt Navarra keresztény királya ellen, majd amikor 
VI. Alfonz 1081-ben száműzi, Zaragoza muzulmán kirá- 
lyának oldalán harcol Barcelona grófja, valamint Aragónia 
és Navarra királya ellen: ekkor kapja a Cid nevet, amely az 
arab szajjid, vagyis ,úr" szóból származik. Aztán kibékül 
VI. Alfonzzal, és nagy diadalt aratva védi meg a kereszté- 
nyeket az Afrikából érkező muzulmán Almoravidák ellen 
a Levante-térségben, ahol fejedelemséget alapít. Először egy 

Gérard Philipe a Cid szerepében 


VI. Alfonzzal szövetséges muzulmán uralkodó szolgálatába 
áll, majd e gyámság alól felszabadulva 1094-ben meghódítja 
Valenciát, és megalapítja az első keresztény államot iszlám 
területen. Adófizetésre kötelezi a szomszédos kis muzulmán 
királyságokat (taifákat). De halála után három évvel, 1102- 
ben özvegye, Jimena és VI. Alfonz kasztíliai király kénytele- 
nek átengedni a móroknak a valenciai fejedelemséget. Denis 
Menjot tökéletesen jellemezte a történelmi Cidet: , 3 Határ 
menti kalandorxc, aki lovagi hőstettekre és zsákmányra vá- 
gyik, keresztény és muzulmán uralkodók szolgálatába áll, és 
a háborúnak köszönheti társadalmi felemelkedését, amely- 
re az teszi fel a koronát, hogy egyik lányát Navarra királya, 
a másikat Barcelona grófja veszi feleségül." 

A Cid már a XII. században átváltozott muzulmánok 
ellen harcoló keresztény hőssé; a spanyol rekonkviszta emb- 
lematikus alakja lett belőle. Ez az átalakulás mindenekelőtt 
arra vezethető vissza, hogy a Burgos közelében találha- 
tó cardenai apátságban, ahol a házaspár sírja állt, a bencés 
szerzetesek komoly reklámot csaptak Diaz de Vivarnak és 
feleségének, Jimenának. A Cid nem egyszerűen keresztény, 
hanem kasztíliai hős lett, holott pályafutása igazi kaland- 
ja a Valencia környéki fejedelemség megalapítása volt. Az, 
hogy a Cid hírneve Kasztílián túl is elterjedt, egy irodalmi 
műnek köszönhető. Egy kasztíliai nyelven írt költeményről 
van szó, amely irrio és 1150 között született, szerzője isme- 
retlen, a címe pedig Cantar de mio Cid, és nem Poema de 
míio Cid, ahogy később emlegették. Műfaja szerint epikus 
hősköltemény (chanson de geste). A Cantar-ban szereplő Cid 
kasztíliai, csak keresztényeket szolgál, és a muzulmánok el- 
len harcol. A mű ostromok, rajtaütések, harcok sorát meséli 
el, amelyekben a Cid mindig keresztény vezér. A költemény 
másik témája a Cid és az uralkodó, Kasztília királyának 
konfliktusokkal terhes viszonya, ami a feudális hierarchiá- 
ban rejlő feszültségekre utal. 

Végül pedig a Cantar Cidjének hadi vitézségei mellett 
arra is van gondja, hogy biztosítsa családja, leszármazása di- 
csőségét és jövőjét, és házasságukban csalódott leányai segít- 
ségére siet: mindketten egy másik nagy kasztíliai nemesi csa- 
lád fiaihoz, Carion infánsaihoz mentek feleségül, akik nem- 
csak apósukkal szemben viselkednek tiszteletlenül, hanem 
egyéb tetteikkel is megütközést keltenek, és végül istenítélet 

— párbaj — bizonyítja bűnösségüket. A Cid és Jimena lányai, 
mint már említettük, végül nagyszerű házasságot kötnek: 
a Cid e téren is diadalt arat. 

Nem sokkal 1099-ben bekövetkező halála előtt Rodrigo 
Diazt egy latin nyelvű költeményben is dicsőítik: a Carmen 
Campidoctoris a nemes lelkű harcost ünnepli — innen szár- 
mazik Rodrigo Diaz másik ragadványneve, a Campeador 
(hős, bajnok). A kasztíliai hős hírnevét egy neki szentelt kró- 
nika, a XIII. század közepéről származó Historia Roderici is 
öregbíti. 

A cardenai szerzetesek a Cid növekvő hírnevét kihasz- 
nálva megpróbáltak hősükből szentet csinálni. Bár hivata- 
losan nem kanonizálták, a szent hírében álló Cid tekintélyét 
tovább növelte, hogy 1272-ben X. (Bölcs) Alfonz kasztíliai 
király elzarándokolt Cardejába. A szerzetesek 1541-ben fel- 
nyittatták a sírt, és a szentek porhüvelyéből áradó kellemes 
illat szállt fel belőle. Így aztán II. Fülöp spanyol király 1554- 
ben elérte, hogy a Vatikánban megkezdjék a kanonizációs 
eljárást, mely azonban hamarosan abbamaradt. 

Eközben azonban a hős hírneve nőttön-nőtt, legalább- 
is Kasztíliában. Burgosban 1512-ben nyomtatott formában 
napvilágot látott egy Crónica del famoso cavallero Cid Ruy 
Díez Campeador című krónika, amely valószínűleg a XIV. 
század elejéről származik, s amelyet 1552-ben és 1593-ban újra 
kiadtak. 

A Cid mitikus képének új változatát azonban a szín- 
ház teremti meg. Rodrigo azért arathat fényes sikert, mert 
a színház a lovag másik arcát — a hős szerelmest — domborítja 

Las Mocedades de Rodrigo 
(Rodrigo gyermekkora) — XIV. század 


ki. Rodrigo és Jimena szerelme így akadályba ütközik, s az 
aranykor vége felé drámai témát szolgáltat a spanyol színház 
számára, majd megjelenik a spanyol divatnak hódoló klasz- 
szikus francia színpadon is, ahol Rodrigo mintaszerűen töl- 
ti be a szenvedély és kötelesség között vívódó hős szerepét. 
Guillén de Castro spanyol drámaíró a szerelmi témát közép- 
pontba állító népballadákból merítve 1561-ben színre vitte 

a Las Mocedades de Rodrigo (Rodrigo gyermekkora) című 
darabot, megihletve Corneille-t, akinek Cid-jét 1636-ban 
mutatták be Párizsban, nagy sikert aratva. 

A romantika mintha megfeledkezett volna róla. Ami va- 
lószínűleg azzal magyarázható, hogy irodalmi alakja túl szo- 
rosan kötődött a klasszikus színház egyik remekművéhez. 
Ami a történelmi személyiséget illeti, hírnevét alaposan meg- 
tépázta, sót majdnem megsemmisítette egy Reinhart Dozy 
nevű holland kritikus, aki Recherches sur l histoire politigue 
et littéraire de VEspagne pendant le Moyen Age (Kutatások 
a középkori Spanyolország politika- és irodalomtörténetéről) 
című, 1849-ben közzétett művében bemutatta , a Cidet — új 
dokumentumok alapján. Egyik legfontosabb forrása egy, 
a portugáliai Santarémből származó, gyakorlatilag ismerct- 
len arab tudós volt, aki Sevillában a XII. század elején életrajzi 
szótárat írt , A kiváló spanyolok kincsestára" címmel, s ebben 
nem túl hízelgő portrét festett a bajnok Cidről. Drozy a ke- 
gyetlen és durva condottiere történelmi képét állítja a spa- 
nyol legendában szereplő jámbor és udvarias lovag helyébe. 
Sőt egyenesen azt állítja, hogy a Cid inkább volt muzulmán, 
mint keresztény. 

A Cid mint spanyol hős a X X. század elején született újjá, 
egy neves filológus és irodalomtörténész, Ramón Menéndez 
Pidal remekműve nyomán. Menéndez Pidal jelentékeny mű- 
veltségének és páratlan irodalmi tehetségének köszönhetően 
a Cid a dicsőített középkori Spanyolország címszereplője, fő- 
hőse lett. A híres könyv ugyanis La Espaűa del Cid (A Cid 


Spanyolországa) címen jelent meg 1929-ben. Pidal művével 

a Cid a nemzeti dicsőség csúcsára ért. Bizonyos értelemben 
a spanyol hőstípust jelenítette meg az európai héroszok kö- 
zött. A Franco-rezsim megpróbálta kisajátítani a Cidet, még 
a lovag és a vezér (caudillo) egymáshoz közel eső szülőhelye, 
Burgos és Vivar között is párhuzamot vontak." Menéndez 
Pidal tiltakozott e torzítások ellen, és a rezsim néhány évre 
eltávolította a spanyol akadémia éléről. Ettől függetlenül 
még ezen a téren sem tekinthető a rezsim igazi ellenzékének. 

Bár Menéndcz Pidal nagy művét számos kritika érte, a Cid 
továbbra is a középkor -— a nacionalizmus által kisajátított 
középkor - példás hőse maradt, és a X.X. század második fe- 
lében ismét sikeres alakváltozáson ment keresztül — megint 
csak a színháznak köszönhetően. A gyökeresen új rendezői 
megoldásokat olyan karizmatikus színészek felbukkaná- 
sa kísérte, akik Rodrigo szerepében az ifjú, daliás lovagot 
testesítették meg, a Georges Duby által oly tökéletesen le- 
írt középkori fiatalság képviselőjét, s így Corneille darabja 
az Avignoni Fesztiválon a Ihéátre national populaire egyik 
legnagyobb sikere lett. Míg a XIX. század végén Mounet 
Sully, a Comédie francaise hagyományokhoz ragaszkodó 
színésze egy nagyon , klasszikus" Cidet jelenített meg a szín- 
padon, a fiatal Cid revelációértékű megformálása Gérard 
Philipe nevéhez kötődik, egy olyan — szintén fiatal — színész 
nevéhez, aki tömegeket hozott lázba. De más rendezők, 
más színészek is megmutatták, hogy a Cid a legmodernebb 
színházi kísérletek hőse lehet. A Cid tehát azt a történelmi 
hőst példázza, akit az irodalom és a színház hozott divatba, 
olyan különböző tényezőket egyesítve, mint az emlékezet, 

a költészet, a színház és — természetesen — az emberek, ame- 
lyek mind szerepet játszanak a hősi képzeletvilág megterem- 
tésében. 

Bár a Cidnek a moziban nem volt ekkora sikere, egy híres 
filmet mindenképpen ihletett, ezt Anthony Mann rendez- 
te 1960-ban, Charlton Hestonnal és Sophia Lorennel a fő- 
szerepben. Egy nemrégiben forgatott film pedig jelzi, hogy 
a Cid is azok közé a történelmi hősök közé tartozik, akiket 
a kortárs történelem könnyen manipulálhat, mint ezt ko- 
rábban Artúr esetében láthattuk. José Pozo spanyol rendező 
El Cid: La leyenda (A Cid legendája) című rajzfilmjéről van 
szó. A Cid itt rettenthetetlen és feddhetetlen harcosként áll 
előttünk, éjt nappallá téve kaszabolja a vérszomjas, minden 
erkölcsi érzéktől mentes mórokat, akik egy kegyetlen, sza- 
kállas vezér parancsnoksága alatt állnak. Mintha a Cid is 
2001. szeptember 11-ének esett volna áldozatul. 


A KOLOSTOR 


A francia cloítre szó jelentheti 
a kolostor egy részét — a kerengőt — 


vagy magát a kolostort. 


A cloítre (klastrom), amely napjainkban is az európai képze- 
letvilág része, a monasztikus ideológia két jellegzetes elemét 
domborítja ki. Történeti szempontból elsődlegesen a keren- 
gőt jelentette, vagyis a kolostor központi részét, amely bel- 
ső kertből és az azt övező fedett, árkádos folyosóból állt. 
A szó más értelemben az egész kolostort, vagyis zárt épületek 
együttesét jelenti. Mindkét esetben lényegileg hozzátartozik 
a zártság, bekerítés képzete. Erre utal a cloítre (kolostor) eti- 
mológiája: a szó a latin claustrum-ra vezethető vissza, amely 
a claudere (bezárni) igéből származik. 

A keresztény képzeletvilágban a kolostor zárt helyet je- 
lent, amely szorosan kötődik a kerthez. A középkori kert 
jellegzetesen zárt kert, és a kerítés nemcsak a szerzetesek ál- 
tal termesztett zöldségeket és gyümölcsöket védi, hanem azt 
a spirituális teret is, amely a XI-XII. századtól kezdve elvá- 
laszthatatlanul összefonódik a Szűzanya képével. Miután 
túljutott földi élete megpróbáltatásain, és az égbe emelke- 
dett, a Szűzanya vagy a mennyben, vagy egy zárt kertben 
találta magát. A kolostor mint zárt kert alapvetően a paradi- 
csomot idézi, és a középkor szimbolikus gondolatvilágában 
a szerzetesi kolostort gyakran hasonlítják a paradicsomhoz. 

A kolostor nemcsak a mennyei Jeruzsálem képe, hanem 
a szív és a belső ember metaforája is; a keresztény ideológi- 

ában a belső békét jelképezi a háborgó világgal szemben — 
a homo viator, a vándor ember ellentéte, de egyben kiegészí- 
tője is: a kóborlás másik arca. 

A kolostor tehát az alapvetően kétarcú középkori keresz- 
ténység és a belőle kibontakozó európai érzékenység egyik 
arca. A lovagról szóló fejezetben láthattuk, hogy a középko- 
ri ember és a tér közti kapcsolat egyik meghatározó eleme 
a vándorlás; ezzel egyszerre ellentétes és komplementer vo- 
násnak tekinthetjük az adott helyhez való kötődést, vagy- 
is azt, amit a monasztikus nyelvhasználat szabilitas loci- 
nak (helyhezkötöttségnek) nevezett. Így tehát a középkori 
Nyugaton a férfiak — és csekélyebb mértékben a nők is - 
a szilárd pont és a vándorlás között ingadoznak. 

A kerengő már a kezdet kezdetén, a IV. században meg- 
jelenik a nyugati monasztikus építészetben. Egy, a Karoling- 
korszakból, a IX. század elejéről származó dokumentum jel- 
zi, hogy a kerengő két értelemben is központi szerepet tölt be 
a keresztény kolostor szerkezetében és működésében. A ma 
Svájc területéhez tartozó Sankt Gallen-i apátság tervrajzáról 
van szó, mely egyszerre vetíti elénk a valóságos és az eszmé- 
nyi kolostort. A kolostor itt úgy jelenik meg, mint önellátó 
város. Középpontját egyértelműen a templom és a hozzá tar- 
tozó kerengő alkotja. A picardiai Saint-Riguier-apátság bizo- 
nyítja, hogy a Karoling-korszakban a kolostor és tartozékai 
igazi várossá terebélyesedtek. 

A monasztikus kerengők igazi fénykora a romanikával 
érkezik el a XI-XII. században, és a modern esztétikai íz- 
lés általában úgy találja, hogy a román stílusú — például 

A noirlaci apátság kerengője 


Provence-ban látható — kerengők a legszebb építészeti emlé- 
kek, amelyeket a középkor ránk hagyott, holott, mint láthat- 
tuk, a mintaszerű katedrálist a gótika teremtette meg. Ebben 
az ellentmondásban is viszontlátjuk a középkori ideológiára 
és érzékenységre jellemző feszültséget befelé fordulás és nyi- 
tottság között. A kolostoron belül található kerengő testesíti 
meg a legtökéletesebben a szerzetesek közösségi szellemét 
és azt az egyéni áhítatot, amelyre a francia moine (szerze- 
tes) szó görög etimológiája (monakbosz; monosz - egyedü- 
li) utal. A kerengő a magányos ima helye. Kivételes keretet 
biztosít a keresztény jámborság alapvető gyakorlatához, az 
imádkozáshoz. A kerengő folyosója viszont a jámborság kö- 
zös gyakorlásának -— például a szerzetesek körmenetének — 
színtere lehet. 

A kolostor virágkora a XII. századi monasztikus refor- 
mok idején érkezett el, amelyek közül leghíresebb a cisz- 

tercieké. A kolostor dicsőítése a XII. századi monasztikus 
irodalom és szellemiség egyik meghatározó eleme. Erről az 
áhítatról tanúskodik lebilincselő módon az a De disciplina 
caustrali (A kolostor iskolája), melynek szerzője az 1183- 
ban elhunyt Pierre de Celle (Petrus Cellensis) bencés szer- 
zetes, és a De claustro animae (A lélek kolostora), Hugues 
de Fouilloy (Hugonis de Folieto) Ágoston-rendi kanonok 
műve, aki a Corbic mellett található Fouilloy-ból szárma- 
zott, és 1174-ben halt meg. Pierre de Celle mindenekelőtt 
a kolostor erényeit, a lelki nyugalmat (guies) és az áhítathoz 
szükséges tétlenséget (otium) emeli ki. Hugues de Fouilloy 
a kolostor részeinek allegorikus jelentését fejti ki. Láthatjuk 
tehát, hogy a kolostor a tevékeny élettel szembeállított ma- 
gányt és szemlélődést jelképezi. 

Mivel a monasztikus szellemiség — elsősorban a Benedek- 
rend — a művészetben, főleg a szobrászatban olyan eszközt 
látott, amely Isten dicsőítését és a lélek felemelését szolgálja, 
a kerengők folyosóját sokszor csodálatos szobrok díszítik. 
A legszebbek között szokták emlegetni a Franciaország dél- 
nyugati részén fekvő Moissac, illetve a provence-i Arles-ban 
található Saint-Irophime-székesegyház kerengőjét. 

Amikor a kolduló rendek a városokban telepednek le, 
épületeiket már konventnek (cowvent) hívják, de a kerengő 
továbbra is megmarad mint belső tér, amely aztán az eszté- 
tikai ízlés változását követve gótikus, reneszánsz, majd ba- 
rokk stílusjegyeket ölt. A barokk kerengő egyik szép példáját 
Borromini alkotta meg a XVII. század elején, a római San 
Carlo alle Ouattro Fontane templomban. 

A kolostor igazi tétje a zártság volt. Ezt az eszményt és 
gyakorlatot különösen a nőkre kényszerítették rá (vagy ők 
vállalták magukra). Az apácák már az V. században szigorú 
klauzúraszabálynak voltak alávetve. Még a kolduló rendi nő- 
vérek, köztük a klarisszák is elzárkóztak a külvilágtól, ellen- 
tétben a férfiakkal, akiknek sokszor a kolostor falain kívül 
kellett szerzetesi hivatásukat gyakorolniuk. VIII. Bonifác 
pápa 1298-as Periculosa-dekretáléja az összes apácára kiter- 
jeszti a klauzúra fogadalmát. A XVI. században — miközben 
a reformáció megszünteti a kolostorokat, zárdákat, klauzú- 
rákat — a katolikus ellenreformáció továbbra is fenntartja, 
sőt megszigorítja az apácákra vonatkozó klauzúrát. Ávilai 
Szent Teréz karmelita reformjának fontos eleme a szigo- 
rú klauzúra. Carlo Borromeo (Borromeo Károly) milánói 
érsek szigorúan betartatja az apácák xlauzúraszabályát. 
A tridenti zsinat kiközösítéssel sújtja azokat, akik bármi- 
lyen módon megszegik a klauzúraszabályt. Szalézi Ferenc 
és Chantal Johanna a XVII. század elején akaratuk elle- 
nére kénytelenek a klauzúraszabályt alkalmazni az általuk 
alapított új rendben. A kolostor képe a francia forradalom 
viharai, számos monostor és konvent felszámolása után 
is tennmaradt, az apácák alakját idézve. Ez a kettős kép 
a XIX. században megújul, egyfelől a könyörületességet 
gyakorló, tevékeny apácáknak köszönhetően, ilyenek pél- 
dául a Páli Szent Vince rendjéhez tartozó nővérek, másfe- 
lől a világtól szigorúan elzárkózó apácák révén, akik között 
a karmeliták mintegy jelkép rangjára emelkedtek. Bernanos 
Dialogues des carmélites (Karmeliták beszélgetései) című 

A moissaci Szent Péter-apátság főkapuja 


drámája, melyből Poulenc komponált operát, a nő és a zárda 
képe közti szoros összefüggésre épül. 

A XIX. század végén és a XX. század elején a kolostor egy 
középkori szerzetesi paradicsom nosztalgikus képét ölti ma- 
gára. A gazdag műgyűjtők, különösen az amerikai műked- 
velők felfigyeltek ezekre a szobrok sokaságát magukban rej- 
tő építészeti remekművekre, melyeket a középkori művészet 
legtökéletesebb kifejezési formájának tekintettek. George 
Grey Barnard amerikai szobrász 1914-ben kezdte gyűjteni 


126 


az Európában fellelhető középkori apátságok különféle da- 
rabjait. John D. Rockefeller 1925-ben megvásárolta a gyűjte- 
ményét, és a New York-i Metropolitan Museum of Artnak 
adományozta, amely átcsoportosította, rendszerezte a dara- 
bokat, majd a múzeum egyik melléképületében, a Hudson 
folyóra néző magaslaton kiállítást rendezett belőlük. Szinte 
teljes egészében rekonstruálták például a Saint-Guilhem-le- 
Désert- és a Saint-Michel-de-Cuxa-kolostorok kerengőjét. 
Ezek mellett az áthelyezett és rekonstruált kerengők mellett 
további szobrokat, faliszőnyegeket, épülettöredékeket lát- 
hatunk. Az együttes a The Cloisters nevet kapta. A kolostor 
képzeletvilága így emlékhelyre lelt és új testet öltött a kortárs 
Amerika emblematikus metropolisában. 

Mivel a legtöbb kolostort már elhagyták lakói, s a keren- 
gők üresek, ez a magányt és a paradicsomot idéző, mitikus 
rangra emelkedett hely különleges keretet szolgáltat bizo- 
nyos zenei előadásokhoz. Ennek egyik figyelemre méltó pél- 
dája a Berryben található Noirlac kolostora. A mai európai 
képzeletvilágban a kolostor így egyszerre idézi az elveszített 
paradicsomot és a lerombolt vagy megnyitott börtönt. 

Id. Pieter Brueghel: Farsang és Böjt küzdelme 


ESZEM-ISZOM 


ORSZÁG 
(COCAGNE) 


Eszem-iszom ország 
mint képzeletbeli vidék 
egy ófrancia fabliauw-ban jelenik meg 


a XIII. század elején. 


A középkori képzeletvilág e teremtménye három kéziratban 
maradt ránk, az első 1250 körül készülhetett, a másik kettő 
a XIV. század elejéről származó másolat. A Cocagne szó itt 
bukkan föl először, etimológiáját nem ismerjük. A filológu- 
sok megpróbálták kései latin vagy provanszál eredetre visz- 
szavezetni, vagy a kulináris szókinccsel összefüggésbe hozni, 
de nem jártak sikerrel. Cocagne mindenestül a középkori 
képzeletvilágból lép elő. 

A francia terminust hamar lefordítják angolra (Cokaygne 
vagy Cockaigne), olaszra (Cuccagna) és spanyolra (Cucaja). 
A németek a Schlaraffendland szóval helyettesítik, amelynek 
eredete szintén ismeretlen. A Cocagne-ról szóló XIII. száza- 
di jabliau 200 nyolcszótagú verssorból áll. A történet szerint 
a szerző elutazik egy képzeletbeli országba. Az út valójában 
penitencia, amelyet a pápa rótt ki a magát meg nem neve- 
ző szerzőre. , Csodákkal teli vidéket" fedez föl. Az , Isten és 
a szentek áldotta" föld neve Cocagne. Rögtön megismerjük 
egyik csodás jegyét: , Itt minél többet alszik az ember, annál 
többet nyer." Az alvás tehát a nyereség forrása. Nézetem sze- 
rint a megjegyzés hátterében az áll, hogy akkoriban sokat 
bírálták az uzsorást, akinek alvás közben is nő a vagyona. 
A fabliau tehát kezdettől fogva szembehelyezkedik a XIII. 
századi erkölccsel. A házfalak halakból — tengeri süllőből, 

Karnevál megbalt, Böjt szánakozás nélkül követi 
(XIX. századi francia metszet) 


lazacból, fattyúheringből — épültek, a szarufák tokhalból, 
a tetők szalonnából, a lécek kolbászból vannak, a búzatáblá- 
kat sült húsból és sonkából készült kerítés szegélyezi; az ut- 
cákon fokhagymával tűzdelt kövér libák sülnek, maguktól 
forogva a nyárson. Az összes országúton, utcán terített asz- 
talok állnak, fehér abrosszal. Bárki odaülhet, és bármiféle fi- 
zetség nélkül fogyaszthat kedvére húst és halat, szarvast vagy 
szárnyasokat sülve vagy főve. Az országban van egy borfolyó, 
amelyben a poharak, arany- és ezüstkupák maguktól meg- 
telnek. A folyó egyik felében a legjobb fajta vörösbor folyik, 
mint a beaune-i vagy a tengerentúli, másik felében pedig ki- 
tűnő fehérbor, olyan, akár az auxerre-i, a La Rochelle-i vagy 
a tonnerre-i. Ezekért sem kell fizetni. Az emberek pedig nem 

közönségesek, hanem lovagiasak és udvariasak. Az élelem 
bőségének leírása után, amelyben a mennyiség minőséggel 
párosult, következnek egy nagyon különös naptár örömei. 
Minden hónap hat hétből áll; az év során négyszer ünneplik 
a húsvétot, négyszer van Szent Iván-éj, négyszer szüretelnek, 
minden nap ünnep és vasárnap; négyszer van mindenszen- 
tek, karácsony, gyertyaszentelő és farsang is, nagyböjtöt pe- 
dig csak húszévente egyszer tartanak. 

A szerző ezután visszatér a táplálkozás témájára, ismét ki- 
jelenti, hogy mindenki azt eszik, amit akar és akkor, amikor 
kedve van, mert senkit sem lehet böjtre kötelezni. Már leszö- 
gezte, hogy az evést illetően nincs semmiféle tilalom, ezúttal 
azt is tisztázza, hogy ,senki nem mer bármit is megtiltani 
nekik" (, aus desfendre ne leur ose"). Az embernek óhatatla- 
nul az 1968. májusi szlogen jut eszébe: , A tiltás tilos." A ti- 
lalmak nélküli társadalom utópiája tehát minden jel szerint 
a XIII. századból származik. Egy olyan korszakból, amelyet 
napjaink egyéb problémái is foglalkoztattak, például a ne- 
miség és a munka. A Cocagne-ról szóló jabliauw ezekről sem 
feledkezett meg. 

Az evéssel kapcsolatos rész lezárásaként említsük meg, 
hogy az országban hetente háromszor forró hurkák potyog- 
nak az égből. A szerző ezek után szigorú kritikával illeti 
a pénzt, amelyet meg is szüntet. , Ez az ország olyan gaz- 
dag, hogy a mezőkön mindenfelé dagadozó pénzeszsákokat 
találni, külföldi aranypénzek, marabotinus és bizantinus 
is van köztük, de nem kellenek semmire, mert minden 
ingyen van, ebben az országban nem szoktak sem venni, 

sem eladni." A fabliau-szerző céltáblája itt a XIII. században 
robbanásszerűen előretörő pénzgazdaság. 

Térjünk rá a nemiség kérdésére. A nők olyan szépek, hogy 
a férfiak kedvük szerint választanak közülük, nem számít, 
hogy az illető már férjezett-e vagy még kisasszony, és ebben 
senki nem talál semmi kivetnivalót. Mindenki akkor és úgy 
szerez magának örömet, amikor és ahogy jónak látja. A ki- 
választott nőket pedig nem éri semmi szemrehányás, hanem 
éppen ellenkezőleg, komoly tiszteletnek örvendenek. És ha 
a véletlen úgy hozza, hogy egy hölgy érdeklődését felkelti egy 
útjába kerülő férfi, a nyílt utcán elkaphatja és kedvét tölthe- 
ti vele, így aztán mindenki boldoggá teszi a másikat. Ebben 
szerintem nem is annyira a korlátlan nemiség iránti vágy 
a meglepő, mert ezt más korabeli szövegekben is megtaláljuk, 
például az indiai csodák leírásában, hanem az, hogy a fabliau 
szerzője a szexuális viselkedés terén nem tesz semmi különb- 
séget nők és férfiak között. Az egyház 1215-ben mondta ki, 
hogy a nőknek ugyanúgy bele kell egyezniük a házasságba, 
mint a férfiaknak. A fabliau a végsőkig kiterjeszti a nemek 
közti egyenlőséget. Bár túlságosan gyakran érte ez a vád, 
a férfias középkor nem volt minden téren nőgyűlölő. 

Ezek után azt gondolná az ember, hogy a szerző a mez- 
telenségre is kitér, dicsőítve e szokást, de abban nem volna 
semmi csodálatos. A csoda a ruhákban rcjlik. A csoda az öl- 
tözék. Ebben az országban olyan kedves posztókereskedők 
élnek, akik minden hónapban különféle ruhákat osztanak 
szét, barna, skarlátszínű, lila vagy zöld ruhákat, melyek 
készülhetnek finom vagy durva vászonból, alexandriai se- 

lyemből, csíkos szövetből vagy teveszőrből. Nagy a választék 
a színes, szürke vagy éppen hermelinprémmel szegélyezett 
ruhákból; ezen a boldog vidéken a szorgos suszterek napi 
háromszáz fűzős cipőt, csizmát, nyári cipőt osztanak szét, 
a lakosok kérése szerint méretre készítve. 

Van egy másik csoda is, a Megifjodás (Jowvence) forrá- 
sa, ahol a férfiak és nők megfiatalodnak. Bármelyik kopasz 
öregember, bármelyik ősz vagy fehér hajú öregasszony újra 
harmincéves lesz (azt feltételezték, hogy Krisztus ebben az 
életkorban kezdett prédikálni). 

Aki eljutott erre a vidékre és visszajött onnan, az bizony 
elvesztette a józan eszét. , Ez történt velem is — vallja be 
a fjabliau szerzője —, mert vissza akartam jönni, hogy a bará- 
taimat is elvigyem ebbe a boldog országba, de azóta sehogy 
sem lelek a nyomára. Aki jól érzi magát ott, ahol van, ne 
menjen sehová, mert ha változtatni akar, pórul jár." 


A Cocagne-ról szóló fabliauw valószínűleg azért úszta meg 
a teljes pusztulást, mert keresztény mezbe volt öltöztetve, 
másfelől pedig — és ez a lényegesebb — a konklúzió nem láza- 
dásra, hanem belenyugvásra sarkall. Árnyaltan tárja elénk az 
utópia funkcióját, egyaránt alkalmas a kihívásra és a feszült- 
ség levezetésére. Cocagne elveszített paradicsoma az antik 
filozófia elitista aranykorának középkori, populáris megfe- 
lelője. A bőség álma, amely a középkori emberek legnagyobb 
félelméről, az éhségről árulkodik, a szabadság álma, mely 
a legkülönfélébb tilalmak súlya és az egyház hatalma ellen 
tiltakozik, álom, ha nem is a lustaságról vagy a farnientéről, 

de legalábbis a pihenésről a szüntelen munkával szemben, 
amely csak azért számít érdemnek, hogy a dolgozó embert 
egyre súlyosabb alávetettségbe kényszerítse, s végül álom 
a fiatalságról, amelyre a középkorban oly rövid életű férfiak 
és nők vágyakoznak. De a legérdekesebb szerintem az, hogy 
a szöveg tiltakozik az egyház és a vallás által beosztott idő 
ellen. A boldogság naptáráról szőtt álom a különböző társa- 
dalmak képzeletvilágának egyik nagy álma. 

Végül pedig a Cocagne-ról szóló fabliaz a testi örömök 
álma. Ez már önmagában elég volna ahhoz, hogy radikálisan 
elkülönítsük a vele egyidejű eretnek mozgalmaktól, hiszen 
többnyire olyan rigorista mozgalmakról van szó, amelyek az 
egyháznál is szigorúbban ítélik el a testiséget, az anyagi vilá- 
got és örömöket. Cocagne elborzasztaná a kathárokat. 

Nem tisztem véleményt mondani arról a nézetről, amely 
Cocagne Eszem-iszom országát a Korán paradicsomával 
vetette össze. Nem hiszem, hogy összefüggés volna a kettő 
között. Ha a hasonlóságokra keresünk magyarázatot, sokkal 
inkább a Keleten és Nyugaton egyaránt fellelhető régi po- 
gány elképzelésekhez kell visszanyúlnunk. 

Cocagne utópiája fennmaradt az európai képzeletvi- 
lágban. De a folytatásban két periódust, két szakaszt kü- 
lönböztethetünk meg. A téma először a szórakoztató mese 
műfajában jelent meg. Cocagne (, Dínom-dánom vidék") 
abban a szerencsében részesült, hogy bekerült Boccaccio 
Dekameron-jába. Eszem-iszom ország a későbbiek során 
más, a fennálló rend ellen tiltakozó témákkal összefonód- 
va élt tovább, melyek közül a három legfontosabb szerintem 

Ifj. Pieter Brueghel: Farsang és Böjt harca 


a Megifjodás forrása, mely már a fabliaw-ban is szerepel; 
a Böjt és a Karnevál küzdelme — a téma a fabliauw-val közel 
egy időben jelent meg a Böjt és a Húsevés ellentéteként; 
s végül a feje tetejére állított világ. E témák igen hangsúlyo- 
san jelen vannak a XVI. századi irodalomban, képzőművé- 
szetben és képzeletvilágban. Elgondolkodtató, hogy ugyan- 
ahhoz a nagy festőhöz, Brueghelhez kötődik Eszem-iszom 
ország egyetlen nagyformátumú -— a farnientét, az alvást és 
az anyagi jólétet kiemelő — ábrázolása, valamint a Karnevál 
és a Böjt harcának megörökítése. A modern kritika hol 
,kompenzációs álmot" látott a fabliaz-ban, hol , társadalmi 

utópiát" (mint például a cseh történész, Graus), mások , anti- 
klerikális" utópiának, , menekülési" utópiának, , populáris" 
vagy , népi" utópiának nevezték. 

Bár történelmi értelemben nagyon nehéz megragadni 
a népi kultúra fogalmát, úgy vélem, hogy ez a kultúra, ame- 
lyet a középkori kereszténység általában pogánynak tartott 
és elítélt, kronológiai szempontból Eszem-iszom országgal 
egyidejű. A XIII. századi jabliau bizonyára felhasználta 
a pogány hagyományokat. A modern korban pedig — s ez va- 
lószínűleg már a XVIII. században így volt — Eszem-iszom 
ország utópiája anekdotává, gyerekjátékká vált. Elképzelhető, 
hogy a vidéki, falusi közösségekben Cocagne a májusfa ha- 
tására fennmaradt (ennek alaposabban utána kellene járni), 
és róla nevezték el a népünnepélyeken használt mászórudat 
(mát de cocagne). A mászórúd tetejére valamilyen jutalmat, 
általában valamilyen ennivalót, nyalánkságot tűztek, és va- 
lakinek — többnyire egy gyereknek — fel kell másznia a rúd- 
ra, hogy megszerezze a jutalmat. A mászórúdról legkoráb- 
ban egy 1425-ös, Journal d un bourgeois de Paris (Egy párizsi 
polgár naplója) című krónika tesz említést; Párizst ez idő tájt 
az angolok és a burgundiaiak tartották megszállva, de a szer- 
zőt ez nem zavarja a mulatozásban: 


Szeptember elsején, szombaton, Szent Farkas és Szent Egyed 
napján az egyházközség pár tagja újfajta mulatságot eszelt 
ki, és meg is valósította az ötletet: fogtak egy hat öl hosszú 
rudat, beverték a földbe, a tetejére kosarat erősítettek, egy 
kövér libát meg hat ezüstpénzt tettek bele, és jól bezsírozták 

a rudat; aztán kikiáltották, hogy aki segítség nélkül felmá- 
szik a libáig, megkapja a rudat és a kosarat ludastul, pén- 
zestül; de még a legügyesebb mászók sem tudtak felkapasz- 
kodni a rúd végéig; végül aztán este odaadták a ludat annak 
az inasfiúnak, aki a legmagasabbra mászott, de a kosarat, 
a pénzt és a rudat nem kapta meg. 


A mászórúd a vásári mulatságok része lett. A példa jelzi, 
hogy társadalmaink történetében milyen sokféle utat jártak 
be a képzeletvilágot alkotó, csodás mítoszok. 


századi féldombormú 


XIII. 


/1A 


Zsongl 


A ZSONGLÓR 


A zsonglőr (jongleur) mulattató. 


Neve a latin jocus — játék — szóból ered. 


A középkori társadalomban és kultúrában ezért olyan kétér- 
telmű az alakja és a státusza. Ebben a társadalomban és kul- 
túrában ugyanez a kétértelműség övezi az örömöt. A zsong- 
lőr az ellentmondásos hős tipikus példája. Edmond Faral az 
ókori mimusok utódát látja benne. Engem főleg az lep meg, 
hogy alakja milyen szorosan összefonódik a X. és XII. század 
között kialakuló új feudális társadalommal. Ugyanakkor 
biztos, hogy részben a pogány mulattatók, főleg a kelta bár- 
dok örököse. A zsonglőr vándorkomédiás, aki mutatványait 
ott adja elő, ahol értékelik és megfizetik, vagyis lényegében 
a hűbérurak váraiban. Szerepét tekintve mindenes. Verseket 
szaval, történeteket mond. A szavak zsonglőre, de nem szer- 
ző, mint a trubadúrok és froxwvére-ek. Csak előadó. 
Ugyanakkor a mozgás zsonglőre is; végtagjait kitekerő 
akrobata, a szó modern értelmében is zsonglőr, táncosként 
sokszor paródiát lejt, és zenész is, aki énekét sokszor lanton 
vagy fidulán kíséri. De minden attól függ, hogy mit és mi- 
lyen szándékkal ad clő. A zsonglőr bizonyos értelemben az 
ember kettős természetét jelképezi, az isteni teremtményt, 
aki az eredendő bűn következtében elfajult. Gondolatai és 
tettei tehát egyaránt hajolhatnak jó vagy rossz irányba, vagy 
arról tanúskodnak, hogy ő Isten szülötte, akit az Úr a saját 
képmására teremtett, vagy az ördög karmai közt vergődő 

bűnös alakját festik elénk. A zsonglőr lehet isteni vagy ördö- 
gi zsonglőr. Látványosan tárja elénk az alapvetően minden 
középkori emberben ott rejlő kettősséget: hős, de egyúttal 
bűnös is, aki elfordulhat Istentől, hogy a Sátán szolgálatába 
álljon. A középkori erkölcstan egyik nagy feladata az volt, 
hogy a korabeli hősök viselkedésében elválassza egymástól 
a jót és a rosszat, a tisztát és a tisztátalant. A kérdés a kö- 
zépkori mesterségekkel kapcsolatban is felmerült. Melyik 
volt megengedhető, és melyik nem? Ha a zsonglőrség célja az 
örömszerzés, a zsonglőr által kiváltott öröm vajon megenged- 
hető vagy sem? Egy, a mecdievisták körében elhíresült szöveg, 
amely a XIII. század elejéről származik, különválasztja a jó 
és a rossz zsonglőröket. A mű arról a kettős fejlődésről tanús- 
kodik, amely megkerülhetcetlenül fölveti a mesterségek el- 
lentmondásos megítélésének problémáját. A háttérben egy- 
részt ott van a skolasztikus módszer, amely kritikai eljárás, 
a megkülönböztetés, rendszerezés, osztályozás elvét követi, 
következésképpen arra törekszik, hogy elválassza egymástól 
az igazat és a hamisat, a megengedhetőt és a megengedhe- 
tetlent stb.; másfelől egyre jobban elterjed a IV. lateráni zsi- 
nat által kötelezővé tett fülgyónás, mely igyekszik világosan 
meghatározni minden egyes mesterség erkölcsi-társadalmi 
jótéteményeit és veszélyeit. Az angol Ihomas of Chobham, 
a párizsi egyetem egykori diákja valamivel 1215 előtt egy 
gyóntatópapok számára írt kézikönyvben választja el egy- 
mástól a jó és a rossz zsonglőröket. Ihomas of Chobham 
szerint rossz zsonglőr, szégyentelen zsonglőr (zurpis) az, 
aki nem riad vissza a scuwrrilitas-tól, vagyis a bohóckodástól, 

a szertelenségektől, a magamutogató beszédtől és mozdula- 
toktól. Az ilyen zsonglőr ahelyett, hogy testét szelleme szol- 
gálatába állítaná, úgy viselkedik, mint egy csepűrágó, aki 
illedelmes mozdulatok helyett szemérmetlenül gesztikulál. 
Vannak viszont olyan zsonglőrök is, akiket dicséret illet. Ők 
,a fejedelmek dicső tetteiről és a szentek életéről dalolnak, 
megkönnyebbülést hoznak a beteg vagy szorongó embernek, 
és nem követnek el annyi szemérmetlenséget, mint a női és 
férfi akrobaták, vagy azok, akik gyalázatos látványosságokat 
tárnak a nézők szeme elé, és varázslattal vagy más módon 
kísérteteket hívnak elő . 

Akár megengedhető, akár tilos, a középkori zsonglőr 
tevékenysége mindenképpen a határát súrolja annak, amit 
a középkori társadalom, egyház és erkölcs elfogad. A zsong- 
lőr megítélése jelzi, milyen kényes a középkori hősök helyze- 
te. Ő sodródik legkönnyebben a társadalom szélére — nem 
véletlen, hogy gyakran láthatjuk a kéziratok margóját díszítő 
rajzokon. Bár a Bibliában is van egy híres zsonglőr. Dávidra 
gondolok. Dávid olyan király, aki játszik, énekel és táncol. 
Természetesen neki is megvannak a maga gyengeségei, leg- 
főképpen az, hogy nem tud ellenállni Betsabé bájainak, és 
házasságtörést követ el, ennek ellenére dicső példa marad, 
és támaszt jelent a zsonglőröknek, akiket az egyház vagy 
a társadalom hajlamos megvetni vagy kitaszítani. 

Michel Zink szerint a XII. századi feudális társadalom- 
ban igazából az 1153-ban elhunyt Szent Bernát rehabilitálta 
a zsonglőr alakját. Szent Bernát szerint a zsonglőrök az alázat 
példájára tanítják az embereket. Ha az emberek szívét alázat 

A. Desenne -— C. Johannot: Dávid király (metszet) 


tölti el, olyanok lesznek, mint , a zsonglőrök és az akrobaták, 
akik fejjel lefelé, lábukkal a levegőben épp az ellenkezőjét te- 
szik annak, ami általában szokás, kézen járnak, és az összes 
tekintetet magukra vonják. Nem gyermeteg játékról van szó, 
nem színpadi előadásról, amely női testek szemérmetlen kí- 
gyómozgásával horgasztja fel a néző vágyát, és ocsmány tette- 

ket utánoz, hanem kellemes, szemérmes, komoly, figyelemre 
méltó játékról, amelynek látványában az égiek is gyönyör- 
ködhetnek." A XII. század e tájékán az egyház és a keresz- 
tények egy része Szent Bernát érveire hallgat, és rehabilitálja 
a zsonglőröket, mások viszont kérlelhetetlenül elítélik őket, 
mint például Bernát kortársa, Honorius ÁAugustodunensis 
az Elucidarium című kézikönyvben. Egy tanítvány ezt kér- 
dezi: , A zsonglőröknek van némi reményük?", mire a mes- 
ter így felel: , Semmi, hiszen szántszándékkal álltak a Sátán 
szolgálatába; róluk mondják: nem ismerték Istent, ezért 
Isten a szemük közé nevet majd, amikor a tolvajokon gú- 
nyolódnak." A , haladó" gondolkodású Abélard ugyanezen 
a véleményen van. A zsonglőrök tevékenységét ,az ördög 
prédikációjának" tekinti. A zsonglőrt azonban egy idő után 
nemcsak elfogadják, hanem dicsérik és csodálják is, ami 
azzal magyarázható, hogy alakja Szent Bernát óta jelentős 
átalakuláson ment keresztül. Szent Bernát alázatból Isten 
zsonglőrének nevezte magát. Valójában mélységesen megve- 
tette ezeket a mulattatókat, és magatartása azokra a túlfű- 
tött keresztényekre emlékeztet, akik a tébolyt választották, 
hogy megalázkodjanak Isten előtt. 

A XIII. században a zsonglőr kifejezetten kedvező szín- 
ben tűnik föl. Ez főleg a kolduló rendeknek köszönhető. 
Elég, ha Assisi Szent Ferencre gondolunk. A középkorban 
ő érezte magátaleginkább , Isten zsonglőrének". Ugyanakkor 
ő is hangsúlyozza, hogy a , száj" zsonglőre, vagyis kerüli 
a széles gesztusokat, de úgy véli, hogy prédikációit a népies, 
elbeszélő jelleg a zsonglőrök üdvös tevékenységével rokonítja. 

Ugyanígy a XIII. században Nicolas de Biard ferences 
vagy domonkos prédikátor a gyóntatókat zsonglőrökhöz 
hasonlítja: , A zsonglőrök olyan gyóntatók, akik lenyűgö- 
ző beszédükkel és tetteikkel nevetést és örömöt váltanak ki 
Istenből és a szentekből: az egyik a templomban olvas fel, 
a másik énekel, megint másik vulgáris latin nyelven beszél, 
vagyis a latin szöveget közérthetően adja elő prédikációja 
világi hallgatóságának." Tudni kell, hogy Szent Bernáttól 
Szent Ferencig és Nicolas de Biard-ig a keresztények köré- 
ben komoly változáson mentek keresztül a boldogság és az 
öröm kinyilvánítási formái. Szabad utat kapott a nevetés, 
amelyet korábban elfojtottak, mint a kolostorokban. Szent 
Ferenc olyan szent, aki tud nevetni, és a nevetést lelkisége 
egyik kifejezési formájának tekinti, azok pedig, akik látják 
és hallgatják, a szentség megnyilvánulásának tekintik. Egy 
másik ferences, Robert Bacon azt javasolja, hogy ,,a prédiká- 
ció érzelmi retorikára épüljön, a gesztusokat, a mimikát, sőt 
a zenét és a zsonglőr művészetét segítségül hívva". A XIII. 
század végén Ramón Llull katalán szerző tanregényeiben 
a zsonglőrök komoly megbecsülésnek örvendenek. A zsong- 
lőr már nem egyszerű mulattató, hanem maga is irodal- 
mi hős. Különösen akkor, ha minestrel (ménestrel vagy 
ménestrier) válik belőle. 

Ez a változás részben a társadalmi fejlődéssel, részben 
a kultúra és a gondolkodásmód fejlődésével függ össze. 
A vándor zsonglőr úgy próbálja megkeresni a kenyerét, hogy 
a többi, városokban vagy várakban letelepedő mesterember- 
hez hasonlóan megállapodik, és egy mecénásszerepet betöltő 

Dávid király a troyes-i Szent Péter és Pál-székesegyház 
színes üvegablakán 


hűbérúr szolgálatába áll. Ezzel egyidejűleg a zene önállósulá- 
sával, az új hangszerek ésaszakavatott zenészek megjelenésével 
a zene egyre inkább kikerül a tevékenységi köréből. Párizsban 
a , Zsonglőrök utcája, mely bizonyítja, hogy elismert mes- 
terségről van szó, a középkor végén a , Minestrelek utcája" 
nevek kapja. A mai Rambutcau utcát hívták így korábban. 

A minestrel mint irodalmi hős szerepel például Adenet le 
Roi Cleomadés című regényében, amely körülbelül 1260-ban 
született. 

, Egy igazi minestrelnek óvakodnia kell attól, 
hogy ártson vagy rosszat mondjon; 

még a legártalmatlanabb gonoszság 

sem hagyhatja el a száját. 

Mindig arra kell törekednie, 

bárhová is kerül, hogy a jót hirdesse. 

Áldott legyen, aki így cselekszik! 


Egy másik minestrel, Colin Muset, aki Champagne és Lota- 
ringia területén gyakorolta a mesterségét a XIII. század má- 
sodik harmadában, dalba foglalta, milyen hányatott a sorsa 
a zsonglőrnek, aki szeretne minestrel-ként otthonra találni. 
A sorok egy szűkmarkú hűbérúrhoz szólnak: 


, Hegedültem dalokat, 
derítettem lakodat, 

gróf úr, bérem elmaradt, 
nem tartottad meg szavad, 
szégyen, hiába! 

Fogadom Szűz Máriára, 
nem szolgállak én továbbra, 
tátog tarsolyomnak szája, 
erszényem beteg-soványka. " 


A zsonglőr alakja abban a tanmesében dicsőül meg legin- 
kább, amely úgy mutatja be, mint aki képes mesterségét, 
ügyességét közönség nélkül is, csak a maga örömére gya- 
korolni. A történet szerint a Notre-Dame zsonglőre azt 

hiszi, egyedül van, és a Szűzanyát gyermekével ábrázoló 
szobor előtt adja elő mutatványát, tehetségét, erőfeszítését 
Máriának és Jézusnak ajánlva. Tette kitudódik és az áhítat 
példája lesz, mert a kolostor apátja és egyik szerzetese meg- 
látja a magányosan gyakorlatozó zsonglőrt. A Le Jongleur de 
Notre-Dame (A Notre-Dame zsonglőre) című mesét több 
száz éven át olvasták, és sokakat megihletett, így a zsong- 
lőr heroikus képe hosszú ideig fennmaradt. Ebből merített 
Massenet is, akinek 1902-es operája" a középkor érzésvilágá- 
hoz és zenéjéhez való visszatérést tükrözi, amely a gregorián 
újrafelfedezésében és a Schola Cantorum törekvéseiben is 
tetten érhető. 

Időközben azonban a zsonglőrről alkotott kép mélysége- 
sen megváltozott. Ennek oka abban keresendő, hogy a mu- 
lattatás társadalmi színterén megjelent egy nagy újdonság: 
a X VI. század második felében megszülető cirkusz. A zsong- 
lőr ettől kezdve nem egyéb, mint egy bizonyos típusú szín- 
házi artista. A veszéllyel szemben a játékosságot és az örömöt 
képviseli. Az akrobatából trapézos lesz, ami már más, mint 
a zsonglőr, a szájzsonglőr pedig egészen újfajta mulattatóvá 
lép elő: ő lesz a bohóc, aki a modern világban csodás kar- 
riert fut be. Az angol clowna terminus a XVI. század má- 
sodik felében bukkan fel, aztán nagyon hamar megjelenik 
a franciában is, cloyne, cloine (1563), clowne (1567), majd cloune 
(1570) alakban. A XVI. századi Angliában a bohóc egyszerű 
ripők, aki akaratlanul nevettet, buffó, aki Shakcspeare szín- 
házában is helyet kap, amely e szempontból is a középkori 
kultúra és érzésvilág letéteményese és betetőződése. A bohóc 

azonban a középkori hős örököse is, a nevetés és könnyek 
között vívódó emberé. 

Az immár csak kézügyességével kitűnő zsonglőr egyéb- 
ként más örökségeket is felfedez, amelyek gazdagítják mes- 
terségét és repertoárját: az egyik a távoli Kínából származik, 
a másik az Egyesült Államokból, ahol a XIX. századi cir- 
kusz fergeteges sikert aratott. A zsonglőr eredeti képe azon- 
ban elhomályosult, annak ellenére, hogy a csodálattal vegyes 
rosszallás hangján, metaforikus értelemben zsonglőrökhöz 
szokták hasonlítani a modern kori sikkasztókat, főleg a poli- 
tikusokat és bankárokat. A zsonglőr a marginális hőst teste- 
síti meg, aki szétporlad és eltűnik a modern kor és napjaink 
képzeletvilágában. 


AZ UNIKORNIS 


Az unikornissal megjelenik kötetünkben 
az állatvilág, amely nagyon fontos szerepet játszik 
az európai képzeletvilágban, 


a középkortól egészen napjainkig. 


Az unikornis annak szép példája, hogyan jelennek meg 
a középkorban a történelmi személyiségek, valóságos alakok 
mellett a képzeletbeli lények. Az unikornis mint hősalak 
sorsa egyrészt arról tanúskodik, hogy a középkori emberek 
sokáig nem jelölték ki valóság és képzelet határát, másrészt 
arról, hogy szenvedélyes lelkesedést váltottak ki belőlük 
a különös, szimbolikus jelentést hordozó hősök. 

Az unikornist az antikvitás hagyta a középkorra. Az 
egyházatyák, a kora középkor keresztény szerzői egy olyan 
forrásműben bukkantak rá, amely lehetővé tette, hogy 
a kérdéses állat az egész középkori Nyugat kultúrájában 
rendkívüli jelentőségre tegyen szert. A Physiologus-ról 
(, Természetbúvár"-ról) van szó, mely Alexandriában szü- 
letett görög nyelven, valamikor a II. és a IV. század között, 
minden bizonnyal gnosztikus környezetben, vagyis mélysé- 
gesen áthatja a vallásos szimbolika. A művet nagyon hamar 
lefordították latinra. Az unikornis sikere részben esztétikai 
vonásaival függ össze, de mindenekelőtt annak köszönhető, 
hogy az állat a középkor vallásos érzelemvilágában bensősé- 
gesen kötődik Krisztushoz és a Szűzanyához. Az unikornis 
háromszor is előkerült Plinius Jermészetrajz-ában (Histo- 
ria naturalis, 8, 31, 76), és említi Solinus is, ez a sokoldalú 
III. századi szerző, akinek Collectanea rerum memorabilium 

(Érdekességek gyűjteménye) című munkája csodák páratla- 
nul gazdag tárházát hagyta a középkorra, de a legjelentősebb 
forrás a Physiologus: 


,Az unikornis kis termetű és nagyon vad. Egy szarv van 
a fején. Semmilyen vadász nem tudja elfogni, legfeljebb csellel. 
Egy szűz a rejtekébe csalja. Amikor az állat meglátja a leányt, 
az ölébe ugrik. Ekkor fogságba kerül, és a királyi palotába 


viszik. 


Más fontos szövegek is hozzájárultak ahhoz, hogy az uni- 
kornis bekerüljön a középkor áltudományos ismeret- és 
jelképrendszerébe. Ezek közé tartozik Nagy Gergely műve, 
a Bibliakommentár a Jób könyvéhez (Moralia in Job, 3115), 
Sevillai Izidor Erimológiádi (Etimoligie, 12, 2, 12—13), Beda 
Venerabilis bibliamagyarázataiból (Commentaria in scrip- 
turas sacras) a 77. zsoltárhoz írt kommentár, valamint 
Rabanus Maurus De rerum naturis című enciklopédiája 
(VIII, 1). Az unikornis XII. századi sikerét az is bizonyítja, 
hogy bekerült a Carmina Burana rendkívül népszerű darab- 
jai közé. De az unikornis mindenekelőtt a bestiáriumokban 
kap fontos szerepet, ezekben a hol tudományos műre, hol fik- 
cióra emlékeztető, mindig moralizáló célzatú gyűjtemények- 
ben, amelyekben a valóságos és a képzeletbeli állatok azonos 
hitvilághoz tartoznak, és azonos vonzerőt gyakorolnak. 

Az unikornis leírása általában a Physiologus szövegét kö- 
veti. Az unikornis igen vad természetű állat, szarvával fel- 
nyársalja az összes vadászt, aki a közelébe férkőzik; de ha 

szűzzel találkozik, a keblére veti magát, a leány pedig meg- 
szoptatja, hogy aztán fogságba ejtse. A lány szüzessége a va- 
dászat nélkülözhetetlen előfeltétele. 

Az antikvitás többi örökségéhez hasonlóan a középkor- 
ban az unikornist is keresztény vonásokkal ruházzák fel. Az 
unikornis a Megváltót jelképezi; az üdvösség szarva lesz be- 
lőle, és Mária méhében lakozik. János evangéliumának aláb- 
bi részletét illusztrálja (I, 14): ,S az Ige testté lett, és közöt- 
tünk élt." Az egyszarvú a Szüzek Szüzére, Máriára utal; va- 
dászata allegorikus értelemben az Inkarnáció misztériumát 
jeleníti meg: az unikornisban Krisztus ölt testet (Cbristus 
spiritualis unicornis), és szarvából Krisztus keresztje lesz. 
A Szűz Máriát és Jézust egyszerre szimbolizáló unikornis 
így a középkori jelképrendszer középpontjába kerül, és e ket- 
tős azonosság alapján egyes történészek az egyszarvú kettős 
szimbolikus jelentésére hivatkozva a kereszténységandrogün 
jellegét hangsúlyozták. Az unikornis tehát a kétnemű ember 
modelljét hagyományozta az európai képzeletvilágra. 

A De la licorne (Az unikornisról) című költemény, amely 
a leghosszabb verses formában megírt francia bestiáriumban, 
Guillaume, a normandiai klerikus 1210—1211 körül született 
Bestiaire divin-jében (Isteni bestiáriumában) található, jel- 
legzetesen ezt a felfogást tükrözi: 


, Most az unikornisról fogok beszélni nektek: 
ennek az állatnak egyetlen szarva van 

a homloka kellős közepén. 

Az unikornis olyan merész, 

olyan harcias és vakmerő, 

hogy még az elefántot is megtámadja, 
pedig az a világ összes állata közül 

a legfélelmetesebb. 

Az unikornisnak olyan kemény és éles a patája, 
hogy szívesen megverekszik az elefánttal, 
patájának körme pedig olyan hegyes, 
hogy mindent átszúr vagy széthasít, 
amibe csak belevágja. 

Az elefánt nem tud védekezni 

az egyszarvú támadása ellen, 

mert az pengeéles patájával 

oly erős ütést már az elefánt hasára, 

hogy annak kifordul a bele. 

Az unikornis annyira erős, 

hogy nem fél semmilyen vadásztól. 

Akik megpróbálják 

csellel elfogni és megkötözni, 

kivárják, amíg az állat bóklászni indul 

a hegyre vagy a völgybe, 

és amikor felfedezték a rejtekhelyét, 
gondosan követve a nyomát, 

keresnek egy leányt, 

akiről tudják, hogy szűz, 

leültetik az unikornis barlangja előtt, 

ott várakozik, hogy fogságba ejtse az állatot. 
Amikor az egyszarvú megérkezik 

és meglátja a fiatal lányt, 


odaszalad hozzá 

és az ölébe fekszik; 

ekkor előbújnak a lesben álló vadászok, 
megragadják és megkötözik az állatot, 
aztán kíméletlen erőszakkal 

a király elé viszik. 

Ez a rendkívüli állat, 

amelynek egyetlen szarv van a fején, 

a mi Urunkat, Megváltónkat, 

Jézus Krisztust jelképezi. 

Ő a mennyei unikornis, 

aki a mélységes tiszteletet érdemlő 
Szűzanya méhében lakozott; 

ott emberi testet öltött, 

és megjelent a világ előtt, 

de népe nem ismerte fel. 

Sőt, a zsidók meglesték, 

elfogták és megkötözték, 

Pilátus elé vitték, 

és ott halálra ítélték." 


A költemény vége mutatja, hogyan használták fel a közép- 
korban a képzeletvilágot a leggyalázatosabb szenvedélyek 
szítására és igazolására. Az unikornist itt az antijudaizmus, 
az antiszemitizmus elődje tűzte zászlajára. 

Az egyszarvú témája azonban lassanként megszelí- 
dül a középkorban, és egy idő után főleg a szerelem csodás 
tájait ékesíti. Ezt példázza a híres trubadúr, IV. Tibald, 

Champagne grófja (1201—1253), aki a nagy udvari ének mű- 
faját képviselő költeményeiben a tökéletes szerelmes álar- 
cát ölti magára. Egyik leghíresebb versében az unikornissal 
azonosul: 


, Mint én, az Egyszarvú olyan, 
közelgő szűzet hogyha lát, 
mélységes sóhaj járja át, 
hullásán ámul boldogan, 
aléltan már ölébe vész, 

s megölni akkor nem nehéz. 
Így nyertem én is zord halált, 
Amor meg hölgyem volt, aki 
nem szánta vérem ontani." 


Az egyik legérdekesebb kísérlet arra, hogy az unikornisnak 
helyet találjanak a valóságos állatok között, a nagy teológus, 
Albertus Magnus nevéhez fűződik, akinek De animalibus 
(Az állatokról) című értekezése az egyik legjelentősebb kö- 
zépkori mű a témában. A szerző szerint az unikornis egy- 
szarvú állat, amely vagy hal, és akkor nem lehet más, mint 
a narvál, vagy a hegyekben és a sivatagban élő rinocérosz. 
A mítosz azonban Albertus Magnust is fogva tartja. A szer- 
ző szerint a rinocérosz , imádja a fiatal szüzeket, ha meglátja 
őket, odamegy hozzájuk, és mellettük alszik el". Az unikor- 
nis a teológust is elbűvölte. 

A középkori unikornis azonban nem csak a keresztények 
képzeletvilágát gazdagítja. Komoly jótéteményre is képes. 

Hölgy egyszarvúval - XV. századi faliszőnyeg (részlet) 


Sok más középkori csodához hasonlóan az unikornis is köny- 
nyen átlépi képzelet és valóság határát. A középkori emberek 
annyira hisznek a létezésében, hogy a valódi állatok között 
keresik. Úgy gondolják, hogy tényleg azonos a narvállal vagy 
a rinocérosszal. Az azonosítás természetesen abból indul ki, 
hogy mindkét állatnak egyetlen szarva van, de a narvál ese- 
tében a szarv kizárólag anyagi természetű, míg a rinocérosz- 
nál szimbolikus jelentést hordoz, mert a középkor allegori- 
kus világában a rinocérosz is megtestesítheti Krisztust. 
Hogy mire is szolgált az unikornis szarva? Hatékony el- 
lenszert jelentett a középkori embereket sakkban tartó ve- 
szedelemmel - a mérgezéssel — szemben, amely akkoriban 

tényleg széles körben elterjedt. Az unikornis szarva ellen- 
méreg. Gyógyíthat, megelőzheti a bajt. Ezért akarták felku- 
tatni, mindenekelőtt a nagyurak, és ezért maradtak fenn az 
egyházi és hercegi kincstárakban. A ma is látható darabok 
általában narválfogak. A kincstárakban őrzött állítólagos 
unikornisszarvak közül az egyik leghíresebb a Párizs mellet- 
ti Saint-Denis-apátságban volt (ma a Cluny Múzeum gyűjte- 
ményének része), a másik a velencei Szent Márk-székesegyház 
tulajdonában állt. 

A XVI. században a Saint-Denis-ben őrzött unikornis- 
szarv bekerült a II. Ferenc király (1559—1560) számára készí- 
tett leltárba. A leltár első tétele szerint így festett: 


, Egy darab nagyméretű, arannyal díszített unikornisszarv, 
a vége kissé hajlott, amely három aranyból készült 
unikornisfejre támaszkodik, súlya 17 márka másfél uncia, 
hossza s láb 3 hüvelyk, a végén található kis díszítés nélkül, 
ez utóbbi súlya a már említett három unikornisfejjel együtt 
23 és fél márka, becsült értékük 1504 tallér." 


Jean Bodin a XVI. században Zhéátre de la nature (A termé- 
szet színháza) című művében ezt írja: 


, Nem tudom egyértelműcn megmondani, hogy milyen ál- 
lathoz — monocéroszhoz vagy unikornishoz — tartozott-e 
a franciaországi Saint-Denis-ben látható szarv; annyi mind- 
azonáltal bizonyos, hogy több mint hat láb hosszú, és olyan 
öblös, hogy két pint likőr bőven beleférne; azt beszélik, hogy 

csodás módon hatástalanítja a mérget; a pórnép unikornis- 
nak hívja." 


Az unikornis szarva akkor tudta kifejteni jótékony hatását, 
ha megérintették, de ebben a kiváltságban csak a gazdagok 
és hatalmasok részesülhettek, a nép csak por alakban kap- 
hatott unikornisszarvat a piacon. Rengetegen keresték, de 
jutott belőle mindenkinek. 

A XV. században született meg a legszebb és leghíresebb 
mű, amelyet az unikornis ihletett; ennek köszönhető, hogy 
az egyszarvú a mai napig különleges helyet foglal el képzelet- 
világunkban. A La Dame a la licorne (Hölgy egyszarvúval) 
című faliszőnyegről van szó, amely 1882-ben, a boussaci vár 
fölött tulajdonosi jogot gyakorló elöljárósággal folytatott 
hosszas tárgyalások után került a Cluny Múzeumba. Az 
1883-as katalógust összeállító Edmond Du Sommerard ezt 
a megjegyzést fűzi hozzá: , A múzeum egész történetének 
legbecsesebb szerzeménye, mely azóta a gyűjtemény leghí- 
resebb darabja lett. A hat szőnyegből álló együttes az öt 
érzéket jeleníti meg. Az unikornis a tapintás allegorikus áb- 
rázolásán szerepel, ahol a Hölgy megérinti az állat szarvát, és 
a látásén, ahol a Hölgy tükrében az unikornis képe rajzoló- 
dik ki. De a sorozat szempontjából az unikornis azért külö- 
nösen fontos, mert címert hordoz. A címeren az A mon seul 
désir (Egyetlen vágyamnak) felirat olvasható. 

E szimbolikus képek tehát elsődlegesen szerelmi utalást 
rejtenek. A mű szellemiségét egyesek a nagy teológus, Jean 
Gerson (1363—1429) prédikációihoz hasonlították. Gerson 

Hölgy egyszarvúval - XV. századi faliszőnyeg (részlet) 


hatodik érzékről beszél, amely az Istenhez vezető utat 
elénk táró szívet vagy értelmet jelenti. Ezeket az elgondolá- 
sokat a neoplatonista nézeteket valló humanisták körében 
is viszontlátjuk, például a firenzei Marsilio Ficinónál, és 
a XV. század végi Franciaországban is gyakran találkozha- 
tunk velük. A faliszőnyegeket a házasság allegóriájaként is 
magyarázták, mert az egészen biztos, hogy a Le Viste nevű 
nagy lyoni család valamelyik tagja rendelte meg őket, talán 
egy esküvő alkalmából. A faliszőnyeg-készítés, az allegori- 

kus gondolkodás és az unikornis ábrázolása mindenesetre 
a XV-XVI. század fordulójának nagyúri divatjáról is árul- 
kodik. A témát a korszak más faliszőnyegein is ábrázolták, 
így például azon a La Dame a la licorne (Hölgy egyszarvú- 
val) című darabon, amely a New York-i Ihe Cloistersben lát- 
ható. Egyetérthetünk Fabienne Joubert következtetésével, 
amely szerint , a faliszőnyeg-készítés tipikusan azon művé- 
szetek egyike, amelyekre a divat döntő befolyást gyakorol, 
ezért teljesen érthető, hogy a La Dame a la licorne egyszerre 
tükrözi az adott korszakot foglalkoztató szellemi és művé- 
szeti kérdéseket, valamint a megrendelő elvárását, aki hatal- 
mát a heraldikán keresztül akarta megjeleníteni". 

Az unikornis divatja, mint láttuk, a XVI. században is 
folytatódik. A szép formák iránti vágy összefonódik ben- 
ne a ténylegesen létező csoda tudományos kutatásával és 
az ellenméreg vagy más, spirituális jótétemények keresé- 
sével. Van egy művész, aki igen nagy figyelmet szentel az 
unikornisnak: Jean Duvet, a metsző, ötvös és éremművész. 
I. Ferenc és II. Henrik ötvöseként 1520 körül ő készíti el pél- 
dául a LHistoire de la licorne (Az unikornis története) című 
fametszetsorozatot, amellyel már saját korában kiérdemli 
,az unikornis mestere" címet. A tudomány és mítosz ha- 
tármezsgyéjéhez tartozó egyszarvú iránti érdeklődés a jelek 
szerint a XVII. században sem lanyhult, mert a híres gyűj- 
tő, Mazarin vagyontárgyairól készült leltárban a következő 
1661-es bejegyzést találjuk: , Egy hozzávetőleg hét láb hosszú 
unikornisszarv, piros szattyánbőrből készült, aranyzsinóros 
tokkal; az egész körülbelül két márka." 

Az unikornis a XIX. században a középkori képzelet- 
világ más szereplőivel együtt új reneszánszát éli. De főleg 
a szimbolista festészetre gyakorolt nagy hatást, igazi remek- 
művekre ihletve Moreau-t, Böcklint vagy Daviest. 

Az unikornis a középkornak köszönhetően telepedett 
meg a nyugati képzeletvilágban, de presztízsét minden bi- 
zonnyal kecses alakja és értelmezési lehetőségek gazdag tár- 
házával kecsegtető jelképes jelentése biztosította, ezek iránt 
pedig a gnózis, az alkímia, a judaizmus és a keleti hagyo- 
mányok is érdeklődtek. Nyugaton az unikornis elsősorban 
emblémaként él tovább. Szerepel egy üzlet cégérén, a Tintin 
című képregénysorozatban az egyik hajó neve, az amiens-i 
futballklub emblémája. De valószínű, hogy az összes közép- 
kori csoda közül az unikornisnak van legnagyobb esélye az 
újabb és újabb feltámadásra. 

1993-ban Jorn Ronnau dán szobrász két szép, unikornis- 
szarvat ábrázoló szobrot készített. A művész kijelentette, 
hogy azért érdekli az egyszarvú, mert ,a természet egye- 
temes misztériumának fenséges metaforáját" látja benne. 
Ihletét , a mélységes ismeretek természetéről" szóló alkímiai 
értekezésekből merítette. Ebből is látszik, hogy a keresztény 
középkornak nincs monopóliuma az európai képzeletvilág 
felett. 


MELUSINA 


Melusinával 
először lép színre kötetünkben 


egy csodás nőalak. 


A képzeletvilág annak a földi világnak a visszfénye, amc- 
lyet Georges Duby lényegében , férfias középkornak" lát. 
A nők, legalábbis egyes nők ettől függetlenül komoly társa- 
dalmi tekintélynek örvendtek, jelentős hatalommal bírtak, 
és a középkori nő - igaz, többnyire mint feleség — nagyon is 
jelen van a középkori képzeletvilágban, ezenkívül arról sem 
szabad megfeledkeznünk, hogy a kereszténység a középkor 
időszakában terjesztette el Európában egy mindenható nő- 
alak, Szűz Mária képét. 

Melusina a középkori nőalakok egy másik érdekes cso- 
portjába tartozik: a tündérek közé. A kora középkori szöve- 
gek arról tanúskodnak, hogy a középkori emberek a tündé- 
reket — francia nevük (fées) a késő latin jaze-ből származik, 
vagyis a sorsra (fJatum) vezethető vissza — az antik Párkák 
leszármazottainak tekintették. Ezek a csodás lények foko- 
zatosan bekerültek a keresztény képzeletvilágba, amely kü- 
lönbséget tett jó és gonosz tündérek között. Bár a középkori 
tündérek főleg a férfiakra hoznak áldást vagy bajt, társadal- 
mi tevékenységüket rendszerint házastársként gyakorolják. 
Melusina alakja különösen szorosan kötődik a középkor le- 
származással kapcsolatos felfogásához és bonyodalmaihoz. 
A legtöbb tündér, mindenekelőtt Melusina összetett karak- 
tere ugyanakkor igazolta a nőről és a házaspárról kialakított 

Se za ás 
kzéstét mezes eész 


Raymond de Lusignan meglepi Melusinát 
(XIX. századi francia metszet) 


— ellentétektől, sőt ellentmondásoktól sem mentes — közép- 
kori képet. Ugyanazok a nők, ugyanazok a házaspárok hol 
a jó, hol a rossz oldalán állnak, és csodás elemekkel színe- 
zett, egyszerre gyönyörű és rettenetes történetek szereplői 
lesznek. Nincs hősnő, aki Melusinánál jobban igazolná 
a meggyőződést, mely szerint egyetlen emberi lény sem töké- 
letesen jó vagy tökéletesen rossz. 

Melusina a XII. században és a XIII. század elején jelenik 


meg a középkor latin, majd később helyi nyelveken született 
irodalmában. A XIII. század eleje és a XIV. század vége köz- 

ti időszakban e tündérnő neve lassanként Melusina formá- 
ban rögzül, s alakja így egy nagy nyugat-franciaországi arisz- 
tokrata családdal, a Lusignan-dinasztiával fonódik össze. 
Gautier Map klerikus az angliai II. Henrik udvaráról írott 
kritikai művében, amely a De nugis curialium (Udvaroncok 
mendemondái) címet kapta, elmesél egy történetet egy fiatal 
nemcsúrról, a nagy fogú Hennóról. Az úrfi egy normandiai 
erdőben találkozik egy elbűvölő, főúri ruhát viselő, köny- 
nyeit hullató leánnyal. A lcány elmondja, hogy hajótörésből 
menekült meg, ugyanis útnak indult a francia királyhoz, 
aki feleségül kérte, de hajója elsüllyedt. Henno és a szép is- 
meretlen egymásba szeretnek, összeházasodnak, és a hölgy 
gyönyörűséges utóddal ajándékozza meg férjét. Henno 
anyja azonban észreveszi, hogy a jámborságot színlelő fia- 
talasszony soha nem vesz részt a mise elején és végén, nem 
hint magára szenteltvizet, és áldozni sem szokott. Az anyóst 
majd elemészti a kíváncsiság, ezért lyukat fúr a menye háló- 
szobájának ajtajára, és rajtakapja, amint sárkány alakjában 
megfürdik, majd ismét emberi formát ölt. Az anya beszámol 
a történtekről fiának, mire Henno papot hív, és szenteltvi- 
zet hintet a feleségére. A hölgy kiugrik a házból a tetőn át, 
és fülsiketítő kiáltás kíséretében köddé válik. Hennónak és 
sárkányasszonyának Gautier Map korában még szép szám- 
mal vannak utódai. 

Egy másik híres munka, Gervase of Tilbury (Gervasius 
Tilberiensis) angol klerikus XIII. század elejéről származó 
Otia imperalia (A császár mulattatására) című műve elme- 
séli a Rousset-kastély urának történetét, amelynek hőse, 

Raymond Aix-en-Provence közelében egy folyóparton 
pompázatos ruhát viselő, szépséges hölggyel találkozik, aki 
a nevén szólítja. A hölgy végül feleségül megy hozzá azzala ki- 
kötéssel, hogy férje soha nem láthatja mezítelenül; amennyi- 
ben e feltételt megszegi, elveszíti mindazon anyagi javakat, 
amelyeket hitvese szerez neki. A pár boldogan él, meggaz- 
dagodik, férj-feleség kitűnő egészségnek örvend, és sok szép 
gyermekük születik. De Raymond-nak fúrja az oldalát a kí- 
váncsiság, és egy nap letépi a függönyt, amely mögött felesé- 
ge fürdőt vesz a szobájában. Szépséges hitvese kígyóvá válto- 
zik, és örökre eltűnik a fürdővízben. Csak a dajkák hallják, 
amikor éjjelente láthatatlanul hazajár, hogy kisgyermekeit 
meglátogassa. Az ikonográfia tanúsága szerint a történet 
későbbi feldolgozásaiban Melusina többnyire az ablakon 
vagy a tetőn át távozik szárnyas kígyó formájában, éjszakán- 
ként pedig látható alakban tér vissza, hogy alvó kicsinyeit 
megnézze. 

A történet alapvetően egy tilalom megszegéséről szól. 
Jelenlegi ismereteink szerint az indoeurópai mitológiában 
Urvasi nimfa története a legrégebbi legenda, amelyben egy 
természetfeletti hősnő valamilyen feltételt szabva halandó- 
val köt házasságot, és örökre eltűnik aznap, amikor a megál- 
lapodást megszegik. 

De a szimbolikusan megjelenített áruláson túl, amely 
rendkívül kényes kérdés volt a hűségen alapuló feudális tár- 
sadalomban, a történet legfontosabb hozadéka szerintem 
az, hogy rávilágít e hitvessé és anyává váló asszony-állat ere- 
dendően és alapvetően ördögi jellegére — a kígyó vagy sár- 

kány ugyanis pontosan erre utal. Ami ennél is fontosabb, 
Melusina mítosza ijesztően kétértelmű magyarázatot ad 
a feudális társadalom sikereire. Melusina bőséget és gazdag- 
ságot biztosít halandó férjének, a XII-XIII. századi Nyugat 
elképzelése szerint: erdőket irt, s mindenekelőtt várakat, vá- 
rosokat, hidakat épít. Ugyanakkor kivételes termékenysége 
révén a korszak jelentős demográfiai fejlődését is megteste- 
síti. Emmanuel Le Roy Ladurie és jómagam az ,anyai" és 
, földművelő" jelzőkkel illettük. A feudális birtokok tündé- 
re. Sok értékes vonása van, jóságos, tettre kész, termékeny, és 
végső soron nem is önhibájából lesz boldogtalan; azért lesz 
boldogtalan, mert elárulják. A középkori emberek azonban 
nem tudtak elvonatkoztatni ördögi származásától, és olyas- 
fajta Évának látták, aki nem részesült a megváltásban. 

A középkori emberek szemében egy nagy feudális király- 
dinasztia, az Anjou grófságot birtokló és a XII. században 
az angol trónt elfoglaló Plantagenet-ház Melusina utódai- 
hoz tartozott: a nagy hatalmú családban, amely bizonyára 
az ördögtől származott, folytonos volt a viszálykodás: király 
és királyné, királyok és fiaik szüntelenül hadakoztak egy- 
mással. Giraud de Barri XIII. század elejéről származó fel- 
jegyzése szerint Oroszlánszívű Richárd így felelt azoknak, 
akik értetlenül álltak a családot megosztó belharcok előtt: 
, Mi mást tehetnénk? Nem tudják, hogy Démoni Asszonytól 
származunk?" 

A XIV. században végleg letisztult Melusina történeté- 
nek sémája. Legendája három szakaszból áll: egy tündér fele- 
ségül megy egy halandóhoz, akit egy tilalom betartására kö- 

telez; a házaspár fényűző bőségben él, amíg a férj megtartja 
a szavát; amikor megszegi a megállapodást, a tündér eltűnik, 
s vele együtt a jólét is, amely a hozománya volt. 

Laurence Harf-Lancner osztályozása szerint Melusina 
a szerető, párját boldoggá tevő tündérek prototípusát teste- 
síti meg Morgane-nal szemben, ez utóbbi ugyanis azt a tün- 
dértípust képviseli, aki halandó szerelmét vagy hitvesét ma- 
gával viszi a túlvilágra, és boldogtalanná teszi. De mint lát- 
tuk, a melusinai boldogság nem tud teljesen elszakadni az 
eredendő bajtól, és Melusina valójában kettős természetű: 
emberi lény és ördögi állat keveréke. 

A XIV. század végén a körülmények különös együttál- 
lása folytán hősnőnk története különleges rangot vív ki 
magának. Két regényt is szentelnek neki, az egyiket Jean 
d Arras írta prózában János, Berry hercege és húga, Mária, 
Bar hercegnője számára; a másik verses formájú, szerzője 
Coudrette. 

A regény a tilalom megszegésével és gonosztettekkel 
indul. Melusina anyja, Presine megeskette férjét, Élinast, 
Albania (vagyis Skócia) királyát, akit egy erdei vadászaton 
ismert meg, hogy nem lesz ott, amikor felesége világra hozza 
gyermekeit. Élinas azonban megszegi csküjét, Presine ek- 
kor eltűnik, és három leányával — Mélusine-nal, Méliorral 
és Palestine-nal — Avalon szigetére húzódik vissza (ebben 
a történetben is felismerhetjük az Artúr-mítosz nyomait). 
Amikor a leányok tizenöt esztendősek lesznek, értesülnek 
apjuk árulásáról, és büntetésül bezárják egy hegy gyomrába, 
ám ők maguk is megbűnhődnek, amiért jogtalanul ítélkez- 

tek apjuk fölött. Mélusine büntetése az lesz, hogy minden 
szombaton kígyóvá változik. Ha halandóhoz megy felesé- 
gül, maga is elveszíti halhatatlanságát, és amennyiben férje 
meglátja szombati alakjában, gyötrelmei újrakezdődnek. 
Mélusine a forrásnál találkozik Raimondinnel, Forez gróf- 
jának fiával, aki nem sokkal azelőtt egy vaddisznóvadászat 
során megölte nagybátyját, Poitiers grófját. Mélusine azt 
ígéri neki, hogy kisegíti a bajból, és boldogsággal, gazdag- 
sággal, bőséges gyermekáldással ajándékozza meg, ha felesé- 
gül veszi. Raimondinnek azonban meg kell esküdnie, hogy 
szombatonként sohasem akarja látni. A házasságkötés után 
Mélusine erdőket irt, városokat, várakat épít, mindenek- 
előtt a Lusignan-várat. Tíz gyermekük születik, akik vala- 
mennyien nagy hatalmú királyok lesznek, de mindegyik- 
nek van valamilyen testi hibája (bőrfolt, állatias vonás stb.). 
Coudrette érdeklődését különösen a hatodik fiú kelti fel, 
a lófogú Geoffroi, akiben a bátorság kegyetlenséggel kevere- 
dik: Poitouban felgyújtja a maillezais-i kolostort, a szerzete- 
sekkel együtt. 

Eközben a történelmi időben a lusignani nagyurak a kce- 
resztes hadjáratok során ciprusi királyok lettek, sőt Anatólia 
területén saját királyságot alapítottak Kis-Örményország né- 
ven. Lusignani Leó király vereséget szenved a muzulmánok- 
kal szemben, akik megfosztják királyságától. Leó Nyugatra 
menekül, és a keresztény királyokkal és fejedelmekkel próbál 
szövetkezni, hogy örményországi királyságát visszaszerezze. 
Nem jár sikerrel; 1393-ban Párizsban éri a halál. De az ör- 
ményországi keresztes hadjárat megszervezése érdekében 

tett erőfeszítései tágabb értelemben abba a forrongó kor- 
szakba illeszkednek, amikor a keresztények szerettek volna 
általános keresztes hadjáratot indítani a muzulmánok el- 
len. Ez a kísérlet 1396-ban a nikápolyi katasztrófához vezet, 
amelyben a törökök a mai Bulgária területén megsemmisítő 
győzelmet arattak a keresztesek serege felett. 

A keresztes hadjárat levegője Jean d Arras és Coudrette 
regényét is átjárja. Kifejezetten a keresztes háború ihlette 
azt az új és részletesen kifejtett cpizódot, amelynek hősnője 
Mélusine húga, Palestine. Az apjával szemben elkövetett vét- 
ségért neki az lesz a büntetése, hogy kincsesládájával együtt 
a Pireneusokban található Canigou-hegy gyomrába zárják. 
Meg kell várnia, amíg egy nap kiszabadítja egy, a Lusignan- 
dinasztiához tartozó lovag, aki így megkapja a kincsesládát, 
amelyet arra használ, hogy visszaszerezze a Szentföldet. 
Coudrette regényében ezen fáradozik lankadatlanul a lófo- 
gú Geoffroi. 

Időközben a germán irodalomban és képzeletvilágban 
megszületik Melusina férfi párja. A Hattyúlovagról van 
szó, erről a természetfeletti lényről, aki a vízen át érkezik, 
feleségül vesz egy halandó leányt, és egy tilalom betartására 
kötelezi; a hitves megszegi esküjét, mirc a lovag örökre el- 
hagyja — annak a szereplőnek a prototípusáról, akit Wagner 
a Lobengrin-ben oly nagy sikerrel formált újjá. A valkúűr 
kapcsán még visszatérünk a keresztény és a germán képze- 
letvilág találkozására, valamint arra, milyen szercpet játszott 
Wagner e kettős hagyomány újjáélesztésében és átformálá- 
sában. 

John William Waterhouse: Undine 


Melusina igazi európai sikere akkor következik be, ami- 
kor egy magas rangú berni tisztviselő, Ihüring von Ringol- 
tingen 1456-ban lefordítja Coudrette regényét. Ez a német 
fordítás a nyomtatásnak (tizenegy ősnyomtatványról tu- 
dunk, és ebből kilenc ma is megvan) és a ponyvaterjesztésnek 

köszönhetően rögtön nagy visszhangra talál. A Historie 
der Melusine (Melusina története) című könyvecskét a XV. 
század vége és a XVII. század eleje között többször is ki- 
nyomtatták Augsburgban, Strasbourgban, Heidelbergben és 
Frankfurtban. Sőt a XVI., XVII. és X VIII. század folyamán 
további fordítások látnak napvilágot. A mű dán változata, 
melyet 1613-ban adtak ki Koppenhágában, komoly sikert ara- 
tott, emellett több izlandi fordítás is megjelent. A XVI. szá- 
zadban lengyelre is lefordították a regényt, a XVI. század vé- 
gén pedig Prágában megjelent a csch nyelvű változat, amelyet 
aztán öt újabb kiadás követett. A XVII. században két, egy- 
mástól független orosz fordítás látott napvilágot. Melusina 
története nagy port vert fel a szláv országokban; színdarabok 
témája lett, bekerült a folklórba és a népművészetbe. Claude 
Lecouteux szerint , Melusina Közép-Európában a szél szelle- 
mévé változik". 

Germán kultúrterületen Hans Sachs, a híres szerző és 
népi alak 1556-ban színpadi adaptációt készít Melusina le- 
gendájából: a hétfelvonásos darabban huszonöt szereplő lép 
szinre. 

Eközben a XVI. századi Nyugaton megszűnik Melusina 
mítoszának valóságalapja. III. Henrik 1575-ben lerombol- 
tatta a Lusignan-várat, amely a vallásháborúk alatt a királyi 
hatalommal dacoló főúri ellenállás központja volt, és 1622- 
ben a korábbi pusztítást elkerülő Melusina-tornyot is a föld 
színével tették egyenlővé. Emlékét csak a legenda és a /rés 
Riches Heures du duc de Berry című hóráskönyv csodás mi- 
niatúrája Őrzi. 

A középkort újjáélesztő romantika Melusináról sem fe- 
ledkezett meg. Tieck 1820-as feldolgozásánál is érdekesebb 
az a töredékekben fennmaradt elbeszélés, amelyet Achim 
von Árnim szenvedélyes lelkesedéssel kezdett írni, ám 1831- 
ben bekövetkező halálakor befejezetlenül hagyott hátra. 

Melusina legendája a XIX. és a XX. században azért 
éled újjá, mert sok szempontból hasonlít egy nagy népsze- 
rűségnek örvendő vízi tündér, Undine történetéhez. La 
Motte-Fougué 1811-es Undine című elbeszélése után a témát 
a germán legendák varázsa iránt fogékony Jean Giraudoux 
dolgozza fel színdarabban a XX. század elején. Undine 
és Melusina között a víz mitológiája teremt rokonságot. 
Melusina azonban kozmikus nőalak, a természet egészéhez 
kötődik. Nemcsak a víz, hanem az erdő hősnője is, sőt — 
sárkányszárnyának és éjjeli repüléseinek köszönhetően — 
égi tündér. A modern és kortárs költészetben Nervaltól 
Baudelaire-en át André Bretonig költők egész sora visszhan- 
gozza a középkori , tündér kiáltásait". Melusina, az anya és 
a szerető André Breton Arcane 17 (17. arikánum) című írásá- 
nak egyik kulcsfigurája." 

Melusina képe a közelmúltban ismét megújult. A , női lé- 
tezés modellje" lett, és Dániában egy nőtémával foglalkozó 
kutatócsoport Melusinát választotta emblémájául,. 

Feminista alakváltozatának megszületése előtt Mclusina 
két jellegzetes jeggyel biztosított magának kiváltságos he- 
lyet a középkorban gyökerező európai képzeletvilágban. 
Egyfelől vegyesen hoz jót és rosszat a földi teremtmények és 
a természetfeletti lények közti viszonyrendszerbe. Melusinát 

és társait, a jó tündéreket, akik gazdagsággal, gyermekáldás- 
sal és boldogsággal ajándékozták meg az embereket, azzal 
vádolták meg, hogy az ördöggel cimborálnak. Paracelsus, 
a híres XVI. századi alkimista ezt az ördögi Melusina-képet 
hagyta az utókorra: , A Melusinák olyan királylányok, aki- 
ket bűneik kétségbeesésbe taszítottak. A Sátán elrabolta és 
kísértetté változtatta őket." Melusina másik jellegzetes jegye 
az, hogy alapvetően egy férfi-női páros része. Szerctőként 
vagy hitvesként jelenik meg. Tökélyre vitte lovag és tündér- 
nő kettősét, sikereikkel és kudarcaikkal együtt. A hűbériség 
korának tündére, aki átörökítette az curópai képzeletvilágra 
a feudális társadalom siker és kudarc iránti fogékonyságát, 
nagyobb időtávlatban pedig a nyugati társadalom kockáza- 
tait. Rávilágított arra, hogy a tegnap lovagja, a ma kapitalis- 
tája, akik biztosítják e társadalom presztízsét és sikerét, nem 
minden ördögi vonástól mentesek." 


MERLIN 


Artúrral szemben, 
akinek legendája valószínűleg 
a történelemben gyökerezik, 


Merlin az irodalom szülötte. 


Sikerét viszont annak köszönheti, hogy alakja kezdettől fog- 
va szorosan kötődik Artúréhoz. A középkori Nyugat képze- 
letvilága Merlint a csodás királyhoz, a Kerekasztal lovagjá- 
hoz és tágabb értelemben a lovagság hősi és csodás világához 
kapcsolja. 

Merlint lényegében Geoffroy of Monmouth teremti 
meg, aki több művében is megemlékezik róla: ezek közül 
legkorábbi az 1134-es Propbetia Merlini (Merlin jóslatai), 
ezt követi az 1138-as Historia Regum Britanniae (Britannia 
királyainak története), amelyben Merlin Artúr mellett sze- 
repel, és az 1148-as Vita Merlini (Merlin élete). Merlint már 
a középkorban is párhuzamba állították a VIII-IX. száza- 
di Historia Britonum (A britek története) Ambrosius nevű 
szereplőjével, ezzel az apa nélkül világra jött prófétával, aki 
megjósolja a britek jövőjét. Egy szádhagyomány útján terjedő 
népi legendából ismert kelta bárd, Myrrdin szintén Merlin 
előzményének tekinthető. 

Merlin alakjának jelentése és későbbi sikere szempontjá- 
ból három elemet kell kicmelnünk. Mindenekelőtt születé- 
sét. Keresztény kontextusban már nem azt hangsúlyozzák, 
hogy apa nélkül született, hanem egy halandó leány és egy 
incubus (a nőket álmukban megejtő démon) gyermekének 
tekintik. Gyanús nemzője rendkívüli képességekkel ruházza 


183 


fel, de ördögi származására is rámutat. Merlin a jó és rossz, 
isteni és ördögi vonásokat egyaránt magában hordozó hős tí- 
pusának jellegzetes képviselője. Másik fontos jegye az, hogy 
jós. Profetikus képességét Artúr király és a britek szolgála- 
tába állítja. Nagy-Britannia történetében a britek először az 
angolszászoknak, majd az anglonormannoknak engedik át 
az elsőséget, akik megpróbálják a brit szigetek összes népha- 
gyományát összegyűjteni: Merlin nevét így egyfajta brit na- 
cionalizmus tűzi zászlajára. Végül a legenda szerint Merlin 
fejében született meg a Kerekasztal ötlete, amelyet Artúr az- 
tán a kérésére megvalósított, emellett a király és lovagjainak 
legjava tőle tanulta a lovagi erényekct. 

Újabb fordulat következik be az irodalomban, amikor 
Merlin bekerül a XIII. századi Artúr-regényekbe. Alakját 
először Robert de Boron Merlin című költeménye, majd 
a prózában írt Vulgate Merlin (Merlin-Vulgáta) gazdagítja 
új vonásokkal. Merlin, a jós ekkor még szorosan kötődött 
a kelta és pogány mágiához. Állítólag ő hozta el például 
Írországból a Salisbury közelében található Stonehenge mű- 
emlékét alkotó hatalmas köveket, időnként pedig megszállja 
a téboly, ilyenkor hősnek láttatja magát, és túlvilági nevetést 
hallat. 

A XIII. századi Merlin elsősorban varázsló és álomfejtő. 
Csodákkal népesíti be például Artúr logres-i királyságát. 
Emellett egyre fontosabb szerepet vállal a Grál keresésének 
közös kalandjában. A Livre du Graal (A Grál könyve), abban 
a formában, ahogy azt ismeretlen szerzője 1230—1240-ből 
hagyta ránk, Paul Zumthor szerint , döntő jelentőségre tett 

Howard Pyle: Merlin, a varázsló 


szert az Artúrral kapcsolatos képzetek között, sőt az 1250 
körül élő emberek egész képzeletvilágában". Emmanuelle 
Baumgartner arra hívja föl a figyelmet, hogy itt egy másik 
— nem isteni, hanem ördögi — Grálról van szó: , arról az ör- 
dögi vágyról, amely tudásszomjat kelt az emberben, és arra 
sarkallja, hogy Isten titkait feszegesse, hogy megváltoztassa 
sorsát". A tudást azonban továbbra is tilalom sújtja, ezért 
. Merlin vég nélkül vívja haláltusáját a veszedelmek erdejé- 
ben, amiért megosztotta titkait az emberekkel, és olyan ha- 

talommal ruházta fel a Tó Hölgyét, amelyet Isten kizárólag 
neki szánt, hogy megőrizze és éljen vele". Keresztény felfogás 
szerint Merlin tehát az önnön balsorsát okozó próféta meg- 
testesítője, a jóslás kárhozatra ítélt hőse. Kettőssége, mely 
korábban a jó és a rossz közötti harc formáját öltötte benne, 
ezentúl erő és gyengeség ellentéteként áll előttünk. Merlint 
ugyanis elvarázsolja Ninien (Niniane) tündér — későbbi 
nevén Vivien (Viviane) vagy a Tó Hölgye. Viviane örökre 
bebörtönzi egy barlangba vagy valamilyen felhők között le- 
begő, illetve tenger mélyén fekvő börtönbe. Merlin is olyan 
hős, aki szorosan kötődik a térhez: az erdőhöz, ahol szabad 
életében szívesen időzött, és a vízhez vagy a levegőhöz, ahol 
örökös rabságát tölti. A középkorban Merlin kedvenc erde- 
jét a Bretagne-ban lévő Brocéliande-erdővel azonosították, 
amelynek mai felfogás szerint az ille-et-vilaine-i Paimpont 
erdeje felel meg. Merlin tehát helykijelölő szerepet is betölt. 

Merlin, a varázsló nem hagyott fel a jóstevékenységgel, 
így az ő nevéhez kötik a XIII. és XIV. századi Nyugatot ala- 
posan felkavaró politikai jóslatokat — különösen Itáliában, 
ahol a guelfeket támogatta a ghibelinekkel szemben, és 
Velencében, ahol Merlin vonásai Gioacchino da Fiore tanít- 
ványainak millenarista eszméivel színeződnek. 

Merlin mítoszában a későbbiek során a jóstevékenység és 
a varázslat mellett elhalványult a szerelmi szál, pontosabban 
a nő és férfi alkotta pár képe, mcly oly erősen foglalkoztat- 
ta a középkori embereket. Merlin először Ninienbe szeret 
bele, akinek apja, Diana istennő keresztfia, a briosguc-i erdő 
várura. A lány megbabonázza a varázslót, aki minden titkát 


186 


elárulja neki; Ninien így képes elaltatni Merlint, amikor 
az a szerelmét kéri, és végül bebörtönzi a Brocéliande-erdő 
egyik várába. Merlin élete végéig barátnője mellett rabos- 
kodik, akitől levegőből és falevelekből álló fal választja el. 
Ninien Laurence Harf-Lancner szerint Vivien egyik alak- 
mása: , morgane-i" tündértípus, aki a másvilágra viszi ma- 
gával kedvesét. A történet második változatában Merlin 
és Vivien szerelme sokkal komorabb színezetet ölt. Vivien, 
akiben ezúttal egyértelműen Diana istennő ölt testet, elal- 
tatja Merlint, és olyan sírba viteti, amelynek bejáratát örökre 
lezárja. A XIII. századi embereknek a szerelem és a férfi-nő 
kapcsolat tárgykörébe tartozó elgondolásai között a Mer- 
linről alkotott kép a pesszimista változatot tükrözi. Bár 
már-már komikus módon Merlin is belép a nők által lóvá 
tett bölcsek társaságába, szerelmét mindenekelőtt , végzetes 
szenvedélynek, sorsa szörnyű beteljesülését pedig büntetés- 
nek" látják (Laurence Harf-Lancner). 

A XVI. században jóslatait már nem veszik komolyan. 
Rabelais még szerepelteti Merlint mint Gargantua király 
szolgálatában álló jóst. A tridenti zsinat azonban elítéli 
Merlin jóslatait; Angliában továbbra is idézik őket, másutt 
azonban már nem hivatkoznak rájuk. 1580 után szintc sehol 
nem szerepelnek a kontinens országaiban született irodalmi 
művekben. 

A romantika talál vissza Merlinhez. K. L. Imnmermann 
1832-ben drámát ír róla Merlin. Eine Mythe (Egy mítosz: 
Merlin) címmel, Goethe elismerését kiváltva, aki , másik 


Faustot" láta darabban. A legmeglepőbb alkotás Edgar Ouinet 

Merlin VEncbanteur (Merlin, a varázsló) című 1860-as műve. 
A különös könyvben, amely időnként Ouinet barátját, 
Michelet-t juttatja eszünkbe, egyszerre szólal meg a szerző 
legendák iránti vonzódása, patriotizmusa és antiklerikaliz- 
musa. Edgar OCuinet , Franciaország első vezetőjét" és a fran- 
cia szellem megtestesülését látja Merlinben, akinek egész 
lényét átjárja ég és pokol feszültsége, a természetfeletti öröm 
és a kétségbecséssel határos melankólia kettőssége. Csodái 
megvalósításához a Szajna egyik szigetét választja, és a kis fa- 
luból megteremti Párizst. Rómából visszatérve nem ismer rá 
Franciaországra, amely új történelmi szakaszba, a reneszánsz 
korszakába lépett. Ekkor Viviane-nal együtt , sírba száll", és 
, nem marad más hatalma, mint hogy álmokkal népesítse be 
az alvás örökkévaló idejét" (Paul Zumthor). A romantikus 
Merlin valójában eltávolodik a középkori Merlintől, és íté- 
letet mond felette. 

Ennél is meglepőbb módon kelti új életre Merlint az ősi 
kelta kultúrához való visszatérés. A mozgalom élharcosa 
a híres költő és filológus, az École des Chartes egykori hall- 
gatója, Ihéodore Hersart de la Villemargué, akinek 1839- 
ben Barzaz Breiz címen kiadott, régi bretagne-i dalokból 
álló gyűjteménye nagy vihart kavart. A kötet alcímében 
a szerző az új breton reneszánszt egyértelműen a középkori 
képzeletvilághoz köti: , Régi breton népmesék, amelyeket 
a Kerekasztal lovagi eposzainak eredetéről szóló értekezés 
vezet be." Michel Zink a Barzaz Breiz című kötetben négy, 
Merlinnek szentelt költeményt talált: I. Merlin a bölcsőben; 
II. Merlin, a jós; III. Merlin, a bárd; IV. Merlin megtérése. 

Edward Burne-Jones: Merlin megbabonázása 


Merlinről szóló kutatásainak és elmélkedéseinek szinté- 
ziseként Hersart de la Villemargué 1862-ben megjelenteti 
Merlin romantikus újjászületésének és kelta reneszánszának 
kulcsművét Myrdbinn ou lenchanteur Merlin: son bistoire, 
ses ewwres, son influence (Myrdhinn, avagy Merlin, a varázsló 
története, művei és hatása) címmel. 

1860 után Merlin alakja kissé elhalványul az iroda- 
lomban, bár Iennyson verseiben találkozunk vele. A XX. 
század első felében új életre kel Apollinaire LEnchanteur 
pourrissant (A rothadó varázsló) című, nehezen megfejthe- 
tő kötetében és Cocteau Les Chevaliers de la Table Ronde 
(A Kerekasztal lovagjai) című drámájában. 1941 májusá- 
ban az Odéonban színpadra állítják Émile Roudié Merlin 
l Enchanteur (Merlin, a varázsló) című darabját. Sok más 
középkori hőshöz és csodához hasonlóan Merlin is új életre 
kel a mozivásznon és a gyermekvilágban. A fehér szakállú 
varázsló nemcsak a Kerekasztal lovagjairól szóló filmekben 
szerepel, hanem Walt Disney gyerekközönségnek szóló rajz- 
filmjeinek egyik legsikeresebb hőse lesz. 

Paul Zumthor szerint , Merlin legendája leáldozóban 
van", és alakja lassanként eltűnik az európai képzeletvilág- 
ból. De ismerve átváltozásokkal, újjászületésekkel, váratlan 
előbukkanásokkal teli történetét, ki merne végső búcsút 
mondani a jósnak és varázslónak? 


A TÚLVILÁGI 


SEREG 
(LA MESNIE HELLEORUIN) 


A csodás túlvilági sereg 
mint kollektív hős 
a holtak és az ég birodalmába 


vezet bennünket. 


Egyúttal a hűbériség világába is, mert a túlvilági sereg egy- 
részt a feudális családot, másrészt vadászok vagy harcosok 
csapatát jelenti. Ebből következik két jellegzetes jegye is: 
egyfelől a Mesnie (háznép) vezére és tagjai közti szoros ösz- 
szetartás, másfelől a csapat tombolása, melyet a Mesnie 
Helleguin német elnevezése — wiütende Heer (dühödt sereg) 
vagy wilde Jagd (ádáz vadászat) — rejt magában. A túlvilá- 
gi sereggel jajongó, kiabáló, felbőszült kísértetek kerülnek 
a középkori Nyugat képzeletvilágába, egy lármás és erősza- 
kos túlvilág képét tárva elénk. 

A Helleguin szó eredete ismeretlen, az etimológiai vizs- 
gálat nem vezetett meggyőző eredményre, mint ahogy az 
a XIII. századi magyarázat sem, amely a Helleguin szót 
a Kerleguin-nel cserélte fel, ez utóbbinak ugyanis nem kevés- 
bé homályos a jelentése. A középkori képzeletvilág e külö- 
nös hősének másik sajátossága az, hogy — mint látni fogjuk — 
a XVI-XVII. században eltűnik, és egy gyökeresen eltérő 
jellegű figurának, Arleguinnek adja át a helyét. 

A túlvilági sereg a XII. század elején jelenik meg először 
a normandiai Lisieux egyházmegye Saint-Évroult apátságá- 
ban élő Orderic Vital (Ordericus Vitalis, 1075—1142) anglo- 
normann szerzetes Historia Ecclesiastica (Egyháztörténet) 
című munkájában. Az 1091-es esztendő eseményei között 

Friedrich Wilhelm Heine: Odin ádáz vadászata 


Orderic elmesél egy történetet, amelyet állítása szerint an- 
nak szemtanújától, egy Walchelin nevű fiatal paptól hal- 
lott. 1091. január 1-jének éjjelén Walchelin, miután paró- 
kiája egyik betegénél járt látogatóban, magányosan tartott 
hazafelé, amikor bármiféle lakóépülettől távol , hatalmas 
sereg" zaja ütötte meg a fülét. A fák között keresett mene- 
déket, amikor egyszer csak megjelent előtte egy turkósbot- 

tal felfegyverzett óriás, aki azt parancsolta, hogy maradjon 
ott, ahol van, és nézze végig a több szakaszban érkező me- 
netet. Az első csoport ,gyalogosokból álló, hatalmas sereg 
volt, teherhordó állataik ruhákkal és különféle használati 
tárgyakkal voltak megrakodva, mintha útonállók vonultak 
volna arra zsákmányukkal". Nyögve igyekeznek előrejutni, 
és a pap felismeri köztük szomszédait, akik nemrég távoztak 
az élők sorából. A második csoport egy csapat sírásóból áll, 
akik vízfejű törpéket cipelnek hordágyon; két fekete — etió- 
piai — démon meg egy harmadik démon egy férfit visznek, 
s közben úgy kínozzák, hogyaz üvölt fájdalmában. Walchelin 
felismeri benne az Étienne nevű pap gyilkosát, aki anélkül 
halt meg, hogy vezekelt volna bűnéért. Aztán seregnyi nő 
érkezik lovon, oldalt ülnek a tüzes szögekkel kivert nyereg- 
ben; a szél időnként megemeli, majd visszaejti őket a szögek- 
re, s eközben mellükbe is vörösen izzó vasszögek fúródnak. 
Walchelin több olyan nemesasszonyt is felismer közöttük, 
akik életükben a fényűzésnek és a paráznaságnak hódoltak. 
Őket , egy klerikusokból és szerzetesekből álló sereg követi, 
a menet élén püspökök és apátok, feketébe öltözve, kezük- 
ben pásztorbottal". Azt kérik Walchelintől, hogy imádkoz- 
zon értük. A döbbent pap olyan magas rangú főpapokat is- 
mer fel közöttük, akiket az erény mintaképének tekintett. 
Az ezt követő csoport a legrémisztőbb, nem véletlen, hogy 
a szerző ennek szenteli a leghosszabb és legrészletesebb le- 
írást. Az éjfekete sereg lovasai hatalmas termetű paripájuk 
hátán ülve fekete zászlókat lengetnek és tüzet okádnak. 
A pap több ismerőst is talál közöttük. 

Walchelin megpróbál egy lovast feltartóztatni a menet- 
ből, hogy kifaggassa és egyúttal bemutassa mint kalandja 
szemtanúját. Az első kitépi magát a kezei közül, és megseb- 
zi a nyakán, de a második nem más, mint Walchelin fivére. 
Elárulja, hogy bűneik ellenére ő és apjuk még elkerülhetik 
az örökös poklot. Walchelin fivére akkor hagyhatja el a túl- 
világi sereget, ha a pap alamizsnát gyűjt, imádkozik és misé- 
ket mond érte. Egyébként Walchelin jól teszi, ha az eddigi- 
nél is buzgóbban gyakorolja a jámborságot, mert neki sincs 
már sok ideje hátra. A pap valójában még legalább tizenöt 
évet élt, ami lehetővé tette, hogy a történtekről beszámoljon 
Orderic Vitalnak. 

A prédikátornak szánt épületes történetből világosan 
kiderül, mi volt e csodás túlvilági sereg szerepe. Egyfelől 
a feudális társadalom bírálata fogalmazódik megbenne. Jean- 
Claude Schmitt fordulatával élve a túlvilági sereg , a feudális 
hadsereg pokolbéli mása". Másfelől — és ez még fontosabb — 
a rémisztő kép arra szolgált, hogy figyelmeztesse az embere- 
ket: csak bűneik leküzdésével kerülhetik el a pokol kínjait. 
Orderic Vital szerint ez a látomás megmutatja, hogyan veti 
alá Isten a bűnösöket , más és más módon a tisztítótűznek". 
A szöveg tehát arról tanúskodik, hogy a XII. század elején 
élő emberek szerették volna átalakítani a túlvilág földraj- 
zát a vallási gyakorlatokkal együtt, és amennyire csak le- 
het, elkerülni a pokol örök kárhozatát. Lehet, hogy a fenti 
szövegben megfogalmazódó igényre válaszul született meg 
a XII. század végén a hivatalos egyházi tanításban menny 
és pokol mellett egy harmadik hely, a purgatórium, amely- 

nek köszönhetően a kisebb bűnösök viszonylag gyorsan 
megváltást nyerhettek. Nem véletlen, hogy az első halott, 
akit Walchelin megpróbál feltartóztatni, mielőtt fivérével 
találkozna, éppen egy uzsorás, vagyis azon bűnösök egyike, 
akik a XIII. századtól kezdve a leggyakrabban részesülnek 
a purgatórium nyújtotta megbocsátásban. Ilyen körülmé- 
nyek között már jobban érthető, hogy a XIII. század után 
miért emlegetik oly ritkán a túlvilági sereget.? 

Orderic Vital szövege jelzi, hogy a túlvilági sereg témá- 
ja mennyire alkalmas a társadalombírálat megszólaltatásá- 
ra. Jean-Claude Schmitt szerint még inkább alkalmas arra, 
hogy ,politikai célokra használják fel". Ezt teszi Gautier 
Map angol klerikus, II. Henrik király udvarának szenvedé- 
lyes bírálója a De nugis curialam (Udvaroncok mendemon- 
dái) című pamfletben. II. Henrik folytonosan vándorló ud- 
varát a túlvilági sereg bolyongásához hasonlítja. Megpróbál 
magyarázatot adni a talányos Helleguin névre és a mesnie — 
háznép - eredetére: a nyomok szerinte nyilvánvalóan abba 
a korszakba vezetnek, amikor Nagy-Britanniát még kelták 
lakták. A Helleguin eszerint annak az ősi breton uralko- 
dónak, Herla királynak a nevéből származik, aki paktumot 
kötött a ,pigmeusok", vagyis a törpék — a holtak - királyá- 
val. A törpék királya megjelent az esküvőn, amelyen Herla 
a frank király leányával lépett frigyre, és rendkívül értékes 
ajándékokat hozott a házigazdának. Egy évvel később Herla 
is ellátogat a barlangba, mely a törpe fényűző palotáját rejti; 
ezúttal a törpe lakodalmát ülik, aki megint feudális uralko- 


dóhoz illő ajándékokkal, lovakkal, kutyákkal, sólymokkal 

stb. engedi útjára Herlát. A törpék királya egy kiskutyával, 
canis sanguinarius-szal — angol fordításban b/oodhound-dal, 
tehát buldoggal — is megajándékozza. A kutyát a lován kell 
magával vinnie, és csak akkor szállhat le a nyeregből, ha 
a kutya már leugrott, különben azon nyomban porrá válik. 
Amikor Herla kijön a barlangból, megtudja, hogy két évszá- 
zad pergett le azóta, hogy útnak indult, holott ő azt hitte, csak 
három napig volt távol. Az országban már nem a bretonok, 
hanem a szászok uralkodnak. Herla a seregével együtt örökös 
bolyongásra ítéltetett, mert a kutya soha nem ugrik le a föld- 
re. Herla története a földi idő és a túlvilág ideje közti különb- 
ségre hívja fel a figyelmet mcsés formában, de mindenekelőtt 
arról tanúskodik, hogyan kerülnek be az angol történelem- 
bc a XII. század égi káprázatai. A túlvilági sereg a bolyongó 
kísértetek mítosza egy olyan világban, ahol még nem léte- 
zik egy kifejezetten nekik berendezett hely, a purgatórium. 

A militia Helleguini, vagyis Helleguin serege ismét clő- 
kerül Hélinand de Froidmont (Helinandus Frigidimontis) 
önéletrajzában; a szerző ciszterci szerzetes, aki 1230-ban 
hunyt el a beauvais-i egyházmegyében. A mű szerint egy 
klerikus éjjel meglátja egyik társát, aki nem sokkal azclőtt 
halt meg; és megkérdi tőle, hogy tagja-e Helleguinus seregé- 
nek. A halott tagadó választ ad, és hozzáteszi, hogy a screg 
bolyongása nemrégiben véget ért, mert tagjai levezekelték 
bűneiket. Végül azt is elárulja, hogy a népies Helleguinus 
elnevezés téves, mert a király valódi neve Karleguinus, 
V. Károly után, aki hosszú időn át vezekelt bűneiért, és csak 
nemrégiben oldozták fel Szent Dénes közbenjárására. A szö- 

veg azért érdekes, mert a segítségével megállapítható, hogy 
— feltehetően a purgatórium elterjedésével egy időben — mi- 
kor kezdett halványulni a túlvilági sereg képe a középkori 
képzeletvilágban. Sokat vitatott kérdés, hogy melyik király 
állhat a Karleguinus elnevezés mögött. Volt, aki úgy véleke- 
dett, hogy a XIII. századi szövegbe későbbi betoldás került, 
és a XIV. század második felében uralkodó V. Károly francia 
királyról van szó. Szerintem az V. Károly (Charles Cuint) 
fordítási hiba, és a név egyszerűen Nagy Károlyra utal. Ha 
ez így van, akkor a szövegben újabb utalást találunk Nagy 
Károly hírhedt bűnére, mely nem hagyta nyugodni az em- 
berek fantáziáját, ami érthető, hiszen a középkori hősökről 
általában azt képzelték, hogy fényes erényeiket és csodás 
tetteiket valamilyen súlyos vétek árnyékolja be. A túlvilági 
sereg, ez a ,vándor" purgatórium ezek szerint végleg letele- 
pedett a másvilágon." 

A nagy teológus, Guillaume d" Auvergne párizsi érsek 1231 
és 1236 között írt De universo creaturarum (A teremtmények 
világegyeteméről) című értekezésében felteszi a kérdést, kik 
ezek az éjjeli lovasok, akikct franciául Mesnie Helleguinnek, 
spanyolul meg régi seregnek, Huesta antiguá-nak (Exercitus 
antiguus-nak) hívnak. Gyötrődő lovasok lelkéről vagy dé- 
monokról van szó? Szent Ágoston elméletéhez visszanyúlva, 
mely szerint bűneinktől halálunk után a földön is megtisz- 
tulhatunk, Guillaume d Auvergne úgy véli, hogy a túlvilági 
sereg feltűnésekor azok a lelkek jelennek meg előttünk idő- 
ről időre, akik a földi égbolton található purgatóriumban 
tartózkodnak. 

Érdekes kereszteződést figyelhetünk meg Helleguin és 
Artúr mítosza között. Láttuk, hogy Artúrt a középkori kép- 
zeletvilágban és később is a holtak királyának tekintették, 
vagy inkább alvó királynak, aki itt a földön várja ébredését: 
kelta változat szerint Avalon szigetén; olaszos formában az 
Etna belsejében, ahogy az Gervase of Tilbury XIII. század 
eleji művében olvasható. Étienne de Bourbon domonkos 
szerzetes, a lyoni domonkos konvent tagja a XIII. század kö- 
zepén vadászó lovagokról szólva familia Alleguini vel Arturi- 
ról, azaz Helleguin vagy Artúr háza népéről beszél. Egy 
Jura-vidéki paraszt történetét is elmeséli, aki kutyafalkával, 
valamint lovas és gyalogos vadászok csapatával találkozik, 
követi őket, és eljut Artúr király csodás palotájába. 

Ez az exemplum arról árulkodik, hogy a túlvilági sereg 
a népi tündérmesékbe is bekerült. Erről tanúskodik Adam 
de la Halle Le Jeu de la feuillée (Játék a lombok alatt) című 
zenés játéka is, amelyet 1276 körül mutattak be Arrasban, 
és amelynek szereplői között megjelenik Helleguin küldöt- 
te, Crogucsos. Ezek az előfordulások jelzik, hogy a túlvilági 
sereg bekerült a folklórba, ugyanakkor arra is rámutatnak, 
hogy a téma ördögi jellegét egyre inkább groteszk vonások 
színezik át. A változás hátterében az áll, hogy a középkori 
képzeletvilágba bekerült egy rendkívül sokatmondó kellék, 
az álarc. A hősök ettől kezdve álarcot viselhetnek, és a cso- 
dák lehetnek egyszerű maskarádék. A túlvilági sereg eseté- 
ben világosan jelzi ezt egy miniatúrákkal díszített szöveg, 
amely a XIV. század elejéről maradt ránk. Gervais du Bus 
Fawvel című verses regényéről van szó." Egy bizonyos Raoul 

Johann Heinrich Füssli: 
Hagen és Undine, a Duna tündére 


Chaillou-nak tulajdonítják azt az 1316-os betoldást, amely 
a regény elhíresült jelenetét, a charivari-t (macskazenét) tar- 
talmazza. A szövegből egyértelműen kiderül, hogy a jelenet 
résztvevői a túlvilági sereg tagjai. Az álarcos szereplők játéká- 
ban a túlvilági sereg már nem a vad, éjszakai vágták tombolá- 
sát, hanem a groteszk, harsány zenebonát jelenti. A későbbi- 
ek során csak elvétve jelenik meg a francia képzeletvilágban, 
szerepel például egy Philippe de Méziéres nevű moralista 
Songe du vieil pélerin (Az agg zarándok álma) című 1389-es 
művében, vagy Rabelais-nál (1548). Összefüggésbe hozható 
azzal az új alakot öltő Vad Lovassal is, aki a XVII. század ele- 
jén, IV. Henrik uralma alatt a fontainebleau-i erdőben kísér- 

tett, de Pierre Mathieu, a történetíró, aki 1605-ben beszámol 
a csodás jelenségről, már nem hallott a túlvilági seregről, és 
a látottak kapcsán , Szent Hubert vadászata" jut eszébe, mely 
tökéletesen beépült a keresztény hagyományba. 

Helleguin és háza népe — a folklór pár eldugott zugát 
leszámítva — azért tűnt el teljesen, mert nevét s ennélfogva 
alakját is a képzeletvilágba újonnan érkező Arleguiné váltot- 
ta fel. Arleguin a X VII. században lép először színre, s egy új 
típusú képzeletvilágot honosít meg Európában: a cozmmedia 
dell arté-t. A rémisztő Helleguint a mulatságos Arleguin kö- 
veti. De a germán képzeletvilágban a túlvilági vadászcsapat 
wilde Jagd vagy wütende Heer néven folytatja ádáz tombo- 
lását. A téma visszaköszön Cranach festészetében (1532) és 
a XVI. századi nürnbergi mesterdalnok, Hans Sachs élet- 
művében. A német szerző 1539-ben hosszú költeményt szen- 
tel a witende Heer-nek: a sereget kis tolvajok alkotják, akik- 
nek a komoly bűnözők helyett kell lakolniuk, és addig kell 
bolyonganiuk a földi égbolton, mígnem az utolsó ítélettel el 
nem érkezik az igazság órája. 

A túlvilági sereg, Helleguin és csodás csapata tehát lát- 
szólag eltűnt az európai képzeletvilágból. Dc korunkban, 
amikor a science fiction egét egyre nagyobb számban népcesí- 
tik be a csodás — jóságos vagy gonosz — teremtmények, még 
az is megfordulhat a fejünkben, hogy e földöntúli lények 
között akár most, akár a közeljövőben feltűnnek a túlvilági 
sereg utolsóként megmaradt tagjai. 


JOHANNA NŐPÁPA 


Johanna nőpápa, a botrányos hősnő 
és csodálatos asszony 


a középkori képzeletvilág szüleménye. 


A XIII. század végéről származó történetet Alain Boureau 
szép könyve alapján foglalom össze. 830 körül egy mainzi 
születésű, de angol származású nő férfiruhába öltözik, hogy 
kövesse tudományoknak hódoló szeretőjét egy kizárólag fér- 
fiakat befogadó világba. Nő létére olyan sikeresen végzi ta- 
nulmányait, hogy egy szorgos munkával töltött athéni idő- 
szak után Rómában meleg fogadtatásra talál, csodálat övezi, 
bekerül a kúria hierarchikus testületébe, és végül megválaszt- 
ják pápának. Több mint két évig tartó pápasága botrányos 
véget ér: Johanna, aki nem mondott le a testi örömökről, 
áldott állapotba kerül, és a vatikáni Szent Péter-bazilikától 
a Lateráni Keresztelő Szent János-főszékesegyházba vezető 
körmenet során meghal, miután nagy nyilvánosság előtt 
gyermeknek adott életet. A több változatban ismert történet 
szerint a pápanő emlékét különféle nyomok és bizonyítékok 
őrzik: a koronázási szertartáson azóta tapintással ellenőr- 
zik a leendő pápa hímtagját. A pápai körmenetek a Szent 
Kelemen-templomnál letérnek a Vatikánból egyenesen 
Lateránba vezctő útról, hogy elkerüljék a szülés színhelyét. 
Az egykori helyszínen szobor és felirat állít örök emléket 
a sajnálatos eseménynek. 

Ez a pápanő nem létezett. Johanna a képzelet szülemé- 
nye. De 1250 és 1550 között hittek benne, a hivatalos vallási 

tanítás és a néphagyomány is megemlékezik róla, sőt a kor- 
szak keresztény egyházában egy kultikus tárgy és egy rítus 
is az ő alakjához kapcsolódik. Az egyház által terjesztett, 
nőkkel szembeni félelemnek adott hangot, és főleg annak 
a félelemnek, hogy egy nő még az egyházba is befurakodhat. 
A pápai hatalom mindenhatóságának biztosítására törekvő 
egyház megteremtette a pápa ellenképét, a nőpápát. Hilário 
Franco Júnior, a kiváló brazil középkorkutató a középkori 
utópiákról hamarosan megjelenő könyvében Johanna nőpá- 
pában az androgün utópiáját látja. Szerintem viszont itt nem 
a két nem összekapcsolásáról, hanem inkább a másik nem el- 
utasításáról van szó. A nőpápát a XIII. század kényszeríti az 
egyházra és a történelemre. Alain Boureau, Johanna nőpápa 
legjelentősebb kutatója világosan kimutatta, milyen szere- 
pet játszottak e képzeletbeli nőalak megteremtésében a , do- 
monkos hálózatot" alkotó szerzők. Johanna nőpápa először 
Jean de Mailly domonkos szerzetesnél jelenik meg (1243); 
aztán Szent Lajos kedvenc enciklopédiaírója, a szintén do- 
monkos Beauvais-i Vince (Vincent de Beauvais, Vincentius 
Bellovacensis) Speculum bistoriale (Történeti tükör) című 
művében (1260 körül). Johanna pápa igazi sikerét megint 
csak egy domonkos, a csehországi Iroppauból (Opavából) 
származó Martinus Polonus káplán és pápai penitenciárius 
biztosítja Cbronicon Pontificum et Imperatorum (Pápák és 
császárok krónikája) című, 1280 körül megalkotott munká- 
jával. A szerző a lengyel rendtartományhoz tartozó prágai 
domonkos konvent szerzetese volt. Johanna pápa ugyaneb- 
ben az időben megjelenik a domonkos szerzők — Étienne 

de Bourbon (Stephani de Borbone) és Arnold de Liége 
(Arnoldus Leodiensis) — exemplumgyűjteményeiben. 
Martinus Polonus szövegét idézzük: 


, Ez után a Leó [IV. Leó] után az angol nemzetiségű, mainzi 
származású János uralkodott két éven, hét hónapon és négy 
napon át. Rómában hunyt el, és a pápai szék egy hónapig 
üresen maradt. Úgy hírlik, hogy ez a János nő volt, akit fi- 
atalkorában férfiruhába öltöztetve vitt Athénba a szeretője, 
és olyan gyorsan sajátította el a különböző tudományokat, 
hogy senki sem ért a nyomába; így aztán később Rómában 
a triviumot Ínyelvtant, retorikát, dialektikát] oktatta, és ta- 
nítványai meg hallgatói között magas rangú bírák ültek. S mi- 
vel viselkedésével és tudásával nagy hírnevet szerzett magá- 
nak a városban, egyhangúlag pápává választották. Pápasága 
alatt azonban szeretője teherbe ejtette. A pápa/nő azonban 
nem tudta, mikor érkezik el a szülés időpontja, és a Szent 
Péter-bazilikából Lateránba vezető úton, a Colosseum és 
a Szent Kelemen-templom között szülési fájdalmak törtek 
rá, gyermeket hozott a világra, aztán meghalt, és ott helyben 
el is temették. És mivel a pápa őméltósága a körmenet során 
mindig elkerüli ezt a helyet, mindenki azt hiszi, hogy azért 
választ másik utat, mert irtózattal tölti el ez az esemény. 
A pápanő neve nem szerepel a szent pápák névsorában, lé- 
vén, hogy a női nemnek nincs ott semmi keresnivalója." 


1312 körül, akkoriban, amikor kezdtek sorszámot tenni az 
uralkodók neve elé, egy másik domonkos szerzetes, Luccai 

Johanna pápa gyermeket boz a világra - Jakob Kallenberg metszete 


Tolomeo (Bartolomeo dá Lucca), Aguinói Szent Iamás 
tanítványa Historia ecclesiastica nova című egyháztörténe- 
ti munkájában a VIII-as számot adja a nőpápának (tehát 
VIII. Jánosról van szó), akit a 107. pápának tekint. 

A valóságban azonban az egyház ekkoriban végleg ki- 
zárja a nőket az egyházi intézmények felelős hivatalaiból és 
a papi feladatokból. A kánonjogot 1140 körül megalapozó 
Decretum Gratiani szigorúan távol tartja a nőket az egyház- 
tól. A XIII. század végén még két domonkos szerzetes ször- 
nyülködik el afölött, hogy ,egy nő meggyalázta a szentsé- 
get": Johanna nőpápa előkerül Robert d" Uzés látomásaiban 
és próféciáiban, valamint Jacobus de Voragine — a Legenda 
aurea híres szerzője — genovai krónikájában. 

Jacobus de Voraginét idézzük: 

, Ez az asszony (ista mulier/ önteltséggel fogott munkába, 
álnoksággal és ostobasággal folytatta, és szégyenben végez- 
te. Jól megismerszik ebben az asszonyi természet [nature 
mulieris/: ha valamilyen vállalkozásba fog, kezdetben elbi- 
zakodottság és merészség, félúton ostobaság jellemzi, majd 
végül csúfosan megbukik. Az asszony tehát elbizakodottan 
és merészen kezd cselekedni, de nem gondol a munka befeje- 
zésére, sem arra, hogyan juthat el odáig: azt hiszi, máris nagy 
tetteket hajtott végre; ha valamilyen komolyabb tervbe kezd, 
az első lépések után képtelen okosan továbbhaladni, mert 
nincs meg benne a szükséges éleslátás. Így aztán kénytelen 
szégyenben és gyalázatban bevégezni azt, amit öntelten és 
merészen kezdett, majd ostobán folytatott. Mindebből vilá- 
gosan kitűnik, hogy az asszony önteltséggel kezdi, butaság- 
gal folytatja és gyalázattal végzi." 


A Johanna nőpápába vetett hit következtében a pápai litur- 
giába egy új tárgy és egy új rítus kerül. A tárgy a szék, amely- 
re az új pápa a koronázás során leül, hogy a szertartás egyik 
vezetője ellenőrizhesse férfiasságát, s ezáltal elejét vegye 
egy esetleges újabb nőpápa felszentelésének. A rítus szerint 
a szóban forgó elöljáró megérinti a pápa testét, hogy megbi- 
zonyosodjon a jelölt megfelelő nemi szerveinek megléte felől. 

Az idők során sokat változik a nőpápa alakjához kötő- 
dő gondolat- és érzésvilág. A pápával kapcsolatos rítusok 
és legendák bekerülnek a folklórba. A XIX. században egy 
Johann Joseph Ignaz von Döllinger nevű káplán Die Papst- 
Jabeln des Mizrtelalters (A középkor pápalegendái) című mun- 

kájában a pápa alakjához fűződő középkori legendák között 
első helyen szerepelteti Johanna nőpápa történetét. Még 
a IX. századból maradt ránk az a Coena Cypriani (Ciprianus 
lakomája) című paródia, amely a pápai liturgián élcelődik: 
a művet a pápa és a császár jelenlétében adták elő, külön kar- 
neváli hagyományt teremtve Rómában - a Testaccio-dombi 
ünnepségekről van szó, amelyeket egy 1256-os leírásból is- 
merünk. Agostino Paravicini Bagliani kutatásai bizonyít- 
ják, hogy ezzel egy időben szenvedélyes érdeklődést keltett 
a pápa teste — valóságos formája és szimbolikus jelentése egy- 
aránt. 

Johanna nőpápa másfelől nem kerülhette el a nő csodás 
képének átalakulásával járó, hol kedvező, hol kedvezőtlen 
következményeket. A középkori képzeletvilágra jellemző 
módon az ő alakjában is ütközik egymással jó és rossz, te- 
kintély és rettenet. Miközben a nőpápa már-már boszorkány 
színében tűnik fel, Boccaccio a hírneves asszonyok között 
szerepelteti 1361-es De mulieribus claris (A híres asszonyok- 
ról) című művében. Alain Boureau meggyőző fordulatával 
élve: , Johanna 1361-ben kilép az egyházból, hogy az iroda- 
lomnak és a nőiségnek szentelje magát." 

Eközben a nőpápa ikonográfiai ábrázolásai is két külön- 
böző mintát követnek: a miniatúrákon, majd mcetszeteken 
ábrázolt történelmi kép a botrányos szülést állítja előtérbe. 
Az ünnepélyes és tekintélyt sugalló karneváli változat idővel 
allegorikus színezetet ölt, és a tarot-kártyában hódít teret. 
A történet paródiára ihleti Rabelais-t az 1546-os Tiers Livre- 
ben (Harmadik könyvben). Amikor Panurge álmában 

kasztrálással akarja fenyegetni a nőcsábász Jupitert, ezt ki- 
áltja: , Kampót akasztok a nyakába, és tudjátok, mit csinálok 
vele? A teringettét! Levágom a tökét, tövig! Mérget vehettek 
rá, hogy soha nem lesz belőle pápa, mivelhogy ozesziculos 
non babetx." A fordulat nyilvánvalóan a pápa koronázási 
szertartására utal. 

A lutheranizmus meglepő módon új életre kelti Johanna 
nőpápát. Luther követői kapva kapnak az alkalmon, hogy 
valóságosnak tüntessenek fel egy olyan figurát, aki minden 
ízében a római egyház romlottságát testesíti meg. Nem sok- 
kal ezután azonban a kálvini megvetés, majd a racionalista 
kritika lerombolja Johanna nőpápa mint valós történelmi 
személy mítoszát. Az Enciklopédia a vénasszonyok meséi 
közé sorolja a legendát. Voltaire pedig Essai sur les meurs 
( Tanulmány az erkölcsökről) című művében VIII. János 
882-es meggyilkolása kapcsán megjegyzi: , Annyi hitelt ér- 
demel, mint Johanna nőpápa története." A nőpápa legendá- 
ját egyedül a német színházban újították fel sikerrel 1480- 
ban: Johanna ekkor a Fraw Jetta nevet kapta. 

A francia forradalmat csak annyiban érdekli a nőpápa 
alakja, amennyiben alkalmas az egyház és a vallás bírála- 
tára. A téma azért aratott némi sikert Defauconpret opera 
buffájával, amely a Ca ira (Megy ez!) című forradalmi dal 
paródiájával végződik: 


, Amikor Hancsika homlokán 
kedvünkre csillog majd a tiara 
Egész Róma ünnepli majd, úgy ám, 

Kiscsibém, 

Ho, ho, ho, hó, ha, ha, ha, ha, 

A szemrevaló kis pápát. 

Ragyogó szépséged mellett azonban 
hamar elhalványul a tiara hívságos fénye 
Ó, megy ez, menni fog, nem vitás." 


A nőpápa története azonban továbbra is népszerű, legalábbis 
Rómában. Stendhal a következőket meséli Promenades dans 
Rome (Római séták)" című 1830-as útirajzában, amely sokat 
köszönhet Misson Nowveau voyage d Italie (Itáliai utazás) 
című, 1694-es művének: 


,Ki hinné, hogy Rómában egyesek még ma is nagy jelen- 
tőséget tulajdonítanak Johanna nőpápa történetének? Ma 
este vitába keveredtem egy igen tekintélyes személyiséggel, 
aki bíborosi címre pályázik, s aki a szememre hányta, hogy 
Voltaire istengyalázó kijelentésekre vetemedett Johanna nő- 
pápával kapcsolatban." 


A nőpápa alakjaa XIX. század végén és a X.X. században újra 
érdeklődést kelt, ezúttal ,a nyugati történelem színfoltja- 
ként". Johanna reneszánsza valószínűleg Emmanuil Roidisz 
görög szerző Johanna nőpápa? című burleszk művének kö- 
szönhető, amely 1886-ban jelent meg Athénban. Roidisz 
regénye jelentős sikert aratott Európában, és sok nyelvre 
lefordították. Barbey d Aurevilly hevesen bírálta a könyvet, 
Alfred Jarry átültette franciára (a fordítás csak halála után, 

Johanna pápa története 
(XVII. századi illusztráció) 


1908-ban jelent meg), Lawrence Durrel pedig angolra. Egyes 
kritikusok szerint Georges Bernanos Bíntett? című 1935-ös 
detektívregényét Johanna nőpápa története ihlette. Johanna 
még a filmrendezőket is megkísértette: Michael Anderson 
Jobanna nőpápa (Pope Joan) című szép filmdrámájában 


a gyönyörű svéd színésznő, Liv Ullmann játssza a főszerepet. 

Sokan azokban a munkákban - mindenekelőtt Luce 
Irigaray tanulmányaiban - is Johanna nőpápa nyomát vé- 
lik felfedezni, amelyek az egyházak és a nők feszültségekkel 
terhes viszonyát elemzik a különböző történelmi korsza- 
kokban, elsősorban a középkorban, különösen az Egyesült 
Államokban nagy visszhangot kiváltva. Valószínű, hogy 
Johanna nőpápa mindaddig ott kísért az egyházi emberek 
rögeszméiben, amíg a Vatikán és az egyház egy része távol 
tartja a nőket az egyházi intézményektől és a papi szerepkör- 
től. Johanna nőpápa, ez a botrányos hősnő minden bizony- 
nyal jelen van a mai Vatikán tudatalattijában. 


A RÓKA 


Bár alakja már Aiszóposz 
ókori meséiben körvonalazódik, 
a Róka a középkor egyik 


legeredetibb teremtménye. 


Hasonmását a világ szinte összes néphagyományában és kul- 
túrájában megtaláljuk, mert egy világosan definiálható tár- 
sadalmi és kulturális típust testesít meg: a érickster-t, vagyis 
a csalót, a szélhámost. A Róka a középkori Európa képze- 
letvilágában olyan dimenziót képvisel, amelyet a régi görö- 
gök a metisz szóval írtak le anélkül, hogy konkrét személy- 
hez kötötték volna. A Róka másfelől kifejezi az emberek 
és állatok közötti bonyolult kapcsolatot. Kötetünkben az 
unikornis, vagyis a képzeletbeli állat mellett a valódi állatot 
jelképezi; az állatvilágot képviseli, mely lenyűgözte a közép- 
kori Nyugat embereit, és rendkívül hangsúlyosan jelen van 
kultúrájukban és képzeletvilágukban. Az Ószövetségben 
Isten már Mózes első könyvében az embernek ajánlja fel 
az állatokat, mert miután megteremtette őket, az emberre 
bízza, hogy nevet adjon nekik; az ember ezáltal részt vesz az 
állatok teremtésében, és felhatalmazást kap arra, hogy ural- 
kodjék fölöttük. E bibliai kezdet után az állatok nap mint 
nap jelen vannak a feudális társadalom életében: a családban 
mint háziállatok, a mezőgazdaságban mint haszonállatok, 
és elmaradhatatlanok a főurak számára fenntartott tekinté- 
lyes területen, a vadászaton. Az ember közvetlen közelében 
élő állatvilág már a középkor elején gazdag szimbolikus tar- 
talmat hordoz. Az állatvilág az emberi erkölcsöket tükrözi, 

Roman de Renart (Róka-regény) 


egyéni és közösségi szinten egyaránt. A középkori férfiak és 
nők számára az állatok a félelem és az öröm, a kárhozat vagy 
az üdvözülés lényegi eszközét jelentik. 

Ebben a valóságos és képzeletbeli állatok alkotta társada- 
lomban a róka kiváltságos helyet foglal el. Lényegi vonásai 
mellett — mindenekelőtt a ravaszságot és a teremtmények 
kettősségét jelképezi — két fontos viszonyrendszer tagja. 
Egyrészt van egy ellenfele, riválisa, ellentettje: Ysengrin, 
a farkas. Másrészt nem lehet leválasztani a társadalomról, 
amelyben él, s amely a feudális monarchia tükörképe. E tár- 
sadalmon belül különleges kapcsolat fűzi az uralkodó szere- 
pét betöltő oroszlánhoz. A mindig összetett jellemű, mindig 

kétértelmű Róka hol az oroszlán vazallusa és szolgája, hol az 
uralkodó ellenfele, míg végül trónbitorló lesz belőle. 

A Róka némi hátránnyal kezdi meg pályafutását a kö- 
zépkori képzeletvilágban. A Bibliá-ban ritkán szerepel, de 
alakja kapcsán rendszerint az Énekek éneke alábbi szakaszát 


idézik (2, 15): 


, Fogjátok meg a rókákat és a rókafiakat, 
mert feldúlják a szőlőt, 

a mi szőlőnket is, 

amely éppen most virágzik! "? 


A Róka ezután a farkas és a róka ellentétes kettősében jele- 
nik meg a XI. század végéről ránk maradt Ecbasis cujusdam 
captivi (Egy fogoly szökése) című egyházi költeményben. 
A történetben szereplő borjú egy szerzetest jelképez, aki fej- 
vesztve menekül a Vogézeken át a világiakat szimbolizáló 
rabló és gyilkos farkas elől. A mű új értelmet nyer a gergelyi 
reform és az invesztitúraharcok idején, s mintegy kijelöli azt 
a polemikus keretet, amelybe a Róka későbbi története ágya- 
zódik. 1150 körül egy genti pap vagy szerzetes az Ecbasis-ból 
ihletet merítve verses állateposzt ír Ysengrimus címmel. Az 
eposzban Renart, a róka összeütközésbe kerül nagybátyjá- 
val, az Ysengrin nevű farkassal, aki folyton megalázza, de 
a végén felfalják a disznók. Az Ysengrimus-ban fogalmazó- 
dik meg először a Roman de Renart (Róka-regény) alapkonf- 
liktusa, mely az ügyes rókát és a hitvány — egyszerre ostoba 
és kegyetlen -— farkast állítja szembe egymással. Ha e hősö- 

ket felsorakoztató kötetben egy ellenhőst is szerepeltetni 
akartam volna, minden bizonnyal a farkasra esett volna a vá- 
lasztásom: az európai képzeletvilág sok évszázados áldozata, 
a farkas, aközépkorban nemcsak kegyetlen lesz, hanem buta 
is. Az Fsengrimus egyébként több olyan jelenetet tartalmaz, 
amelyeket a Roman de Renart (Róka-regény) híres epizódjai- 
ként ismerünk. Ilyenek például a sonkalopás, a farokkal való 
halfogás, vagy amikor a rókához fordulnak orvosi tanácsért. 

A Roman de Renart, amely Renart-t, a rókát végleg a kö- 
zépkori hősök közé emeli, az említett források és átvételek 
ellenére egészen más légkört sugároz. Nincs hozzá hasonlítha- 
tó mű az irodalomtörténetben, mert a Róka-regény-t először 
klerikusok, aztán irodalomtörténészek állították össze olyan, 
egymástól többé-kevésbé független töredékekből, amelyeket 
szerzők sokasága írt más és más időszakokban, körülbelül 1170 
és 1250 között, a történet különböző , ágait" megteremtve. 

Mielőtt rátérnénk Renart életére és tetteire, tisztázzuk, 
hogy a regény és következésképpen a képzeletvilág hőse 
a nagyszámú ténylegesen létező rókafaj közül abba a cso- 
portba tartozik, amelyet a természettudósok Vulpes vulpes- 
nek neveznek: a vörösrókáról van szó, és mivel a vörös szín 
a Biblia óta a gonoszságot idézi, Renart bundája nagymér- 
tékben felelős a róla kialakított képben fellelhető negatív vo- 
násokért. Jegyezzük meg végül, hogy a XII. század folyamán 
a gowpil (a latin vulpes-ből származó , róka") szót az ófranciá- 
ban és az állatnevek területén lassanként kiszorítja a germán 
renard (róka), mely valószínűleg a Reinhart vagy Reginhard 
tulajdonnévből ered. 

A Róka-regény különböző ágaiból kibontható egy többé- 
kevésbé folyamatos cselekmény, ezt a továbbiakban Robert 
Bossuat és Sylvie Lefévre munkájára támaszkodva foglalom 
össze. Renart egymás után rászedi Chanteclert, a kakast, 
Dame Mésange-t, a cinegét, Dibert-t, a macskát, Tiécelint, 
a hollót és főleg Ysengrint, a farkast. Megalázza a kölykeit, 
együtt hál a feleségével, Hersant-nal, és a szeme láttára tesz 
rajtaerőszakot. Ysengrin és Hersant a Noble nevű oroszlánki- 
rály udvarába mennek igazságért. Rcnart megússza a bünte- 
tést, mert megesküszik, hogy jóváteszi bűneit. Elkerüli a csap- 
dát, amelyet a nőstény farkas és a kutya állított neki. Minden 
eddiginél jobban megalázza a farkast gaztetteivel. Amikor 
újra a király színe elé rendelik, nem jelenik meg az udvarban, 
ráadásul felfalja Coupét, a tyúkot. Végül aztán unokatest- 
vére, Grimbert, a borz rábeszéli, hogy járuljon a király színe 
elé. Kötél általi halálra ítélik, de elkerüli az akasztófát, mert 
megesküszik, hogy elzarándokol a Szentföldre. Szabadságát 
visszanyerve azonnal elhajítja a keresztet meg a zarándokbo- 
tot, és eliszkol. A király hiába veszi ostrom alá Renart föld 
alatti várát Maupertuis-ben (a név , rossz nyílást" jelent, és 
a rókalyuk bejáratára utal), a róka ezernyi csalást és gonosz- 
tettet követ el, elcsábítja a nőstény oroszlánt - a királynét —, 
és a király trónjára feni a fogát. Végül halálos sebet kap, és 
áldozatai nem kis örömérc díszes gyászszertartás keretében 
eltemetik, ám a róka feltámad, hogy ott folytassa, ahol ab- 
bahagyta. 

Ilyen hős az agyafúrt Renart, aki viselkedésével hol cso- 
dálatot, hol irtózatot kelt, mert eszét csalásra és — ravaszsá- 

gát is latba vetve — árulásra használja. Az európai középkor 
kultúrájában, amely, mint láttuk, nem ismer tökéletes hősö- 
ket (a tökéletesség nem c világból való), nincs még egy olyan 
kétértelmű figura, mint a ravaszságot heroikus magaslat- 
ra emelő róka. Az ő csetében a legnehezebb megválaszolni 
a kérdést: milyen is valójában, jó vagy gonosz? 

Az állatok királyi udvarában folytatott üzelmeivel a ra- 
vaszság társadalmi és politikai kontextusát is elénk tárja. 
A középkor többi hőséhez hasonlóan ő is cgy adott helyhez 
kötődik: ez a hely a föld alatt található Maupertuis, amcly 
egyfajta ellenvárnak tekinthető. S ami talán ennél is fon- 
tosabb, a róka alakja rendkívül érzékletesen jeleníti meg 
a középkori képzeletvilág egyik alapelemét: a szenvedélyes, 
már-már tébolyult élelemkeresést. A Róka-regény nemcsak 
a ravaszság, hanem - sőt, talán méginkább - az éhségeposza 
is. A Róka alakja a férfiak és nők közti kapcsolat szempontjá- 
ból is tipikusnak mondható. A középkori férfit testesíti meg, 
aki a nőket hol elcsábítja, hol erőszakkal szerzi meg. 

Végül a XIII. század folyamán a Róka alakjában egyre 
erősödnek a szatirikus jegyek, kifejezetten állatias vonásai 
fokozatosan elhalványulnak, és ördögi jelleget ölt. Idővel 
egyértelműen figura diaboli-ként jelenik meg, a csalást szim- 
bolizálva, amelyet a középkor előrehaladtával egyre inkább 
az ördög alapvető jellemvonásának tartanak. 

A Róka-regénynek komoly visszhangja van az európai 
kultúrában és a XIII-XIV. század során fokozatosan elter- 
jedő helyi nyelvek irodalmában. A franciák közül idézzük 
Rutebeuf Renart le Bestourné (A hamis Róka), Jacguemart 

Illusztráció Jacguemart de Gielée Renart le Nowvel (Az új Róka) 
című művében 


Gielée Renart le Nowvel (Az új Róka) című művét és azt 
a Renart le Contrefait (Az átalakított Róka) című változa- 
tot, amelyet egy troyes-i klerikus alkotott meg a XIV. század 
elején. Ezek a szövegek a történet szatirikus jellegét dombo- 
rítják ki. A legtöbb feldolgozás germán — német és flamand 
— nyelvterületen születik, ezek közül az első Heinrich der 
Glichezere Reinhart Fucbs (Reinhart, a Róka) című műve, 
amely a XII. század végéről maradt ránk, de idéznünk kell 
a Van den Vos Reynaerde (Reynardról, a Rókáról) című fla- 
mand költeménytis, amelynek folytatása a Reyzaerts Historie 
(A Róka története); Velencében már a XIII. században 
megjelenik egy olasz nyelvű változat Rainaldo e Lesengrino 
(Rainaldo és Lesengrino) címen, s végül Angliában a XV. szá- 
zadban napvilágot lát a Reynard the Fox (Raynard, a Róka), 


amelynek szerzője William Caxton. 

Claude Rivals meggyőzően mutatott rá, hogy a XII. szá- 
zad után Renart második nagy korszaka a XVII-XVIII. 
századi klasszikával érkezik el, amikor ,a róka egyszer- 
re szerepel a fabulaszerző fikciójában és a természettudós 
prózájában". A fabulaszerző La Fontaine, aki huszonnégy 
állatmeséjében állítja színre a Rókát. A korízlésnek megfe- 
lelően a Róka továbbra is minden hájjal megkent csalóként 
áll előttünk, de a szerző elsősorban arra törekedett, hogy az 
állatszereplő emberi vonásait domborítsa ki, szimbolikus je- 
lentésével együtt: a Róka hibáiban, amelyeket a középkor oly 
gyűlöletesnek tartott, inkább emberi gyengeséget lát; a csaló 
a szellem jogával próbálja meg felváltani az ököljogot, és egy 
kegyetlen társadalomban igyekszik fenntartani magának 
egy szabad kis zugot. A természettudós magától értődőcen 
Buffon, aki, bár minden erejével azon volt, hogy tudomá- 
nyos, semleges és elfogulatlan leírást adjon az állatról, olyan 
portrét festett róla, amelyen átüt a róka iránti szimpátia: 


, A rókát ravasz fortélyairól ismerik, és részben rá is szolgál 
hírnevére. Ahol a farkas csak testi erejét használja, ő ügyes- 
ségét veti be, és gyakrabban eléri célját [...]. Furfangos és 
/ , , .. s. . 7) A, .. . 

óvatos, agyafúrt és körültekintő, türelmes is, ha kell; folyton 
mást eszel ki, és gondosan titkolt cseleit mindig a megfelelő 
alkalomra tartogatja. Egyáltalán nem kóbor állat, van saját 
otthona." 


A Róka-regény utóélete főleg germán nyelvterületen jelentős. 
Heinrich der Glichezere költeményéneck utódai között sze- 

repel egy híres szöveg, Goethe 1794-es Reineke Fucbs című 
eposza. Goethe választására komoly befolyást gyakorolt 
Herder, aki a történetet a német eposz modelljének tekintet- 
te, Renart-ban pedig , minden Odüsszeuszok Odüsszeuszát" 
látta. A romantikusok Róka-láza a XX. században is folyta- 
tódott, olyannyira, hogy Linden-Leihgesternben , Reineke 
Fuchs" múzeumot nyitottak." A hollandiai Lockerenben pe- 
dig a városi múzeum a Lausanne-i Egyetemmel és a Nijmegeni 
Katolikus Egyetemmel összefogva 1998-ban rendezvényso- 
rozatot szervezett a legrégebbi német nyelvű ősnyomtatvány, 
a Lübeckben 1498-ban kiadott Reyzaert megjelenésének öt- 
századik évfordulójára. 

Rcnart a XX. századi francia irodalomban is hősi rang- 
ra emelkedik, mintegy tiltakozásul az ellen, hogy a XIX. 
századi utópikus szocialista Fourier — miközben a kutya 
dicséretét zengte és rehabilitálta a farkast — sárba tiporta 
a bűzzel és aljassággal azonosított Rókát. Számos francia 
szerző emlékezik meg a Rókáról, erről , a lenyűgöző, kettős 
és kétértelmű lényről, aki hol ide, hol oda sodródik termé- 
szet és kultúra, jó és rossz között". A természetrajongó re- 
gényíró, Maurice Genevoix 1968-ban megjelenteti a Róka- 
regény alapján készült átdolgozását (Le Roman de Renar?). 
Louis Pergaud könyve, a De Gouwpil a Margot" (Goupiltól 
Margot-ig) megjelent a népszerű Folio-sorozatban. Jean- 
Marc Soyez 1986-ban Les Renards (A rókák) címen kiadott 
egy figyelemre méltó regényt, amely az orvvadászat témája 
körül forog. Saint-Exupéry híres filozófiai meséjében, A kis 
herceg-ben a róka a történet gyermekhősével beszélget. 

A Róka a XX. század második felében új kifejezésfor- 
mára s ezáltal új életre lel agyermekeknek szánt képesköny- 
vekben. A Renardeau, un petit renard retrouve une maman 
(Rókakölyök: egy kisróka új mamára talál) című mesét, 
amely Münchenben jelent meg 1982-ben," 1984-ben újra 
kiadja az École des loisirs, amely 1990-ben a japán Hajasi 
Akiko 1989-es képeskönyvét is átdolgozza a francia közön- 
ség számára. Henri Bosco Le Renard dans líle (A Róka a 
szigeten, 1962), valamint Jacgues Chessex és Daniéle Bour 
Le Renard gui disait non a la lune (A Róka, aki nemet mon- 
dott a holdnak, 1974) című műve is népszerűségre tett szert 
az ifjú olvasók körében. A középkori képzeletvilág felnőttek 
okulására szolgáló Rókája immár a gyerekekhez szól." 

A Róka legalább ilyen meglepő karriert futott be a mo- 
ziban. Először Ladislas Starewitch (Vlagyiszlav Sztarevics) 
kiváló filmjében kapott főszerepet: a Roman de Renart 
(Róka-regény) című alkotás a középkori szöveg főbb epizód- 
jait állítja színre bábokkal. A filmet a játékosság és az anar- 
chizmus szelleme lengi be; azt mutatja meg, , hogyan áll el- 
len egy független szellem a hatalmasoknak, akik a lét összes 
vonatkozását uralni akarják". 

A másik meglepetést Walt Disney szerezte, akinek rajz- 
filmjeiben a Róka Robin Hooddal találkozik. Az 1973-as, 
nagy sikerű Robin Hood című rajzfilmben a Róka alakítja 
Robint, és ő viseli Errol Flynn Michael Curtiz filmjéből is- 
mert nemezkalapját." Végül az igazi váratlan fordulat min- 
den bizonnyal akkor következett be, amikor a filmvilág 


cgyik legnagyszerűbb és legnépszerűbb hőse a spanyol róka 

— zorro — szóból kapta a nevét. Fred Niblo 1920-as Zorro 
jele című filmjében, amely a XIX. századi Új-Mexikóban és 
Kaliforniában játszódik, Zorróból Douglas Fairbanksnek 
köszönhetően mítosz lesz, s így a Róka a képzeletvilág egy 
újabb -— ezúttal Európán kívül eső — felmérhetetlen terüle- 
tét csatolja magához, a Vadnyugatot, ahol Zorro-Róka újabb 
metamorfózison megy keresztül, és az igazság álarcos bajno- 
kát látjuk benne." 


Robin Hood szobra Nottinghamben - 
James Woodford alkotása 


ROBIN HOOD 


Elképzelhető, hogy Robin Hood létezett, 
de lényegében az irodalom szülötte: alakja, 
mely a XIII-XvV. századi balladákban kristályosodott ki, 
elsősorban az angol képzeletvilághoz kötődik, 


de az európai képzeletvilágban is jelen van. 


Robin Hooddal egy jellegzetes szereplő, a törvénnyel da- 
coló, igazságtevő lázadó és egy eredeti helyszín — az erdő — 
kerül a középkorból kibontakozó európai képzeletvilágba. 
Lehet, hogy a XIII. századi Angliában ténylegesen létező 
történelmi alakról van szó, de mi csak az irodalomból is- 
merjük, nevét William Langland említi először 1360 és 1390 
között született Piers Plowman (Péter, a földműves) című 
híres költeményében." Bár Langland a népballadákra hi- 
vatkozva idézi Robin Hoodot, az általunk ismert balladák 
a XV-XVI. századból származnak. A hős tehát jóval ké- 
sőbb jelenik meg a középkori miniatúrák ikonográfiájában. 
Felbukkanását az angliai társadalomtörténet XIII. századi, 
de még inkább XIV. század végi szakaszához kötötték, az 
1380-as éveket jellemző népfelkelésekkel és vallási összetűzé- 
sekkel összefüggésben. Robin Hood a szegények és alávetet- 
tek védelmezője, az erdő embere és bandavezér. Mindig van 
mellette egy hűséges társ (Little John) és egy szerzetes, aki- 
nek jól felvágták a nyelvét (Tuck testvér). A romantika gyen- 
géd szívű kedvest is társít hozzá Maid Marian személyében. 

Robin Hood ellensége a nép körében gyűlölt, kegyet- 
len nottinghami seriff, a politikai és társadalmi hatalom 
képviselője. Robin többnyire Nottinghamshire-ben, a lak- 


helyéül is szolgáló sherwoodi erdőben hajtja végre tetteit. 

Íjász, és ez a jellegzetes népi vonás jelentős szerepet játszott 
az alakjához kötődő mitikus kép kikristályosodásában. 
Van tehát egy emblematikus kelléke, az íj, s ezáltal a lova 
hátán karddal és lándzsával harcoló nemesi származású lo- 
vag ellentéte. A középkor más hőseihez hasonlóan Robint 
is alapvető kettősség — igazságtétel és rablás, jog és jogta- 
lanság, lázadás és szolgálat, erdő és királyi udvar ellentéte 
— jellemzi. Csapatával, amelyben felfigyelhetünk egy, a nép 
hangját hallató, a társadalmi igazságtalanság ellen tiltako- 
zó klerikusra, a gazdagoktól lop, hogy ruhát és ennivalót 
adjon a szegényeknek; a fegyvertelen és kiszolgáltatott em- 
berek segítségére siet, ha az úton lovagok támadnak rájuk. 
A XV-XVI. századból ránk maradt legismertebb balladák 
címe világosan utal kalandjaira: , Robin Hood és a szerze- 
tes", , Robin Hood és a fazekas", , Robin Hood és a seriff ", 
, Robin Hood tettei", , Robin Hood halála". 

A XVI. században a Robin Hood alakját mcegéneklő bal- 
ladai hagyomány egészen Shakespeare-ig vezet, akinek élet- 
műve a középkor végső és legragyogóbb kifejezése. Az Ahogy 
tetszik (1538—1600) cselekményét Robin Hood története ih- 
lette: hőse nemesember, akit fivére megfosztott birtokaitól 
és címeitől, ezért az ardeni erdőben keres menedéket. 

A képzelet szülte hősök között Robin Hood mítoszá- 
nak van egy különleges vonása. Többször is láthattuk, hogy 
a kötetünkben szereplő hősöket és csodákat felkarolta a ro- 
mantika, de Robin Hood esetében egyenesen úgy fogalmaz- 
hatunk, hogy a hős másodszor is megszületett a romantikus 
irodalomban. A modern és kortárs képzeletvilágban Robin 

Hood szülőatyja a skót regényíró, Walter Scott. Az utókor 
az Ivanboe (1819) című híres regényből ismeri a hőst.? Scott 
zseniális írói fogása az volt, hogy a regény cselekményét 
a XII. század végére helyezte, így hőse szép feladatot vállal- 
hat magára Anglia történetének legszenvedélyesebb konf- 
liktusában. A Locksley nevet viselő Robin és bandája a nor- 
mann hódítók által kisemmizett szászokat védi, és a keresz- 
tes hadjáratból hazafelé tartva fogságba esett Oroszlánszívű 
Richárdot támogatja annak fivérével, Jánossal szemben. Sőt 
meg is menti az Angliába inkognitóban visszatérő királyt: 
a jelenet, amelyben az uralkodó felfedi előtte kilétét, a re- 
gény egyik nagy pillanata. Walter Scott itt rögtön megol- 
dást talál a Robin Hood által elkövetett rablásokra is, mert 
Oroszlánszívű Richárd a hős erényeire való tekintettel fel- 
oldozza megmentőjét bűnei alól. Robin kijelenti: ,— Most 
már illő, hogy megmondjam igazi nevemet, amelyet annyira 
szárnyára kapott a hír, hogy attól tartok, a király fülébe is el- 
jutott - én Robin Hood vagyok, a sherwoodi erdőből." Mire 
a király felkiált: ,— Szegénylegények vezére, jó cimborák fe- 
jedelmel! [...]. — Ki ne hallott volna nevedről, amelynek híre 
a Szentföldre is elhatolt? Nyugodt lehetsz, tiszteletre méltó 
szegénylegény: mindaz, ami távollétünkben történt, és ami- 
re ezek a zavaros idők adtak okot, különleges elbírálás alá 
esik. Ezeket nem fogjuk terhedre felróni." 

Robin Hood az amerikai közönség körében is fényes 
sikert aratott. Kifejezetten az amerikai gyerekek eszmény- 
képe lett, miután egy Howard Pile nevű író és illusztrátor 


1883-ban The Merry Adventure of Robin Hood (Robin Hood 

vidám kalandja) címen fiatal olvasóknak szánt, illusztrált 
kötetben szerepeltette a hőst. 1890-ben nagy sikerrel mutat- 
ták be Reginald de Koven amerikai zeneszerző, volt oxfordi 
diák Robin Hood című operáját. Robin Hood amerikai nép- 
szerűsége talán azzal magyarázható, hogy tudatosan vagy 
öntudatlanul westernhőssel azonosították. 

Walter Scott után száz évvel mindenesetre a mozi bizto- 
sította Robin Hood halhatatlanságát. Két nagy film is szüle- 
tett, amelyben egy-egy hollywoodi sztár játszotta a főszere- 
pet. Először Allan Dwan 1922-es némafilmje, a főszerepben 
Douglas Fairbanksszel. Ennél is jelentősebb a Robin Hood 
kalandjai című 1938-as film, amelynek forgatását William 
Keighley kezdte el és Michael Curtiz (Kertész Mihály) fe- 
jezte be, s amelyben a főhőst Errol Flynn alakítja, oldalán 
a női főszerepet játszó Olivia de Havillanddel." Robin Hood 
figuráját számos további film megörökíti, többek között 
Wolfgang Reitherman rajzfilmje (Walt Disney Productions, 
1973); a filmcímek gyakran a cselekményre utalnak, ezt 
példázza Ken Annakin 1be Story of Robin Hood and bis 
Merrie Men ( Történet Robin Hoodról és vidám cimborái- 
ról) című 1952-es alkotása, vagy Kevin Reynolds Robin Hood 
Prince of Tbieves (Robin Hood, a tolvajok fejedelme) című 
1991-es filmje, amelyben Kevin Kostner játssza a főszerepet. 
Robin Hood annyira lenyűgözi a képzeletet, hogy még egy 
olyan művet is megihletett, amely nem az útonállót, hanem 
a változatlanul szerelmes, idősödő férfit állítja színre, aki to- 
vábbra is ki van téve a gonosz seriff zaklatásának: ez a témája 
Richard Leister Robin and Marian (Robin és Marian) című 

1976-os, igen eredeti alkotásának, amelyben az öregedő hőst 
Sean Connery, Mariant pedig Audrey Hepburn alakítja. 
Robin Hood a képzeletvilág olyan hőse, aki a középkor óta 
bármely korszakban és bármely életkorban képes megszólí- 


tani az embereket. 

" 


A roncevaux-i csata (falisz 


ROLAND 


Roland történelmi személy, 
de szinte semmit nem tudunk róla. 
Egyedül Einhard említi a nevét a IX. század elején, 
Vita Caroli Magni című, 


Nagy Károly életét ismertető munkájában. 


Einhardnál úgy szerepel, mint Bretagne főispánja. Kis idő 
elteltével Nagy Károly unokaöccse lett belőle, és a császár 
vétkeiről szóló legenda szerint az uralkodónak saját húgá- 
val folytatott vérfertőző kapcsolatából származik. Roland, 
a félelem és gáncs nélküli lovag így magán viseli születése 
szégyenbélyegét. A középkori képzeletvilág más hőseihez 
hasonlóan ő sem makulátlan. Egyébként az összes eddig 
bemutatott hős közül ő kötődik legszorosabban egy adott 
nemzeti kultúrához: Franciaországéhoz. Mint látni fogjuk, 
egy irodalmi mű, a Roland-ének (Chanson de Roland) szü- 
lötte, abból a szövegből nőtt ki, amelyet , irodalmunk, kul- 
túránk, történelmünk alapszövegének, nyelvünk első terem- 
tő megnyilvánulásának " tekintenek. 

A Roland-ének 1100 körül született meg ,egy TIuroldus 
néven emlegetett költő fejében és művészetében, régi, nehe- 
zen azonosítható, illetve eredeti teremtő szellemről tanúsko- 
dó, új elemek szintéziséből. [...] Ez a remekmű, mely zseniá- 
lis művészi vállalkozás eredményeképpen jött létre, elhomá- 
lyosította a korábbi énekeket és elbeszéléseket." A Turoldus 
nevű szerző a feltevések szerint anglonormann klerikus volt, 
akinek alakját a bayeux-i falikárpit is megörökíti. William 
of Malmesbury 1125 körül azt meséli, hogy a hastingsi csatá- 
ban, amellyel Hódító Vilmos megszerezte Angliát, volt egy 

zsonglőr, aki a normann csapatokat egy bizonyos Cantilena 
Rolandi hangjaival biztatta a harcra. A Roland-ének-nek va- 
lószínűleg létezett egy korábbi változata, mely a XII. század 
közepe táján Szent Dénes sugallatára a Capeting-királyság 
nemzeti szellemiségét visszhangozta. A modern kiadás 
azonban egy olyan angol vonásokkal színezett, modernizált 
kéziratra támaszkodik, amely a Plantagenet-dinasztiához 
tartozó II. Henrik anglonormann uralkodó udvarában ké- 
szült, és egy 1170-—1180 körül született oxfordi kézirat darab- 
jaként maradt ránk. 

A Roland-ének egy valószínűleg történelmi tényeken ala- 
puló cpizódot mesél el a karoling sereg spanyolországi hadjá- 
ratából, amely során Nagy Károly a szaracén királyok, pon- 
tosabban Marszil, Zaragoza királya ellen harcol. A király bi- 
zalmasai körében a harcias Roland vitába keveredik a béke- 
párti Ganelonnal. Nagy Károly úgy dönt, hogy békét ajánl 
Marszilnak, Ganelon azonban Roland iránti gyűlöletből rá- 
beszéli a szaracén királyt, hogy csalárd módon támadja meg 
a frank sereg utóvédjét, amely Roland parancsnoksága alatt 
áll. A hatalmas szaracén sereg támadása a Pireneusokban, 
a ronccvaux-i hágónál éri a kis létszámú keresztény sereget, 
amelynek vezérét, Rolandot Olivér nevű barátja és Turpin 
érsek támogatja. Értesíteni kellene a császárt, hogy csapata- 
ival az utóvéd segítségére siessen, de Roland erre büszkeség- 
ből nem hajlandó, és amikor végre megfújja kürtjét és hívja 
Nagy Károlyt, már késő. Roland és társai már csak annyit te- 
hetnek, hogy hősiesen védekeznek: elesnek az utolsó szálig. 
A későn érkező Nagy Károly már csak méltó sírhelyükről 

gondoskodhat, és amikor Aachenbe visszatérve értesíti vő- 
legénye haláláról Roland menyasszonyát, a szép Alda holtan 
esik össze. Az idős császár fájdalomtól gyötörten állapítja 
meg, hogy újra kell kezdenie a harcot a szaracénok ellen. 

A Roland-ének-et teljes egészében átjárja a keresztes had- 
járat szelleme, de a mű a századok során nem ezzel hagyott 
igazán mély nyomot a képzeletvilágban. Legfőbb örökségül 
Rolandot hagyta ránk, akiből a keresztény lovag mintaképe 
és a későbbiek során — mint látni fogjuk — a francia lovag 
modellje lett. 

A Roland-ének-ben a főhős személyisége négy szereplő- 
höz fűződő kapcsolatán keresztül rajzolódik ki előttünk. 
Roland mindenekelőtt kedves barátjával, Olivérrel alkot 
kontrasztot: jellemük és viselkedésük is lényegi eltérést mu- 
tat. A Roland-ének szerzője így fogalmaz: , Olivér bölcs, 
Roland meg hős bajnok." Roland indulatos, ezért fordulhat 
elő, hogy az irodalom később többször is , őrjöngő" hősnek 
láttatja. Olivér megfontoltabb; a Roland-ének tökéletes lo- 
vagját valójában a két karakter egyesítése jelentené, mert így 
a mértékletesség ellensúlyozná a mértéktelenséget. Érdemes 
megjegyezni, hogy az európai és különösen a francia képze- 
letvilágban a szertelen hős kerekedett felül. Annyi minden- 
esetre bizonyos, hogy — mint erre Pierre Le Gentil rámuta- 
tott -, a Roland-ének címszereplőjének megvannak a maga 
hibái. Alapvetően emberi, s ezáltal — mint tudjuk — esendő, 
mint a középkori Európa képzeletvilágának összes hőse. 
A másik kettőst Roland és Nagy Károly alkotja. Az elemzők 
joggal húzták alá, hogy a Roland-ének a hűbériség költemé- 

A Roland-ének nyolc epizódja egy képben 
(Grandes Cbronigues de France) 


nye. A mű tökéletesen kifejezi a hűbéri rendszer szellemisé- 
gét, amely a hűbérúr és a vazallus közötti kapcsolatra épül. 
A chartres-i katedrális üvegablakai Roland képét elválaszt- 
hatatlanul Nagy Károlyéhoz kötik. Szerintem elsősorban 
a király (itt császár) alakjára hívják fel a figyelmet. Nagy 
Károly nem zsarnoki uralkodó, meghallgatja mások vélemé- 
nyét, tanácsot kér, mérlegeli a kockázatokat, panaszkodik 

a rá nehezedő kötelezettségek miatt. Alakja jelzi, hogy az eu- 
rópai képzeletvilágban a legfőbb politikai hatalom nem kor- 
látlan hatalom, s ennek értelmében a XVI-XVIII. század 
között kiépülő abszolút monarchia nem az európai politikai 
ideológia végpontja, hanem e fejlődési folyamatot megszakí- 
tó, zárójeles időszak. 

Olivér és Nagy Károly mellett Rolandot különleges kap- 
csolat fűzi Turpin érsekhez is. Ez utóbbi természetesen az 
egyházat képviseli, és a későbbiek során ő is komoly vissz- 
hangot vált ki az irodalomban. A páros a világi ember és 
a klerikus gyökeresen más szerepét jelképezi eszményi for- 
mában: az első és a második csoport képviselőinek, vagyis 
azoknak, akik harcolnak, és azoknak, akik imádkoznak, 
arra kellene törekedniük, hogy olyan jó viszonyban legye- 
nek egymással, mint Roland és Iurpin. Roland helyét végül 
a nemek közti kapcsolat szempontjából is kijelölhetjük. Alda 
szerepe viszont meglehetősen kétértelmű a Roland-ének-ben. 
Ő a hős által áhított kedves, és a költemény gyakorlatilag 
Alda halálával ér véget. Más szempontból viszont a cselek- 
mény kizárólag férfiakról szól. Ez a történet tényleg Georges 
Duby , férfias középkorában" játszódik. 

Roland másik megkülönböztető jegye az, hogy szent vo- 
násokkal felruházott tárgyakat birtokol és használ. Az első 
a kardja, Durandal, Roland elválaszthatatlan társa, mely ne- 
vet visel, mintha élne. A másik szent tárgy a kürt vagy oljjan, 
amely a hős derékszíjához van erősítve. Hangjával, hívósza- 
vával segítséget nyújt a bajban — egyesek hangadásra képes 
bőségszaruhoz hasonlították. 


A Rolandról festett kép abban az értelemben is a hősök 
hagyományos ábrázolását követi, hogy külön hangsúlyt kap 
halála és temetése. A Roland-ének nem más, mint hosszas 
agónia. Roncevaux (Roncesvalles) pedig a legbecsesebb sír. 
Eredetiségét az adja, hogy kiemeli Roland egyik jellegzetes 
és rendkívül fontos jegyét. Az epikus hősköltemény mind- 
végig természeti környezetben játszódik, hegyvidéki tájon, 
szabad ég alatt. Nem véletlen, hogy Roland legendás emlé- 
két többnyire a természetben fedezhetjük fel. Mítosza főbb 
lenyomatait hegyvidéki tájak őrzik, mint például a francia 
Pircneusokban található gavarnie-i cirkuszvölgy, amelyben 
a Roland-hasadék nevű sziklát a Durandal hasította ketté, 
vagy a La Spezia közelében található San Terenzo-szikla. 
Olaszországban különösen sok hely őrzi Roland , térde" nyo- 
mát. A hősök, mint láthattuk, egy-egy adott helyhez, térhez 
kötődnek; Roland esetében számuk megsokszorozódott. 
A képzeletvilágon belül Roland egy másik csodás lények al- 
kotta csoportba is bekerült: az óriások közé. A Savona köze- 
lében található Ronco di Malión láthatjuk hatalmas lábnyo- 
már. Legendás képét legmeglepőbb formában az a szobor 
örökítette meg, amelyet 1404-ben egy német város, Bréma 
állíttatott az emlékére. A város jogait és kiváltságait jelké- 
pező, öt méter magas szobor a városháza előtt kapott helyet. 
A történelem során gyakran hordozták körmenetben, és ma 
is látható. 

Roland jelentős átváltozása egy olyan időszakban követ- 
kezett be, amelyet a középkorból a reneszánszba való átme- 
netnek tartanak, s amelyet én a magam részéről a XVIII. szá- 

zadig tartó, hosszú középkor egyik szakaszának tekintek. 
Roland Itáliában egy olyan ideológiai és kulturális áramlat 
sodrába került, amelyet különösen a nagy ferrarai herce- 
gi család, az Esték támogattak. Roland ekkoriban olyan új 
eposzok hőse lesz, amelyekben a lovagi szellem féktelenség- 
be csap át. E művek a késő középkor , lángoló" (flamboyanz) 
képzeletvilágának legszebb alkotásai közé tartoznak. Az új 
Roland-képet két szerző teremtette meg, mindketten az Este 
hercegek pártfogását élvezték. Az első a humanista Boiardo, 
aki 1476 és 1494 között írja meg Orlando innamorato (A sze- 
relmes Orlando) című epikus költeményét. A történet a Ka- 
roling-ciklust az Artúr-regény elemeivel ötvözi. A mű gon- 
dosan kidolgozott, bonyolult szerelmi szövevényében egy 
új páros, Orlando és a szép Angelica játssza a főszerepet. 
Boiardo megihleti a XVI. század elejének nagy ferrarai köl- 
tőjét, Ariostót, aki 1516 és 1532 között megalkotja Az eszeve- 
szett Orlando" (Orlando furioso) című eposzát. A műben két 
pogány király, Agramonte és Rodomonte (az ő nevéből szár- 
mazik a francia rodomontade - hetvenkedés — szó) harcol 
a keresztény Nagy Károly és Orlando ellen. A történetből 
Orlando és Angelica boldogtalan szerelmét is megismerjük. 
Orlando beleőrül csalódásába, innen az eposz címe. A másik 
szerelmi szál hőse, a szaracén Ruggero viszont Bradamante 
iránti szenvedélyétől hajtva keresztény hitre tér, és megala- 
pítja az Este-házat. Ariosto Orlandója a késő középkor , lán- 
goló" képzeletvilágának lovagias és modoros hőse. Roland 
utóélete olykor a régi Roland-ének, máskor a modernebb 
Eszeveszett Orlando hagyományát követi. Az ariostói ha- 

gyomány főleg Szicíliában folytatódott, részben a szekérru- 
dakat díszítő szobrokon, de még inkább a bábszínházban. 
Az eszeveszett Orlandót megteremtő itáliai alakmás egy új 
lovagtípust is életre hívott, a paladin-t. A kifejezés a francia 
palatin (palotagróf) szóból ered, ebből született a XIII. szá- 
zadi , vitéz, lovag" jelentésű olasz paladino, amely elsősorban 
Nagy Károly pairjeinek (egymás közt egyenlő főurainak) 
megnevezésére szolgált. Ariosto a paladino szót használja 
az Eszeveszett Orlandó-ban, s a kifejezés az ő nyomán kerül 
vissza a XVI. századi franciába. Roland ettől kezdve a lovagi 
hősök külön kategóriájába, a paladinok közé tartozik. 
Christian Amalvitól tudjuk, hogy a képzeletvilág törté- 
netének egy másik vonulata miként teremtette meg a XIX. 
századi Franciaországban a nemzeti, sőt világi Roland képét. 
A középkori hősök többségéhez hasonlóan először Rolandot 
is felkarolta a romantika: az irányzat francia képviselői kö- 
zül két nagy költő is versben emlékezik meg róla, s e mű- 
veket a század végén rendszeresen szavalják a kisdiákok. 
Alfred de Vigny A kürt című költeményéről és Victor Hugo 
Századok legendája című kötetének egyik részletéről van 
szó. S közben mások is dolgoznak a Roland-ének népszerű- 
sítésén. Francisgue Michel 1837-ben elsőként jelentet meg 
olyan tudományos szempontokat érvényesítő kiadást, amely 
a nagyközönséghez is eljut. Victor Duruy 1867-ben az alsó 
tagozatban is bevezeti a történelemoktatást, és a modern 
francia fordítások elterjedésével a Roland-ének is bekerül 
a tanulmányozott források közé. A legnagyobb hatású fordí- 
tás, amely 1880-ban lát napvilágot, Léon Gautier munkája — 

Roland halála - Jean Fouguet illusztrációja 
(Grandes Cbronigues de France) 


azé a tudósé, aki ezzel egy időben La Chevalerie (A lovag- 
ság) címen kiadott nagy szintézisével ismertséget és tekin- 
télyt szerez a lovagságnak és a lovagi ideológiának. 1870 után 
Roland is azok között a háborús hősök között kap helyet, 
akiket az általános és középiskolai tanárok a poroszok ellen 
fogadott bosszú zászlaja alatt sorakoztatnak fel. A legyőzött 
Roland Vercingetorixszal, Du Guesclinnel, Jeanne d Arckal, 
Bayard-ral, Turenne-nel, Hoche-sal és Marceau-val kerül egy 
seregbe. Komoly tekintélynek örvend a katolikus és monar- 
chista franciák körében, ami érthető, de a republikánusok és 
világiak körében is, amin már joggal csodálkozhatunk. Igaz, 

Michelet-től azt tanulták, hogy a Roland-ének a francia nép 
szelleméből, a kollektív lélek kiáradásából született. Az első 
világháború után a szentté avatott Jeanne d Árc veszi át azt 
a szerepet, amelyet Jules Ferry idején Roland töltött be: az 
orléans-i szüzet is egyöntetűen elismerik a különböző ideo- 
lógiai nézeteket valló franciák. 

A mai európai képzeletvilágban nem könnyű kijelölni 
a hős Roland helyét. Bár Olaszországban a szicíliai báb- 
színház mellett bizonyos mértékig a mozi is továbbvitte 
Ariosto örökségét — gondoljunk például Pietro Francisci 
1958-as Orlando e i Paladini di Francia (Roland és a frank 
paladinok) vagy Giacomo Battiato 1984-es I paladini 
(A paladinok) című filmjére —, Franciaországban Roland 
csak Louis Feuillade régi, 1913-as Roland a Roncevaux 
(Roland Roncevaux-nál) című filmjében és Franck Cassenti 
lenyűgöző, de szűk körben ismert La Chanson de Roland 
(Roland-ének) című 1978-as alkotásában kapott főszerepet. 

A jelenlegi körülmények között Roland aligha számíthat 
új reneszánszra. De a képzeletvilág annyira ki van szolgáltat- 
va a történelmi véletleneknek és változásoknak, hogy nem 
tudhatjuk: a hős lovag, akiről valaha annyit ábrándoztak, 
nem fogja-e ismét megmozgatni az európai ember fantáziáját. 


TRISZTÁN 
ÉS IZOLDA 


, Irisztán és Izolda legendája a Grál mellett 
a középkori Nyugat legnagyobb mítosza: 
a végzetes szerelemé, mely a halálba visz." 


(Jean-Marie Fritz) 


Bár a szóban forgó legendát az európai képzeletvilág jelleg- 
zetes mítoszaként tartjuk számon, többen is úgy gondolták, 
hogy valójában az egyetemes népkincshagyomány része, 
s volt, aki egy perzsa eredetű legendával hozta összefüggés- 
be. A perzsa szerelmesek, Vísz és Rámín kalandja hason- 
lít Marke király, Trisztán és Izolda történetére. A legenda 
lényegileg azonban a kelta kultúrából származik, és a XII. 
századtól az egész keresztény Európában elterjed. Irisztán és 
Izolda egyébként nem csak a középkor emblematikus párosa: 
a történelmi időkereten túllépve a modern szerelmet szim- 
bolizálja. Míg a Grál középkori csodáját csak a hős lovagok 
kapcsán emlegettük e könyvben, Irisztánnak és Izoldának 
külön fejezetet szentelünk, mert egyetlen más mítosz sem 
világítja meg ilyen erővel a nőről és a szerelmespárról alko- 
tott középkori képet, valamint azt az udvari szerelemnek 
nevezett érzést, amely érzelmi téren a hűbéri hűség mellett 
a Nyugat legjelentősebb középkori öröksége." 

A mítosz számos, általában töredékes szövegből ma- 
radt ránk. Van köztük két verses regény, az egyiket Ihomas 
(Britanniai Tamás) írta Angliában 1170 és 1173 között: ebből 
az úgynevezett , udvari változatból" csak a szöveg körülbe- 
lül egynegyede maradt meg; a másik a normann származású 
Béroul műve: eza , közönségesnek" nevezett változat 1180 kö- 

rül született, és 4485 sort ismerünk belőle. Ezekhez járul még 
három verses elbeszélés, köztük két Folie Tristan (Trisztán 
őrültnek tetteti magát), ezeket arról a városról nevezték el, 
ahol a kéziratot megtalálták: az egyik a berni, a másik az ox- 
fordi változat; a harmadik Marie de France Lonc? (Lai du 
chévrefeuille) című rövid elbeszélő költeménye. Idetartozik 
még Irisztán és Izolda skandináv sagája, melyet Robert test- 
vér írt IV. Hákon norvég király parancsára (1226). A Tristan 
en prose (Trisztán története prózában) 1230 körül hosszú 
regény formájában beszéli el Irisztán és Izolda mítoszát, az 
átdolgozást a Lancelot en prose, vagyis Lancelot történetének 
prózaváltozata ihlette. A történet részben Marke király — 
Izolda férje és Irisztán nagybátyja — udvarában, részben 
Artúr király udvarában játszódik. Irisztán itt a Kerekasztal 
lovagja, és társaihoz hasonlóan a Grált keresi. Irisztán és 
Izolda mítosza nagyon hamar elterjed az curópai keresztény 
országokban: a már említett norvég sagán kívül meg kell 
említenünk Eilhart von Oberge regényét a XII. század utol- 
só negyedéből, majd azokat a szintén középfelnémet nyelvű 
adaptációkat, amelyeket Gottfried von Strassburg és követői, 
Ulrich von Türheim, illetve Heinrich von Frciberg készítet- 
tek 1200 és i210 között. Angliában 1300 körül középangol 
nyelven, névtelen szerzőtől született a Szr Tristrem című ver- 
ses regény. A firenzei Riccardiana Könyvtárból előkerült egy 
olasz nyelvű prózai változat, amely feltehetően a XIII. század 
végéről származik, és a Tristano Riccardiano címet kapta. 

A fenti szövegek alapján Irisztán és Izolda legendája a kö- 
vetkezőképpen foglalható össze. Az árván maradt Irisztánt 

Edmund Blair Leighton: Zrisztán és Izolda 


nagybátyja, Marke, Cornwall királya neveli fel. Írországi 
útja során megszabadítja a sárkánytól Izoldát, az ír királyné 
leányát (ami Szent György legendájára és Trisztán lovagi ka- 
rakterére utal), és feleségül kéri Marke király számára. Ám 
tengeri útjuk során tévedésből megisszák azt a szerelmi báj- 
italt, amelyet az ír királyné a leányának és Marke királynak 
szánt. A két fiatal leküzdhetetlen vágyat érez egymás iránt, 
szerelmük beteljesül. Izolda szolgálója, aki vétkes a bájitallal 
elkövetett melléfogásban, a királyi pár nászéjszakáján szü- 

zességét feláldozva helyettesíti úrnőjét Marke király mellett. 
Trisztán és Izolda regényes bonyodalmak egész során keresz- 
tül próbálják eltitkolni szerelmüket a bizalmatlan Macke ki- 
rály, a fiatal párral ellenséges bárók és a királyt többé-kevésbé 
markukban tartó vazallusok előtt. Végül lelepleződnek, és 
a király halálra ítéli őket. A morois-i erdőbe menekülnek, 
ahol nyomorúságos körülmények közepette kóborolnak. 
Macrke rájuk talál, szűzies viselkedésük láttán azonban meg- 
kíméli életüket, és visszatérhetnek az udvarba. Izolda két- 
értelmű esküvel tisztázza magát a házasságtörés vádja alól, 
Trisztán bosszút áll ellenségein, a bárókon, de Marke király 
száműzi. A szerelmesek ettől kezdve már csak nagy ritkán, 
titokban láthatják egymást, amikor Trisztán zarándoknak, 
zsonglőrnek, bolondnak öltözve megjelenik az udvarban. 
Nőül kell vennie Carhaix királyának lányát, Fehérkezű 
Izoldát, de hű marad Aranyhajú Izoldához, és feleségével 
nem él házaséletet. Amikor mérgezett nyíl sebzi meg, beteg- 
ágyához hívatja Aranyhajú Izoldát; a féltékeny Fehérkezű 
Izolda azonban a másik Izolda érkezését jelző fehér zász- 
ló helyett a távolmaradását hírül adó fekete zászlót tűzeti 
ki. A kétségbeesett Irisztán megadja magát a halálnak, és 
Aranyhajú Izolda már nem tehet mást, mint hogy kedvese 
holttestére borulva vele együtt hagyja el a földi világot. 
Trisztán és Izolda mítosza mélységes nyomot hagyott az 
európai képzeletvilágban. Alapvetően befolyásolta a szerel- 
mespárról és a szerelemről alkotott képet. A bájital a vil- 
lámcsapásként érkező szenvedély és a végzetes szerelem 
szimbóluma lett. Marke király, Irisztán és Izolda története 

szoros összefüggést teremtett szerelmi szenvedély és házas- 
ságtörés között. Mítoszuk végül mélyen beágyazta a nyuga- 
ti képzeletvilágba azt a gondolatot, hogy szerelem és halál 
között sorsszerű kötelék feszül. Gottfried von Strassburg 
már a XIII. században ezt írta: , Ámbár régóta meghaltak, 
bájos nevük továbbra is él, és haláluk még soká, örökké fog 
élni, e földi világ örömére; halálukat szüntelenül élőnek és 
újnak látjuk [...]J. Olvassuk életüket, olvassuk halálukat, 
és olvasmányunk édesebb lesz, mint a kenyér." Arra is ér- 
demes felfigyelnünk, hogy Marke uralkodóként és férjként 
is meglehetősen halovány és tehetetlen figura. Irisztán 
és Izolda története a házasság és a monarchia erejének korlá- 
tait jelzi. Mítoszukban a szerelem törvényen kívüli, már-már 
lázadó. 

Felmerült a kérdés, hogy Irisztán és Izolda legendája 
teljes egészében az udvari szerelem világába tartozik-e, vagy 
legalábbis részben ellentmond e hagyománynak. Megállapít- 
hatjuk, hogy mítoszuk még az udvari változatban is tar- 
talmaz udvariatlan elemeket (ezek — mint látni fogjuk — 
a trubadúrok ideológiájában is megjelennek). Christiane 
Marchello-Nizia kiemelte, hogy történetük a lovag és hölgye 
közti kapcsolat szempontjából ellentmond az udvari etika 
szabályainak: , Az udvari hölgy elsődlegesen civilizációs sze- 
repet tölt be: bevezeti a fiatalembert a hűbéri társadalom- 
ba, megtanítja a közös értékrend tiszteletére [...]. Irisztán 
története ezzel szemben lemondások sorozatából áll, amely 
fokozatos elszigetelődéshez vezet, és halálba torkollik. Ebből 
a szempontból érdemes szemügyre vennünk Trisztán álöl- 

Rogelio de Egusguiza: ZTrisztán és Izolda 


tözeteit: míg az udvari hölgy hadi sikerekre buzdít, Izolda 
iránti szerelme Trisztánból nem a harci képességeket, hanem 
a ravaszságot és az ámítást hívja elő. 

Trisztán és Izolda mítosza a XV-XVI. században is 
szenvedélyesen izgatja az emberek fantáziáját. A XV. szá- 
zad közepén Malory angol költő megírja 7he Book of Sir 
Iristram de Lyones című, nagy sikerű művét. A XVI. szá- 
zadban dán balladák dolgozzák fel a témát. A német Hans 
Sachs 1553-ben megírja Tristan und Isolde című drámáját. 
1580-ban egy délszláv változat is napvilágot lát. A mítosz 

a XVII-XVIII. század során elhalványul, majd számos 
korábbi példánkhoz hasonlóan a romantika korszakában 
születik újjá. August Wilhelm Schlegel 1800-ban belekezd 
egy JIristan című elbeszélő költeménybe; Walter Scott 
1804-ben kiadja a Sir Tristrem című középkori szöveget; 
1831-ben megjelenik egy izlandi nyelvű Irisztán-saga (Szga 
af Tristram ok Ísodd). 

Trisztán és Izolda mítoszának újjáéledése és elterjedése 
Franciaországban a XIX. századi filológusok tevékenységé- 
nek köszönhető. Francisgue Michel 1835 és 1839 között kiadja 
a Irisztánról szóló verses regénycket. Joseph Bédier 1900-ban 
Le Roman de Tristan et Yseult címen sajtó alá rendezi a Irisz- 
tán-korpusz modernizált változatát, széles olvasótábort 
megszólítva művével, amelyet ő maga így jellemez: , szép tör- 
ténet szerelemről és halálról". 

Időközben Irisztán és Izolda az angol költészetben is új- 
jászületett Matthew Arnold 1852-es versével és Swinburne 
Tristram of Lyonesse című epikus költeményével. De a legen- 
dát legfőképpen Richard Wagner zenéje keltette új életre. 
A komponista 1854-ben dolgozta ki a Jrisztán és Izolda 
(Tristan und Isolde) első változatát, amelynek szokás szerint 
nemcsak zenéjét, hanem szövegét is maga írta, Schopenhauer 
hatására a mítosz tragikus és pesszimista jellegét hangsúlyoz- 
va. 1859—1860-ban fejezte be az operát, amelyet 1865-ben mu- 
tattak be a müncheni Hoftheatcrben Hans von Bülow ve- 
zényletével, az idő tájt, amikor a karmester felesége, Cosima, 
Liszt lánya Wagner szeretője lesz, és a viszonyukból született 
leánygyermek az Isolde nevet kapja. 

A XIX. századi opera után Irisztán és [Izolda a XX. szá- 
zadi filmművészetben teremt újabb remekművet, amely sze- 
relem és halál végzetes égisze alatt kelti új életre a mítosz hő- 
seit. Jean Delannoy Örök visszatérés (LÉternel retour) című 
filmje Jean Cocteau szövege alapján készült; a mitikus sze- 
relmespárt Jean Marais és Madeleine Sologne alakítja. 


A TRUBADÚR 


p h. 


ESA IROUVERE 


A ,trubadúr" a XII. századból 
eredő óprovanszál trobador szó 


francia alakja. 


A kifejezés azokra a lírai költőkre vonatkozik, akik megte- 
remtették Languedoc irodalmát, és bevezették Európában 
azt, amit a XIX. század vége óta , udvari szerelemnek" ne- 
vezünk. A trowvére szó a trobador oil nyelvi megfelelője, és 
azokat az oil nyelvű lírikusokat értjük rajta, akik valamivel 
később jelentek meg Észak-Franciaországban, az okcitán 
trubadúrok mintájára. A szó az okcitán trobar, találni igé- 
ből ered, és azt nevezték így, aki szójátékokat, verseket ta- 
lált ki. A trubadúrok teremtő szelleme olyan átütő erejű, 
a XII-XIII. század folyamán Okcitániában, majd az egész 
keresztény Európában betöltött társadalmi és kulturális 
szerepük olyan jelentős, hogy megérdemelten szerepelnek 
a középkori hősök között, az általuk megteremtett költésze- 
tet, megénekelt értékeket — lényegében a szerelmet — pedig 
joggal tekinthetjük csodának. 

A trubadúrirodalmat világiak alkották meg a délfrancia 
feudális udvarokban, először Aguitaniában és Provence- 
ban, később Katalóniában és Észak-Itáliában. 

A trubadúrok azt példázzák ebben a könyvben, hogy mi- 
lyen sokféle helyhez és gyökerekhez kötődnek a középkori 
kultúra lényegi alkotóelemei. Beszéltünk már a kelta kultú- 
ra jelentőségéről; a trubadúrok az okcitán kultúra szerepét 


emelik ki. 

Gustave Doré: A trubadúrok a keresztes lovagok dicső 
tetteiről énekelnek 


A trubadúrok találták fel és hirdették a finámor-t. Ez 
utóbbi részben az udvari életformához kötődik: az előzé- 
kenységet, a kifinomult erkölcsöket, az eleganciát, de ugyan- 
így a lovagi becsületet is magában foglaló arisztokrata élet- 
eszményt tükrözi. 

A finámor olyan szerelmi viszony, amely a trubadúrok 
által kidolgozott eszményt váltja valóra. Ebben a szerelmi 

viszonyban egy férjes asszony szenvedélyt ébreszt egy férfi- 
ban, aki udvarlással ad hangot érzelmeinek, és kérelmét tru- 
badúrversekben vagy dalokban megfogalmazott üzenetekbe 
rejti. Ez a szerelmi kapcsolat a hűbéri mintát követi: a sze- 
retett nő a , hölgy" (dame) — az okcitán mi dona azt jelenti: 
, nagyuram" -, a szerelmes férfi pedig az üzenetét megfogal- 
mazó trubadúrral együtt a hölgy vazallusa. 

A finámor célja az a testi-lelki kielégülés, amelyet a tru- 
badúrok /oy-nak neveznek. A finámor-t úgy is definiálták, 
mint ,a tökéletesen uralt vágy erotikáját. Az udvariasság 
világához kötődő trubadúrköltészet azonban az udvari 
szerelem eszményével olykor homlokegyenest ellenkező 
ideológiát tükröz. René Nelli szerint ,az okcitán költészet 
összes korszakában találunk az udvari eszménnyel nehe- 
zen összeegyeztethető, sőt azt nyíltan tagadó sbárdolatlan 
verseketx, amelyekben a régi goliárd-ok dalaira emlékezte- 
tő nyerseséggel és nyíltsággal szólalnak meg a civakodó-ki- 
csapongó bárók önző és nőgyűlölő ösztönei. Ezeket hol az 
antikonformista irodalom, hol az udvariatlan szerelem, hol 
az obszcén líra kategóriájába sorolták." 

Máig vitatott kérdés, hogy a trubadúrok a nő előtérbe 
állítását és dicsőítését szolgálták, vagy a középkori társadal- 
mat mélységesen átjáró nőgyűlölet elkendőzésében játszot- 
tak szerepet. Jean-Charles Huchet szerint a finámor ,a nő 
szavakkal való eltávolításának művészete". A trubadúrok így 
egyszerre töltik be az ünnepelt hölgy szolgálójának és bör- 
tönőrének szerepét. Sokszor hangsúlyozták, hogy a trubadúr 
személye, illetve irodalmi és zenei produkciója milyen szo- 

rosan kötődött egy arisztokrata központhoz — az udvarhoz. 
Kevésbé egyértelmű azonban az a mecénási szerep, amelyet 
a trubadúrok kapcsán egyes előkelő nemesi családból szár- 
mazó nőknek tulajdonítottak. Egyértelműen betöltött ilyen 
szerepet Ermengarde, Narbonne 1196-ban elhunyt vicomte- 
néja, vagy oil nyelvterületen Maric, Champagne grófnéja, 
VI. Lajos király és Aguitaniai Eleonóra leánya, aki többek kö- 
zött Chrétien de Iroyes-t pártfogolta, dc Aguitániai Eleonóra 
(1122—1204) mecénási tevékenysége már korántsem biztos. 

Az első híres trubadúr rangos főúr, IX. Vilmos, aki 1071- 
ben született, 1086 és 1126 között Aguitania hercege volt, és 
tevékenységének köszönhetően fővárosához, Poitiers-hoz 
kötődik a trubadúrok első virágkora. IX. Vilmos nagy líri- 
kus, ugyanakkor trágár és nőgyűlölő költő. A róla készült 
életrajz (Vida) szerzője már a XIII. század közepén kijelenti: 
, Poitiers grófja a legálnokabb nőcsábászok közé tartozott. 
Ismerte a versírás és az éneklés művészetét, és a fél világot 
bejárta, hogy minél több nő fejét elcsavarja." 

A trubadúrok művészetét északfrancia megfelelőik, 
a trouwvére-eknek nevezett új hősök terjesztették el oil nyelv- 
területen. A zroxwvére-ek főleg Champagne-ban, Picardiában 
és Artois-ban folytatták tevékenységüket. A XIII. század fo- 
lyamán azonban Észak-Franciaország egész területét behá- 
lózták, és Arras, ahol a polgárok és a zroxvére-ek kulturális 
társaságba (Pwy-be) tömörültek, jelentős költészeti és zenei 
központtá nőtte ki magát. A XII. század közepén Jaufré 
Rudel, Blaye ura keresztes hadjáratba indult, és megterem- 
tette az amor de lonb (távoli szerelem) költészetét. Ugyan- 

ebben az időben Marcabru megalapította a írobar clus (szó 
szerint: zárva talál) műfaját, a hermetikus trubadúrköltésze- 
tet, amely sok európait elkápráztatott, köztük a fiatal Assisi 
Ferencet is. 

A trubadúrok a szerelem mellett a háború témáját is gyak- 
ran megénekelték, a harcosok dicső tetteit zengve. Bertran 
de Born (1159-1195) például kijelenti: , Én mondom nektek, 
sem az evésben, sem az ivásban, sem az alvásban nem találok 
olyan gyönyört, mint amikor mindkét oldalról felhangzik 
a sTámadás!cx kiáltás, a megbokrosodott lovak nyerítése, 
a sSegítség, segítség! jajszó, és látom, amint kicsi és nagy 
egyaránt a füves árokba zuhan, s megvillannak a holtak ol- 
dalába fúródott zászlós lándzsák." 

A XIII. század elején az albigensek elleni keresztes had- 
járat alaposan felforgatta azt a társadalmat, amely a tru- 
badúrokat korábban életre hívta. A XIII. század során 
a trubadúrok művészete átalakul; a legfeltűnőbb változás 
az, hogy mondanivalójukhoz új műfajokat keresnek, pél- 
dául a regényt. Ez utóbbira példa a Flamenca, amely a XIII. 
század második felében Rouergue vidékén, Roguefeuil 
urának környezetében született: a történet arról szól, ho- 
gyan űz csúfot egy nagyúrból ifjú arája és annak szerető- 
je. Mindenképpen meg kell említenünk, hogy ekkoriban 
készülnek a Vidá-k, ezek a trubadúroknak szentelt életraj- 
zok, amelyek az irodalmi hősök társadalmi jelentőségére 
is felhívják a figyelmet, a Vidá-t kiegészítő razo! ugyanis 
a trubadúr élete és művei — a finámor-t dicsőítő költészet — 
közti összefüggésekre világít rá. 

Antoine-Louis Barye: 
Gaston de Foix lovas szobra (,trubadúrstílus") 


Azt is megfigyelhetjük, hogy bár a trubadúrok társadal- 
mi státusza kezdettől fogva igen sokszínű képet mutat, hi- 
szen voltak köztük előkelő hűbérurak, kis- és középnemesek, 
polgárok és közrendűek, akik lényegében mind ugyanazokat 
az arisztokrata értékeket szolgálták, a XIII. században meg- 
növekedett a közrendűek száma, műveik többsége azonban 
változatlanul az udvari világ pecsétjét viseli magán. 

Általános vélekedés szerint az utolsó trubadúr? az 
a Guiraut Riguier (1230 k. — 1295 k.) volt, aki Narbonne- 

ban született egyszerű családból, és művészetével egyszer- 
re szolgálta Narbonne vicomte-ját, Franciaország királyát 
és a kasztíliai uralkodót. Az mindenesetre bizonyos, hogy 
ő a finámor utolsó nagy költője. A trubadúrköltészet utolsó 
újdonsága a XIII. század végével érkezett cl, amikor egyre 
többen énekeltek egy rendkívüli asszonyról, Szűz Máriáról, 
akit ekkoriban már szenvedélyes kultusz övezett. 

A középkori képzeletvilág hősei közül a romantika a leg- 
látványosabban talán a trubadúrokat cmelte a kultúra pie- 
desztáljára, különösen Franciaországban. A régiók és regio- 
nális nyelvek iránt fellángoló érdeklődésnek köszönhetően 
a trubadúrok főszerepet kaptak az okcitán kultúra újjászü- 
letésében. Míg az , udvari szerelem" kifejezést Gaston Paris 
alkotta meg Chrérien de Iroyes-ról szóló, 1883-as cikkében, 
a pszeudogótikát jelentő , trubadúrstílus" már 1851-ben meg- 
jelent az építészeti szaknyelvben, és az irodalomtörténészek 
1876 óta beszéltek , trubadúrműfajról". 

A trubadúrok napjainkban is az európai képzeletvilág jól 
ismert hősei közé tartoznak, kiváltságos helyet foglalnak el 
az okcitánok emlékezetében, sőt a kortárs kultúra legmoder- 
nebb, legnépszerűbb formáihoz is alkalmazkodni tudtak. 
Ugyanúgy viszontlátjuk őket a reklámokban, mint a fiatalok 
zenéjében. Erről tanúskodik az a toulouse-i rockegyüttes, 
amely a , Fabulous Irobadors" nevet kapta. 

TIL AÉR 


rún 


Helgi és Szig 


Johannes Gehrts 


A VALKÚR 


A walkűr" az ónorvég , elesett" 
és , kiválaszt" szavak összetételéből származik. 
A valkűrök eredetileg a holtak démonai 
vagy lélekvezető (pszükhopomposz) démonok voltak 


a skandináv mitológiában. 


A vikingek korában amazonoknak vagy a skandináv főisten, 
Óöin lányainak képzelték őket. E szüzek a csatamezőn di- 
csőségben elesett hősöket a skandinávok ősi paradicsomába, 
a Valhöllbe (Walhallába) vezetik. A valkűrök nyomát egy- 
részt a XII. század végi germán eposz, a Nibelung-ének őrzi, 
másrészt azok a verses vagy prózai művek, amelyek a koráb- 
ban szájhagyomány útján terjedő legendákat és dalokat fog- 
lalták írásba. Ezek közül a legfontosabbak egyrészt az Edda- 
énekek, amelyek izlandi kézirata a XIII. század utolsó harma- 
dából maradt ránk, istenek és hősök IX. és XII. század között 
született dalaival, másrészt Snorri Sturluson (1179-—1241) 
izlandi költő Próza-Eddá-ja, s végül a Völsungensaga (A Völ- 
sung nemzetség története), amely a Völsungok családját, 
Sigurő őseit a germán mitológia főistenével, Óőin-nal kap- 
csolja össze. 

A valkűr azért szerepel ebben a könyvben, mert alakja vi- 
lágosan jelzi, hogy a kelta hagyomány mellett milyen fontos 
szerepet játszik a skandináv és germán képzeletvilág a kö- 
zépkori gyökerekhez visszanyúló európai képzeletvilágban. 
Trisztán és Izolda után a valkűr újabb bizonyságarra is, hogy 
a középkori képzeletvilág utóélete szempontjából kulcs- 
fontosságú Richard Wagner XIX. századi életműve. 

A valkűrök általában kilencen, olykor tizenketten voltak. 
A valkűr a XII. század vége óta germán epikus hősnőként áll 

Emil Doepler: FValkúrök 


előttünk: a Nibelung-ének-ben Brünhilda (Brynhildr) teste- 
síti meg. Brünhilda megszegte Odin parancsát, ezért a főis- 
ten büntetésből álmot bocsát rá, és megvonja tőle a valkűr 
címet. Ettől kezdve egyszerű halandó lesz belőle, és férjhez 
kell mennie ahhoz, aki felébreszti; Brünhilda azonban meg- 
esküszik, hogy csak olyan férfi hitvese lesz, aki nem ismeri 
a félelmet. Brünhildát Szigurd királyfi ébreszti fel, akivel 
házassági fogadalmat tesznek egymásnak, de nászukat nem 
hálják el. Brünhilda azonban feleségül megy a Nibelungok 
közé tartozó Gunnarhoz vagy Güntherhez, Szigurd pedig 
Gudrúnnal (vagy Krimhildával), Gunnar húgával köt há- 

zasságot. A féltékeny és becsületében sértett Brünhilda azt 
követeli Gunnartól, hogy ölje meg Szigurdot, de végül egy 
harmadik Nibelung, Gutthorm végez az álomba szenderült 
hőssel. A fájdalomtól sújtott Brünhilda máglyát emeltet, és 
Szigurd holtteste mellett ő is a tűz martaléka lesz. 

A valkűr mítosza is azok közé a történetek közé tartozik, 
amelyekben egy természetfeletti lény egy halandóval — ál- 
talában lovaggal — alkot párost. A valkűrt hiába fosztották 
meg természetfeletti rangjától, nem lesz belőle egyszerű földi 
teremtmény. A hősnő a középkori képzeletvilág két másik 
fontos elemére is felhívja a figyelmet: a háborús erőszakra és 
a szörnyek elleni küzdelemre. A nő alakja ebben a történet- 
ben is a halálhoz kötődik. 

A valkűr, aki eredetileg arra rendeltetett, hogy a csata- 
mezőn elesett hősöket a paradicsomba kísérje, a végén olyan 
szerelembe sodorja őket, amely sorsszerűen a halálba vezet. 
Wagner operájában Brünhilda, a valkűr az itt Wotannak 
nevezett Óőin főisten legkedvesebb lánya. Nyolc testvére 
van, de ő számít apja bizalmasának. Wagner Brünhilda pa- 
rancsszegésének motívumát is átveszi: a valkűr meg akarja 
védeni Siegmundot, Völsung király fiát, Őőin dédunokáját. 
Az emberi halandóvá lett Brünhilda úgy határoz, hogy kö- 
veti férjét, Siegfriedet a halálba, de a Walhallát is lángra lob- 
bantja, elpusztítva a hagyományos isteni világot. Az istenek 
wagneri alkonya természetesen Ártúr és a Kerekasztal lovag- 
jainak alkonyára emlékeztet, amelyet a XIII. század eleji La 
Mort le Roi Artu (Artúr király halála) című prózamű fest 
elénk. A középkori képzeletvilág végeredményben a halál, 

de egyben az újjászületés jegyét viseli magán; az emberi és 
a természetfeletti világ közti szüntelen átjárásra és alakvál- 
tozásokra épül. 

A XX. században e félig isteni, féligemberi hősök — a val- 
kűrrel együtt — megjelennek a filmművészetben Fritz Lang 
A nibelungok (Die Nibelungen) című 1924-es remekművé- 
nek köszönhetően. 

ESZEM-ISZOM ORSZÁG (COCAGNE) 

1. Journal d un bourgeois de Paris (Egy párizsi polgár naplója), szerk. 
Colette Beaune, Párizs, Le Livre de Poche, , Lettres gothigues", 
1990, 221—222. o. Egy öl 1949 méternek felel meg. A mulatságot új- 
donságként mutatja be a szöveg, de Cocagne-ra nem utal. 


A ZSONGLŐR 
r. Colin Muset: Hegedültem dalokat (Sire cuens, j ai vielé), in Francia 
költők antológiája, Budapest, Magyar Könyvklub, 1999, 129. o. Illyés 
Gyula fordítása. 
2. A mű magyarul Miasszonyunk bobóca címen terjedt cl. (A ford.) 


AZ UNIKORNIS 
1. Biblia, a Szent István Társulat kiadása, Budapest, 1987, 1205. o. 
Dr. Gál Ferenc fordítása. 

2. 


3. 


Thibaut de Champagne: Mint én, az Egyszarvú olyan (Aussi comme 
unicorne sui), in Francia költők antológiája, Budapest, Magyar 
Könyvklub, 1999, 126. o. Takács Zsuzsa fordítása. 

Köszönetet mondok Francoise Piponnier-nak, amiért rendel- 
kezésemre bocsátotta a Gay és Stern szerkesztette régészeti Szó- 
jegyzékben (Glossaire archéologigue, lásd bibliográfia) szereplő, 


unikornisporral kapcsolatos szövegeket. 


MELUSINA 


I. 


2. 


A szerző Couldrette névváltozatban is ismert. (A ford.) 

Az egymást követő bővített kiadások 1945-ben, 1947-ben, 1971-ben 
láttak napvilágot. A szöveg 1975-ben a , 10/18", 1992-ben a , Livre de 
poche Biblio" sorozatban jelent meg. Lásd Pierre Brunel: , Mélusine 
dans Arcane 17 d André Breton", in Jeannec-Marie Bovin - Proinsias 
MacCana: Mélusines continentales et insulaires, Párizs, Honoré 


Champion, 1999, 327—342. o. 


. Lásd Anita Guerreau-Jalabert szép cikkét: , Des fées et des diables. 


Observations sur le sens des récits smélusiniensz au Moyen Age", 
in Mélusines continentales et insulaires, i. m. 105—137. o. 


MERLIN 


I. 

Nem alcímről, hanem két különböző mű címéről van szó. Az egyik 
a Barzaz Breiz. Chants populaires de la Bretagne recueillis, traduits 
et annotés par le vicomte Hersart de La Fillemargué, amelynek első 
kiadása 1839-ben jelent meg. A másik a Contes populaires des anciens 
Bretons, précédés d un Essai sur l origine des épopées chevaleresgues 
de la Table ronde, par 1b. de La Villemargué, ezt 1842-ben adták ki 
először. (A ford.) 


A TÚLVILÁGI SEREG 
(La Mesnie Helleguin) 

I. A szakértők úgy vélik, hogy a név germán eredetű, és egyfelől a se- 
regre (Heer), másfelől a fegyverviselésre kizárólag jogosult szabad 
emberek testületére (7bing) utal. 

2. Hadd hivatkozzam itt két korábbi tanulmányomra: La Naissance 
du purgatoire, Párizs, Gallimard, 1981; La Bourse et la Vie, ésonomie 
et religion, Párizs, Hachette Littératures, 1986. 

3. A fenti történetek elmesélésekor Jcan-Claude Schmitt összefoglaló- 
ira támaszkodom, lásd Les Revenants. Les vivants et les morts dans la 
société médiévale, Párizs, Gallimard, 1994. 

4. Margaret Bent — Andrew Wathcy (szerk.): Fawvel Studies, Oxford, 
Clarendon Press, 1998. 


JOHANNA NŐPÁPA 
r. A műből csak válogatás jelent meg magyarul a Séták Itáliában című 
kötetben (Budapest, Gondolat Kiadó, 1961), Rónay György fordítá- 
sában. (A ford.) 
2. Budapest, Európa Könyvkiadó, 1974, Nikosz Papadimitriu fordítása. 
3. Szentendre, Kairosz Kiadó, 1998, Tompa Mária fordítása. 


A RÓKA 

1. Marcel Détienne — Jean-Pierre Vernant: Les Ruses de ( intelligence. 
La métis des Grecs, Párizs, Gallimard, 1974. Lásd Jacgues Le Goff: 
, Renart et la métis médiévale", in Claude Rivals (szerk.): Le Rire de 
Goupil: Renard, prince de l entre-deux, Toulouse, Le Tournefeuille, 
1998, 95—103. 0. 

2. Biblia, a Szent István Társulat kiadása, Budapest, 1987, 728. o. Dr. 
Rosta Ferenc fordítása. 

3. Buffon szövege megtalálható az alábbi kötetben: Claude Rivals 
(szerk.): Le Rire de Goupil, i. m. 185—189. o. 

4. Reineke-Fuchs-Museum, Németország, Linden-Lcihgestern, Dres- 
dener Strasse 2.2. 35440. 

5. Első kiadás: De Goupil 4 Margot, histoire de bétes, Párizs, Mercure 
de France, 1910. (A ford.) 

6. A német eredetit, Irina Korschunow művét Der Findefuchs címen 
a Deutscher Taschenbuch Verlag adta ki. Myriam Bouveris fordí- 
totta franciára. (A ford.) 

7. Lásd Marcelle Enderle: , Le renard des albums pour enfants", in 
Claude Rivals (szerk.): Le Rire de Goupil, i. m. 319—326. 

8. The Adventures of Robin Hood (Robin Hood kalandjai), 1938. 
(A ford.) 

9. Francois de la Bretégue: , Rcnart au cinéma, un rendez-vous 
mangué", in Claude Rivals (szerk.): Le Rire de Goupil, i. m. 
327—335. 0. Nem értek egyet a kitűnő filmtörténész, Francois de 
la Bretégue negatív értékelésével: a Róka tényleg új alakot öltött 


a filmvásznon, de a mozi új fénykort hozott a számára. 


ROBIN HOOD 

r. Langland eztírja: , Ismerek Robin Hoodrólés Randolphról, Chester 
grófjáról szóló balladákat", in Pierre le Laboureur, Aude Maircy 
francia fordítása, Jcan-Pierre Gcnet előszavával, Párizs, Publications 
de la Sorbonne, 1999, 84-85. o. Chester grófja (1172—1232) 
történelmi személy, de egyúttal az adók ellen tiltakozó népi hős is. 
Lásd R. H. Hilton (szerk.): Peasants, Knights and Heretics, London, 
Cambridge University Press, 1976. 

2. Michel Pastoureau, , Ivanhoé, un Moyen Áge exemplaire", in Le 
Moyen Áge a livres ouverts (la 2002-es lyoni konferencia aktái), 
Párizs, FFCB, 2003, 15-24. o. Ucz in , Le Moyen Ágc d Ivanhoé, 
un bcst-seller a Lépoguc romantigue", in Une bistoire symboligue du 
Moyen Age occidental, Párizs, Seuil, 2004, 327—338. o. 

3. Walter Scott: Ivanhoe, Budapest, Móra Fercnc Könyvkiadó, 1980, 
40. fejezet, 255. o. Szinnai Tivadar fordítása. 

4. A filmből 2004-ben DVD-t adtak ki a Rabbit Hood című rajz- 


filmmel együtt, amelynek hőse a Robin Hooddal vetélkedő Bugs 
Bunny. 


ROLAND 


I. 


2. 


3. 


4. 


Jean Dufournet, lásd bibliográfia. 

Uő. 

Roland-ének. Ófrancia históriás ének egy oxfordi kéziratból, Buda- 
pest, Eötvös József Könyvkiadó, 1996, 42. o. Rajnavölgyi Géza for- 
dítása. 

Simon Gyula fordítása (Budapest, Nemzeti Tankönyvkiadó, 1994). 
A műből korábban Őrjöngő Lóránt címen jelentek meg részletek 
Radó Antal fordításában (Budapest, Kisfaludy-Társ. — Franklin- 
Társ., 1893). (A ford.) 


TRISZTÁN ÉS IZOLDA 


I. 


e6) 


Lehet, hogy Lancelot és Ginevra tökéletesebben testesíti meg 
dé 3 .. , , e . .. .. . 

a finamor (tökéletes szerelem) és a joy (szerelmi öröm) kvintesz- 

szenciájának tekinthető udvari szerelmet, mint Trisztán és Izolda, 

akik szerelmi történetét a végzet tragikuma uralja. Lásd Danielle 

Régnier-Bohler: , Amour tnamor et la joy", in Jacgues Le Goff — 

Jcan-Paul Schmitt (szerk.): Dictionnaire raisonné de DOccident 


médiéval, i. m. 32—41. o. 


. Képes Júlia fordításában, lásd Francia költők antológiája, Budapest, 


Magyar Könyvklub, 1999, 100—103. o. (A ford.) 


A TRUBADÚR ÉSA TROUVERE 


maj 


. Okcitán szó, francia megfelelője a raison. Jelentése ebben a kontex- 


tusban , magyarázat". (A ford.) 

